ৰামানুজন - গণিতজ্ঞ আৰু মানুহজন : অধ্যায় S : জীৱনভিত্তিক তথ্য - Gonit Sora\n18 Jul ৰামানুজন – গণিতজ্ঞ আৰু মানুহজন : অধ্যায় S : জীৱনভিত্তিক তথ্য\nPosted at 23:37h in Articles, Assamese, Books by Gonit Sora 1 Comment\n২২ ডিচেম্বৰ, ১৮৮৭ : এৰোদত জন্ম তেওঁৰ মোমায়েকৰ ফালৰ ককাদেউতাকৰ ঘৰত। তেওঁ এৰোদৰ জিলা মুঞ্চিফৰ কৰ্টত আমিন আছিল।\nদেউতাক — শ্ৰীনিবাস আয়েংগাৰ\nমাক — কোমালাম্মাল\nআইতাক — ৰাংগাম্মাল\nদেহৰ গঠনৰ ফালৰ পৰা ৰামানুজন আছিল বহু পৰিমাণে তেওঁৰ মাক আৰু আইতাকৰ দৰে।\nঘৈণী — জানকী, জন্ম ১৯০১\n১৮৮৮ ৰ পৰা ১৯১৪ লৈ তেওঁ তেওঁৰে ঘৰ-চহৰ কুম্বাকোনমৰ চাৰংগপানী ষ্ট্ৰীটত বাস কৰিছিল। তাত তেওঁৰে মাক-দেউতাক বাস কৰিছিল। তেওঁৰ দেউতাক আছিল এজন কাপোৰৰ দোকানীৰ দোকানত কেৰাণী।\n১৮৯৯ : অকালপক্কতাৰ প্ৰথম নিদৰ্শন।\n১৯০৩ : কাৰ’অৰ ‘ছিন’পছিছ’ পঢ়ে।\nডিচেম্বৰ ১৯০৩ : মাদ্ৰাজ বিশ্ববিদ্যালয়ৰ মেট্ৰিকুলেশ্যন পাছ কৰে, প্ৰথম শ্ৰেণীত।\n১৯০৪ : এফ.এ. শ্ৰেণীৰ প্ৰথম বাৰ্ষিক শ্ৰেণীত, কুমাবাকোনমৰ চৰকাৰী কলেজত সুব্ৰামন্যন স্কলাৰশ্বিপ।\n১৯০৫ : অধ্যয়নৰ যতি পৰে আৰু কিছুদিন বাংগালোৰত কটায়।\n১৯০৬ : পাচ্চায়াপ্পা কলেজত অধ্যনৰ পুনৰাম্ভ, জৰ্জ-টাউনৰ ফ্ৰুইট বজাৰৰ এটা লেইনৰ এটা ঘৰত আইতাকৰ স’তে বাস কৰিবলৈ লয়। বেমাৰত পৰে। পৰীক্ষাত অৱতীৰ্ণ হ’ব নোৱাৰিলে।\n১৯০৭-১৯০৮ : প্ৰধানকৈ কুম্বাকোনমত থাকিবলৈ লয়।\n১৯০৭ : এফ.এ.ত অৱতীৰ্ণ হয়, পিছে ফেইল কৰে।\n১৯০৯ : জানকীক বিয়া কৰায়। মাদ্ৰাজত থাকিবলৈ লয়, কিন্তু বেমাৰত পৰে, কুম্বাকোনমলৈ ফিৰি যায়। কিডনী সমস্যাৰ বাবে অপাৰেশ্বন কৰিব লগা হয়।\n১৯১০, এপ্ৰিল – ১৯১২ : ট্ৰিপ্লিকেইনৰ ছামি পিল্লাই ষ্ট্ৰীটৰ ছামাৰ হাউছত থাকে।\n১৯১০-১৯১১ : ইণ্ডিয়ান মেথেমেটিকেল চ’ছাইটিৰ প্ৰতিষ্ঠাপক ভি. ৰামস্বামী আয়াৰ আৰু ইণ্ডিয়ান মেছেমেটিকেল চ’ছাইটিৰ প্ৰেছিডেণ্ট আৰ. ৰামচন্দ্ৰৰাওক লগ ধৰে আৰু তেওঁৰ নোটবুক দেখুৱায় আৰু এটা কেৰাণীৰ পদৰ বাবে অনুৰোধ কৰে।\n১৯১১ : ৰামচন্দ্ৰ ৰাওৱে কিছুমাহৰ বাবে সহায় কৰে।\n১৯১২ চনৰ মাৰ্চৰ পৰা ১৯১৩ চনৰ ৩০ এপ্ৰিললৈ মাদ্ৰাজ পৰ্টট্ৰাষ্টৰ একাউণ্ট বিভাগত কেৰাণী। প্ৰথমতে জৰ্জ টাউনৰ মুডালি ষ্ট্ৰীটৰ শৈভ মুথিয়াহত থাকিবলৈ লয় আৰু পিছত ট্ৰিপ্লিকেনৰ হনুমন্থাৰায়ন কোইল ষ্ট্ৰীটত থাকিবলৈ লয়।\n১ মে’, ১৯১৩ ৰ পৰা ১৬ মাৰ্চ, ১৯১৪ লৈ গৱেষণা বৃত্তি পায়। প্ৰথমতে হনুমন্থাৰায়ন কোইল ষ্ট্ৰীটত থাকে আৰু পাছত মাদ্ৰাজৰ ট্ৰপ্লিকিনৰ থপে ভেংকটাচ্চালা মুডালি ষ্ট্ৰীটত থাকে।\n১৬ জানুৱাৰী, ১৯১৩ : জি. এইচ. হাৰ্ডিলৈ প্ৰথম চিঠি লিখে।\n৮ ফেব্ৰুৱাৰী ১৯১৩ ৰ পৰা জানুৱাৰী, ১৯১৪ লৈ ৰামানুজনক কেম্ব্ৰিজলৈ আনিবলৈ বুলি জি. এইচ. হাৰ্ডিৰ প্ৰচেষ্টা।\n১৯১৪ ৰ মাৰ্চৰ আদিভাগ : মাদ্ৰাজ বিশ্ববিদ্যালয়ৰ তৰফৰ পৰা সাগৰ-সিপাৰ বৃত্তি লাভ।\n১৭ মাৰ্চ, ১৯১৪ : মাদ্ৰাজৰ পৰা লণ্ডনলৈ বুলি সাগৰ যাত্ৰা।\n১৯১৬ : কেম্ব্ৰিজ বিশ্ববিদ্যালয়ৰ পৰা সন্মানীয় বি.এ. ডিগ্ৰী লাভ।\n১৯১৮-১৯২০ : যক্ষ্মা ৰোগত আক্ৰান্ত।\n১৯১৮ : ফেল’ অব ৰয়েল চ’ছাইটি নিৰ্বাচিত আৰু ট্ৰিনিটি কলেজৰ ফলশ্বিপ প্ৰদান, মাদ্ৰাজ বিশ্ববিদ্যালয়ৰ বৃত্তি আৰু পাঁচ বছৰলৈ বৃদ্ধি।\n১১ জানুৱাৰী, ১৯১৯ মাদ্ৰাজ বিশ্ববিদ্যালয়লৈ বুলি শেষ চিঠিখন লিখা হয়।\n২৭ মাৰ্চ, ১৯১৯ : বোম্বে আহি পায়।\n২ এপ্ৰিল, ১৯১৯ : মাদ্ৰাজ পায়।\n১২ জানুৱাৰী, ১৯২০ : হাৰ্ডিলৈ শেষ চিঠিখন লিখে।\n২৬ এপ্ৰিল, ১৯২০ : মাদ্ৰাজৰ চ্চেটপেটত মৃত্যু হয়।\nমূল : এছ. ৰংগনাথন\nঅনুবাদ : খনীন চৌধুৰী\nPosted at 21:04h, 20 September Reply\n[…] Inaphenomenal 1918 paper, G. H. Hardy and Srinivasa Ramanujan outlinedamethod to estimate the number of “partitions” of […]\nArchives Select Month October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 March 2019 February 2019 January 2019 November 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011\nজ্যামিতিৰ দৃষ্টিৰে বিশেষ আপেক্ষিকতাবাদ\nহাইপেছিয়া : বিশ্বৰ প্ৰথমগৰাকী নিৰ্যাতিতা মহিলা বিজ্ঞানী\nThe 2020 Nobel Prize in Physics - Gonit Sora on Gravitational Waves\nThe 2020 Nobel Prize in Physics - Gonit Sora on Einstein v/s Bohr: What actually happened?\nThe 2020 Nobel Prize in Physics - Gonit Sora on Einstein, the War and General Relativity\nShanti Swarup Bhatnagar Prize in Biological Sciences 2020\nAlmost Arithmetic Progressions in “substantial” subsets of Integers


নৰ্থ ইষ্টাৰ্ণ পুলিচ একাডেমীৰ পৰা উত্তৰ-পূবৰ ৬১ জন আৰক্ষী বিষয়া উত্তীৰ্ণ - NEWS8 NorthEast\nHome/NORTHEAST/MEGHALAYA/নৰ্থ ইষ্টাৰ্ণ পুলিচ একাডেমীৰ পৰা উত্তৰ-পূবৰ ৬১ জন আৰক্ষী বিষয়া উত্তীৰ্ণ\nনিউজ ডেস্ক। আৰক্ষী প্ৰশিক্ষণৰ বাবে উত্তৰ-পূবৰ শীৰ্ষ প্ৰতিষ্ঠান হৈছে নৰ্থ ইষ্টাৰ্ণ পুলিচ একাডেমী।\nএইবাৰ উত্তৰ-পূৰ্বাঞ্চলৰ বিভিন্ন ৰাজ্যৰ মুঠ ৬১ জন আৰক্ষী বিষয়াই নৰ্থ ইষ্টাৰ্ণ পুলিচ একাডেমীৰ পৰা উত্তীৰ্ণ হয়। যিয়ে যোৱা ছেপ্টেম্বৰত আৰম্ভ হোৱা ৪৮ তম মৌলিক পাঠ্যক্ৰম সম্পূৰ্ণ কৰে।\nপ্ৰতিষ্ঠানখনৰ এজন মুখপাত্ৰই জনোৱা অনুসৰি, “এই দলৰ অৰুণাচল প্ৰদেশৰ মুঠ ১৬ জন উপ আৰক্ষী অধীক্ষক, ত্ৰিপুৰাৰ ১০ জন উপ আৰক্ষী অধীক্ষক, মণিপুৰৰ ৫ জন উপ-পৰিদৰ্শক, ছিকিমৰ ১০ জন উপ-পৰিদৰ্শক আৰু মেঘালয়ৰ গৃহৰক্ষী আৰু অসামৰিক প্ৰতিৰক্ষা বিভাগৰ ২০ জন উপ-পৰিদৰ্শক সহ ১২ গৰাকী মহিলা বিষয়াই শুকুৰবাৰে স্নাতক ডিগ্ৰী লাভ কৰে।”\nতেওঁ লগতে কয় যে, প্ৰশিক্ষণ আৰ্হি অনুসৰি প্ৰশিক্ষাৰ্থীসকলক আৰক্ষী বিজ্ঞান, আইনী অধ্যয়ন আৰু সামাজিক বিজ্ঞানৰ প্ৰশিক্ষণ দিয়া হৈছিল। ইয়াৰ লগতে ড্ৰিল, অস্ত্ৰ প্ৰশিক্ষণ, শাৰীৰিক দক্ষতা, আৰক্ষীৰ অভিযান আৰু কৌশলৰ বাবে বাহ্যিক কাৰ্যকলাপৰ প্ৰশিক্ষণ দিয়া হৈছিল। ১১ মাহৰ প্ৰশিক্ষণৰ সময়ছোৱাত প্ৰশিক্ষাৰ্থীসকলে ঘোঁৰা চালনা, সাঁতোৰ, প্ৰাথমিক চিকিৎসা আৰু মটৰ বাহন চলোৱাৰ প্ৰশিক্ষণ লৈছিল। জংঘল শিবিৰৰ এটা চমু মডিউলও আয়োজন কৰা হৈছিল। য’ত তেওঁলোকে বেষ্টনী আৰু অনুসন্ধান অভিযান চলাইছিল, এম্বুছ আৰু কাউণ্টাৰ এম্বুছ অভিযান চলাইছিল।\nবিষয়াজনে কয় যে প্ৰশিক্ষাৰ্থীসকলক আৰক্ষী আৰু সম্পৰ্কিত বিষয়ত বিশিষ্ট অতিথি শিক্ষকৰ সৈতে বাৰ্তালাপ কৰাৰ সুযোগো দিয়া হৈছিল। মৌলিক প্ৰশিক্ষণ সফলতাৰে সম্পূৰ্ণ কৰাৰ উপৰিও ৪৮ তম মৌলিক পাঠ্যক্ৰমৰ প্ৰশিক্ষাৰ্থীসকলে যোধপুৰৰ আৰক্ষী, সুৰক্ষা আৰু অপৰাধী ন্যায় বিশ্ববিদ্যালয়ৰ পৰা “আৰক্ষী প্ৰশাসন আৰু অনুসন্ধান”ত স্নাতকোত্তৰ ডিপ্ল’মা সফলতাৰে লাভ কৰিছে।\nPassing Out Parade for 48th Basic Trainees with chief guest as Shri Deepak Kumar,IPS, Director, NEPA organized successfully in adverse weather condition by virtue of strong determination shown by trainees.\nNEPA congratulates the 48th Basic Trainees and wishes them all the best. pic.twitter.com/XO40o7uKkL\n— NEPA (@NEPA_GoI) August 27, 2021\nকেন্দ্ৰীয় গৃহ মন্ত্ৰালয়ৰ দ্বাৰা পুঁজি যোগান ধৰা নৰ্থ ইষ্টাৰ্ণ পুলিচ একাডেমী হৈছে উত্তৰ-পূবৰ ৰাজ্যসমূহৰ আৰক্ষী কৰ্মীসকলক আৰু সমগ্ৰ দেশৰ আৰক্ষী কৰ্মীসকলক প্ৰশিক্ষণ প্ৰদান কৰা প্ৰতিষ্ঠান। প্ৰতিষ্ঠানখনক চুবুৰীয়া দেশ বাংলাদেশ আৰু ম্যানমাৰৰ আৰক্ষী বিষয়াসকলক প্ৰশিক্ষণ দিয়াৰ দায়িত্বও দিয়া হৈছে।\n১৯৭৮ চনত ইয়াৰ আৰম্ভণিৰ পৰা প্ৰতিষ্ঠান খনে ৪৭ টা মৌলিক পাঠ্যক্ৰম পৰিচালনা কৰিছে। আৰু প্ৰতিষ্ঠানখনৰ পৰা বৰ্তমানলৈকে ৩,৭৭১ জন প্ৰশিক্ষাৰ্থী উত্তীৰ্ণ হৈছে।\nযুৱতীক অপৰহণৰ চেষ্টা চলাই গ্ৰেপ্তাৰ গৃহৰক্ষী জোৱানসহ ৬ জন\nগুৱাহাটীৰ ৰেভ পাৰ্টিৰ মুল অভিযুক্ত বিশল চৌধুৰীক গ্ৰেপ্তাৰ...


হৃদয়ৰ প্ৰয়োজন - অসমীয়া ৱিকিপিডিয়া\nখগেন দত্ত বৰুৱা, কৃষ্ণা বৰ্মন\n১ ডিচেম্বৰ ১৯৭২\nহৃদয়ৰ প্ৰয়োজন (ইংৰাজী: Hridoyor Prayojan ) ১৯৭২ চনত মুক্তিপ্ৰাপ্ত, গৌৰী বৰ্মন পৰিচালিত এখন ক’লা-বগা অসমীয়া বোলছবি। হোমেন বৰগোহাঞিৰ কাহিনীৰ আধাৰত পৰিচালক বৰ্মনে ছবিৰ চিত্ৰনাট্য আৰু সংলাপ লিখিছিল। হৃদয়ৰ প্ৰয়োজনে চেঞ্চৰ বোৰ্ডৰ পৰা A-চাৰ্টিফিকেট লাভ কৰিছিল। A-চাৰ্টিফিকেট লাভ কৰা এইখন প্ৰথম অসমীয়া ছবি।\nঅজয় চহকী মাক-দেউতাকৰ একমাত্ৰ সন্তান। মাক-দেউতাকৰ মৰমৰ অত্যাচাৰত অজয়ৰ পূৰ্ণ বিকাশ হ’বলৈ নাপালে। সি মানসিক বিকাৰত ভুগিব ধৰিলে। লগতে যোগ হ’ল নাৰীৰ প্ৰতি বিদ্বেষ। নাৰীৰ প্ৰতি তাৰ এই আচৰণৰ বাবে দেউতাক বিজয় চৌধুৰীয়েই দায়ী। স্বাভাৱিকতে সি আংশিকভাবে যৌন অক্ষম হৈ পৰিল। পঢ়া-শুনাতো তাৰ গতি নালাগিল। দেউতাক চিন্তিত হৈ পৰিল, তেওঁৰ এই বিশাল সম্পত্তি তেওঁৰ অবৰ্তমানত কোনে ৰক্ষণাবেক্ষণ দিব। তেওঁ পুতেকৰ বিয়া পাতি দিয়াৰ মনস্থ কৰিলে। কিন্তু কোনেনো এই মানসিক বিকাৰগ্ৰস্থ ল’ৰাটোলৈ ছোৱালী দিব?\nসুমিতা ৰুপে-গুণে অতুলনীয়। ঘৰখনত মাক, এজনী বিধবা বায়েক আৰু দুজনী গাভৰু ভনীয়েক, মুঠ পাঁচটি প্ৰাণী। শিক্ষকতা কৰা দেউতাকৰ মৃত্যুৰ পিছত অশেষ কষ্টেৰে ঘৰখন চলিছে। সেয়েহে এম.এ. পাছ কৰাৰ পিছত ঘৰখনক জীপ দিবলৈ তাইৰ চাকৰি এটাৰ অতিকৈ প্ৰয়োজন।\nএই সুমিতাতে বিজয় চৌধুৰীয়ে পুতেকলৈ বিয়া কৰাই আনিলে আৰু এজন পিতৃৰ দায়িত্ব পালন কৰিলে। ঘৰখনক বচাবলৈ তাই অক্ষম ল’ৰা এটালৈ বিয়া হৈ আহিল সঁচা, কিন্তু লাহ-বিলাহৰ উপৰিও তাইৰোতো অন্য কিছুমান প্ৰয়োজন থাকিব পাৰে; এই কথাবোৰ জানিও চৌধুৰীয়ে নজনাৰ ভাও ধৰি থাকিল।\nমুস্তাফা (শিশুশিল্পী) আদি।\nবেনাৰ- কামাখ্যা চিত্ৰ\nকলা নিৰ্দেশনা- গৌৰী বৰ্মণ, বিজয় বসু\nসংলাপ- গৌৰী বৰ্মন\nহৃদয়ৰ প্ৰয়োজনৰ সঙ্গীত পৰিচালনা কৰিছে ৰমেন বৰুৱাই। গীত লিখিছে কেশৱ মহন্ত আৰু সতীশ দাসে। ছবিখনত শ্ৰীমন্ত শংকৰদেৱৰ বৰগীত এটাও অন্তৰ্ভুক্ত কৰা হৈছে।\n১ মৰিচিকা এই প্ৰেম এই কল্পনা নীলিমা খাতুন কেশৱ মহন্ত\n২ ইমান চেনেহ ইমান হেঁপাহ আছিল বুকু ভৰি দ্বীপেন বৰুৱা কেশৱ মহন্ত\n৩ ন সূৰুযৰ জ্যোতিত জ্বলিছে লক্ষ অগ্নিকণা দ্বীপেন বৰুৱা, কৃষ্ণা বৰ্মন কেশৱ মহন্ত\n৪ জোনাকৰ এই ঢৌৱে ঢৌৱে উতলা কৰে আমাৰো মন দ্বীপেন বৰুৱা , নীলিমা খাতুন সতীশ দাস\n৫ পাৱে পৰিহৰি কৰোহো কাতৰি, প্ৰাণ ৰাখবি মোৰ (বৰগীত) কৃষ্ণা বৰ্মন শ্ৰীমন্ত শংকৰদেৱ\n↑ 1.0 1.1 1.2 1.3 1.4 1.5 Das Arunlochan (2013). ১০০ অসমীয়া চলচ্চিত্ৰৰ কাহিনী আৰু গীত. Shashi Shisu Prakashan, Guwahati. পৃষ্ঠা. 203.\n↑ Babul Das (1985). অসমীয়া বোলছবিৰ গীতৰ সংকলন. Bani Mandir, Dibrugarh. পৃষ্ঠা. 172.\n"https://as.wikipedia.org/w/index.php?title=হৃদয়ৰ_প্ৰয়োজন&oldid=283655"ৰ পৰা অনা হৈছে\nএই পৃষ্ঠাখন ২৮ জুন, ২০২১ তাৰিখে ০৬:১০ বজাত অন্তিম সংশোধন কৰা হৈছিল।


মোটা ধনৰ বিনিময়ত চোৰাং কয়লাৰ পথ মুকলি কৰে আৰক্ষীৰ বিষয়াই! ফাদিল তথ্য Prag News : Best Assamese News Channel, Latest Assam News Live Today , North East Breaking News\nমোটা ধনৰ বিনিময়ত চোৰাং কয়লাৰ পথ মুকলি কৰে আৰক্ষীৰ বিষয়াই! ফাদিল তথ্য\nগুৱাহাটী : ৰাজ্যত অব্যাহত আছে কয়লাৰ চোৰাং বেহা। নৈশসান্ধ্য আইনৰ সুযোগ লৈ দৈনিক অসমৰ মাজেৰে বহিঃ ৰাজ্যত সৰবৰাহ হৈ আছে মেঘালয়ৰ চোৰাং কয়লা। প্ৰাপ্ত তথ্য অনুসৰি, যোৰাবাট আৰক্ষী চকীৰ যুটীয়া আৰক্ষী উপ-পৰিদৰ্শক গণেশ বৰগোহাঁয়ে একাংশ কয়লাৰ চোৰাং ব্যৱসায়িক এক মোটা অংশৰ ধনৰ বিনিময়ত মুকলি পথ যোগান ধৰি আহিছে।\nতথ্য অনুসৰি, চোৰাং কয়লা সৰবৰাহকাৰী কাচেম আলি, পবিত্ৰ ৰাভা, গিতাৰ্থ কলিতা আৰু অমৰজ্যোতি কলিতাৰ সৈতে আৰক্ষী বিষয়াজনৰ আছে সু-সম্পৰ্ক৷ তথ্য অনুসৰি, দৈনিক নিশা হ'লে মেঘালয়ৰ পৰা যোৰাবাট হৈ বহিঃ ৰাজ্যলৈ প্ৰেৰণ হৈছে ১০ৰ পৰা ১৫ খন অবৈধ কয়লা ট্ৰাক, আৰু প্ৰতি ট্ৰাক যোৰাবাট আৰক্ষী চকী অতিক্ৰম কৰিব হ'লে আৰক্ষী বিষয়া জনক দিব লাগে ১০ হাজাৰ টকা।\nএনে দুৰ্নীতিগ্ৰস্ত আৰক্ষী বিষয়াৰ বিৰুদ্ধে কি ব্যৱস্থা গ্ৰহণ কৰিব আৰক্ষী উচ্চ পদস্ত বিষয়া তথা চৰকাৰে,সেইয়া পৰবৰ্তী সময় লক্ষণীয় হ'ব৷


বিদেশ-ভ্ৰমণ – ঈশান জ্যোতি বৰা – ফটাঢোল\nবিদেশত থকা বিজয় বহুদিনৰ মূৰত ঘৰলৈ উভতি আহিছে৷ বহুদিনৰ মূৰত আজি সি তাৰ বন্ধু নৰেন, অৰুণ, অনিল আৰু মুকেশৰ মুখকেইখন দেখিছে৷ আটাইৰে মাজত আজি কত যে কথা! কিমান যে বতৰা! আহক, সময় ব্যয় নকৰি আমিও পোনেপোনে উপস্থিত হওঁগৈ পাঁচ বন্ধুৰ সেই ৰঙচঙীয়া আড্ডাস্থলীত-\n“বুজিছ নৰেন, প্ৰথমেই মই ব্ৰাজিল পালোঁগৈ৷ ফুটবল যে খেলে ৰ’ণাল্ডো..” – পাণৰ চুকত সানি থোৱা চূণকণ অনিলৰ দোকানৰ বেৰখনত লিপি বিজয়ে বিদেশ-ভ্ৰমণৰ বিচিত্ৰ অভিজ্ঞতাৰ বৰ্ণনা আৰম্ভ কৰিলে৷\n“অঁ অঁ মনত পৰিছে৷ চুলি যে কান্ধলৈকে পৰা!” – বেঞ্চত বহি থকা নৰেনে স্মৃতিৰ গৰ্ভৰপৰা তথ্যটো উলিয়াই আনিবলৈ চেষ্টা কৰিলে৷ চেষ্টাত সি সফলো হ’ল৷\n“অঁ সেইজন! সেইজনক লগ পালোঁ৷ মোক দেখিতো সি আঁতৰৰপৰাই বিকট চিঞৰ এটা মাৰিলে! মই বোলো – ‘হৰি হৰি! এইটো দেখোন আমাৰ ৰ’ণাল্ড’! ই মোক চিনি পালে কেনেকৈ? মুখ মেলি চাই থাকোঁতেই সি মোক ধৰি-মেলি তাৰ ঘৰলৈ লৈ গ’ল৷ মই বোলো – মোৰ ঘৰত ঢেৰ কাম পৰি আছে৷ সোনকালে যাবগৈ লাগে৷ তেওঁ বোলে – ‘নাই৷ নোৱাৰা যাব৷ আমাৰ মেনকাৰ হাতেৰে তিতাকেৰেলাৰ ভাজি এখন খাই যাবই লাগিব৷’\n“মেনকা কোন? ৰ’ণাল্ডোৰ ঘৈণীয়েক নেকি? নামটো আমাৰ অসমীয়া ছোৱালীৰ নিচিনাই৷” – নৰেনৰ কাষত বহি থকা মুকেশে নিজৰ মত ব্যক্ত কৰিলে৷\n“নহয়৷ সেইজনী ৰ’ণাল্ডোৰ ঘৰত থকা ৰ’বটহে৷ তাই কৰিব নোৱাৰা কাম একোৱেই নাই৷” – কথাষাৰ কৈ মুখত জমা হোৱা তামোলৰ পিক্‌কণ বিজয়ে ৰাস্তাৰ ওপৰতে পেলাই ল’লে৷\n“বৰ আচৰিত কাণ্ড দেই৷ পিছে ৰ’ণাল্ডোৰ ঘৰত কেইদিন থাকিলি?” – অনিলৰ প্ৰশ্ন৷ তাৰ চকু ইতিমধ্যেই কপালত উঠিছে৷\n“থাকিলোঁ তিনিদিনমান৷ বৰ আৰামৰ দিন আছিলহে সেইকেইটা৷”\n“তাৰপিছত ক’লৈ গ’লিগৈ?” – এইবাৰ অনুসন্ধিৎসু অৰুণৰ প্ৰশ্ন৷\n“তাৰপিছত মই গ’লোঁ ব্ৰাজিলত যে প্ৰকাণ্ড ঘড়ী এটা আছে, সেইটো চাবলৈ৷ ঘড়ীও ঘড়ী,একেবাৰে সাংঘাতিক ঘড়ী বুজিছনে! ঘণ্টাৰ কাঁটা, মিনিটৰ কাঁটা – এইবোৰ একো নাই৷ ক’ৰবাত কাঁটাকেইডাল লুকাই-চুকাই থাকিবও পাৰে; ক’বতো নোৱাৰি- যিহে আজৱ দেশ! কোনোবাই চুৰি কৰাৰ আশংকাত কিজানি মানুহবোৰে কাঁটাকেইডাল ক’ৰবাত লুকুৱায়েই থৈছে! তাৰেই ভূ ল’বলৈ দুখনমান দোকানৰ পিছফালে গৈও কাঁটাকেইডাল চালোঁগৈ৷ নাইতো; কাঁটা-চাঁটা ক’তো একো নাই৷”\n“যদি কাঁটা নায়েই, তেন্তে মানুহেনো সময় কেনেকৈ চায়?” – আনকেইটাতকৈ বুধিত অলপ চোকা অৰুণে সন্দেহৰ চকুৰে বিজয়লৈ চালে৷\n“ঘড়ীটোৰ ভিতৰত ৰ’বটকেইটামান থাকে৷ সিহঁতে ছিফ্টত ডিউটি কৰি থাকে৷ এটা ৰ’বটে প্ৰকাণ্ড মাইক এটা লৈ সময়বোৰ মানুহক শুনাই থাকে৷ আনটোৱে ঘণ্টাই ঘণ্টাই টিলিঙাটো বজাই দিয়ে৷ টিলিঙাৰ শব্দত আকাশ-বতাহ ৰজনজনাই যায়৷ বৰ অদ্ভুত কাৰবাৰ অ’৷” বিজয়ে মুকলি মনেৰে কথাবোৰ বুজাই দিবলৈ সংকোচ নকৰে৷\n“তোৰেই ভাগ্য দে৷ এমাহ বিদেশত থাকি অতবোৰ বস্তু চাই আহিলি৷ আমাৰহে ফুটা কপাল৷” – অনিলৰ কথাত ঈৰ্ষাৰ ক্ষীণ প্ৰলেপ৷\n“ব্ৰাজিলৰপৰা ক’লৈ গ’লিগৈ?” – কৌতূহলৰ জুইকুৰা নিৰ্বাপণ কৰাৰ উদ্দেশ্যে নৰেনে সুধিলে৷\n“ব্ৰাজিলত পাঁচদিন থাকি মই বাছ এখনৰে গৈ জাপান পালোঁগৈ৷”\n“ইমান দূৰ বাছেৰেই গ’লিনে! বাটত শৌচ-প্ৰস্ৰাৱ!”\n“আধাঘণ্টাৰ যাত্ৰাত কিনো শৌচ-প্ৰস্ৰাৱ কৰিবি! বাছবোৰ ৰ’বটে চলায়৷ তই বাছত উঠিলি মানেই জাপান পালিগৈ৷ আমাৰ ইয়াৰ উৰাজাহাজেও সেইবোৰ বাছৰ লগত পাত্তা নাপাব৷ বাছৰ যিহে স্পীড, হাৰ্টৰ বেমাৰ থকা মানুহে সেইবোৰ বাছত উঠিবলৈকে ভয় কৰে৷”\n“জাপানত পিছে কি কি দেখিলি?” – অনিলে জাপানৰ নামটোহে শুনিছে৷ ভিতৰুৱা কথা একো নাজানে৷\n“জাপানত মস্ত দূৰবীণ এটা চালোঁ হে৷”\n“সেইটোনো কি আচৰিত বস্তু! দূৰবীণটো আমাৰ আঞ্চলিকৰ পূজাতো ওলায়৷ যোৱাবাৰ ময়েই তেনেকুৱা দূৰবীণ আধাডজন কিনিছোঁ৷” – অৰুণে উপলুঙাৰ সুৰেৰে ক’লে৷\n“হেৰৌ অৰুণ! তেনেকৈ ওফাইদাং মাৰি কথাবোৰ নক’বিচোন৷ জাপানৰ সেই দূৰবীণটো বৰ দীঘল৷”\n“বৰ দূৰলৈকে দেখা পায়৷ সেইটো দূৰবীণেৰেই মই আমেৰিকা, জাৰ্মানী সব চালোঁ৷ আমাৰ অসমৰ নলবাৰী, বৰপেটা, ধুবুৰী, জাগীৰোড,মাজুলী, লখিমপুৰ, ধেমাজি গোটেইবোৰ চালোঁ৷ সেইটো দূৰবীণৰেই তহঁতমখাকো মই চাই আছিলোঁ৷ তহঁতে কি কাম কৰিছ, ভাতৰ লগত মাংস খাইছ নে মুৰ্গীৰ কণী খাইছ – সব চাই আছিলোঁ ৷”\n“একেবাৰে সঁচা৷ আমাৰ ফণী, কেশৱ আৰু বৰাৰ জাকতজিলিকা অভিনয়ো দেখা পালোঁ৷ আৰু কি জাননে?”\n“কি?” – নৰেন,নৰেন,অনিল-আটাইকেইজনে ‘কি-কিয়াই’ উঠিল৷\n“সেইটো দূৰবীণেৰে দেখাৰ লগতে শুনিবও পাৰি৷ মই নথকাত তহঁতে মোৰ বিষয়ে কি কথা পাতি আছিলি – সব শুনি আছিলোঁ৷”\n“সাংঘাতিক কাণ্ডচোন৷” অৰুণ উচপ খাই উঠিল৷\n“দূৰবীণটোৰ ভিতৰত ৰ’বটকেইটামান থাকে৷ তহঁতে কি কথা পাতিছ, মোক সেই ৰ’বটকেইটাই জনাই থাকে৷”\n“তোক হাত-লৰ স্বভাৱৰ মানুহ বুলি মই কোৱা নাছিলোঁ দেই৷ ই, ই অনিলেহে কৈছিল৷” – বিপদৰপৰা সাত যোজন আঁতৰত থাকি ভাল পোৱা নৰেনে সুযোগ মিলোতেই স্পষ্টীকৰণটো দি থ’লে৷\n“হ’ব৷ হ’ব৷ মই সব জানো৷ মোক বেল বুলি নাভাবিবি৷ জাপানত জেকি চানক লগ কৰিলোঁ৷ এই যে ফাইটিং-চাইটিং কৰি থাকে মানুহটো৷” – পকেটৰপৰা বাদাম এটা উলিয়াই বিজয়ে চোবাই ল’লে৷\n“ভয় কৰা নাছিলি!” – নৰেনৰ ভয়টো বেছি৷\n“কিহৰ ভয়! দুয়োটাই হোটেলত সোমাই পেট পূৰাই মালপোৱা আৰু গাখীৰ চাহ খালোঁ৷”\n“জাপানত মাপলোৱাও পায় নেকি? কেনেকুৱানো! আমাৰ নিচিনানে?” – মালপোৱা অনিলৰ প্ৰিয় খাদ্য৷\n“নহয়৷ বেলেগ৷ মালপোৱাবোৰৰ ভিতৰত ভেকুলীৰ ঠেংকেইখনমান সুমুৱাই থয়৷”\n“ছিঃ ছিঃ৷ তই সেইসোপাকে খালি! নামঘৰীয়া বৰদেউতাই শুনিলে তোৰ কলিজা খাব৷” মুকেশে আতংকিত হৈ ক’লে৷\n“নাই৷ নাই৷ মই ঠেংকেইখন উলিয়াই মালপোৱাটো খাইছোঁ৷ অ’ ৰ’বি, হোটেলত থাকোঁতেই বৰ জমনি ঘটনা এটা ঘটিল নহয়৷”\n“কি ঘটনা ?” – অনিলে সুধিলে৷\n“খাই থাকোঁতেই জেকি দাদাৰ শৌচ কৰিব লাগিল৷ দহটা মালপোৱা খাই দিলে যে। তাতে ফাইটিং-চাইটিং কৰি থকা মানুহ৷ ক’তনো পেটে সহ্য কৰে!”\n“তাৰপিছত?” অনিলৰ মুখত মিচিকিয়া হাঁহি এটা জিলিকিল৷ হাঁহিটো লাহে লাহে বাকীকেইজনৰ মুখলৈও সোঁচৰি গ’ল৷\n“তাৰপিছত আকৌ এটা আচৰিত কাণ্ড৷ জেকি দাদা যিখন চকীত বহি আছিল, সেইখিনি ঠাইতে মজিয়াখনত মস্ত ফাঁট এটা হ’ল৷ ফাঁটটোৰ পৰা ৰ’বট এটা ওলাই আহিল৷ জেকি দাদাক চকীখনৰ সৈতে ৰ’বটটোৰে মজিয়াৰ তললৈ লৈ গ’ল৷”\n“অদ্ভুত কাৰবাৰ৷ তাৰপিছত?” মুকেশৰ মুখমণ্ডলত উৎকণ্ঠা৷\n“নাই একো নহ’ল৷ দহমিনিটৰ পিছত পুনৰ জেকি দাদা আহি মোৰ সমুখত হাজিৰ৷” – বিজয়ে উত্তেজনাৰ যৱনিকা পেলালে৷\n“মানে দহমিনিটতে সেই ৰ’বটটোৱে জেকি দাদাক লৈ গৈ শৌচ কৰােৱাই আনিলে৷” – অৰুণৰ চকুত আশ্চৰ্য৷\n“জাপানৰ হোটেলবোৰত এনেকুৱা শ-শ ৰ’বট থাকে৷ হোটেলত চাহ-ভাত খাই থকা কোনো মানুহৰ যদি শৌচ কৰিব লাগে-তেতিয়া সেই ৰ’বটবোৰে আগতেই গম পাই যায়৷ এই ৰ’বটবোৰ হোটেলৰ তলত আছুতীয়াকৈ ৰখা হয়৷ সিহঁতে লেট্ৰিনবোৰো চাফা কৰি ৰাখে৷”\n“শুনিছোঁ বিদেশৰ ৰাস্তাবোৰ বোলে বৰ চাফা৷” – মুকেশে এই কথাটো ক’ৰবাত শুনিছিল৷\n“ৰাস্তাৰ কথা নুসুধিবিয়েই৷ মইতো দুদিনমান ৰাস্তাৰ ওপৰতে ভাত খালোঁ৷ পানী অকণৰে চাফা কৰি ল’লোঁ বাৰু প্ৰথমতে৷ নিয়মটো কৰি ল’লে ভাল দেচোন৷ পিছে সাংঘাতিক কাৰবাৰটো কি জাননে?”\n“কি?” অলপ আগতে চাধা মোহাৰিবলৈ আৰম্ভ কৰা নৰেনে চাধা মোহাৰিবলৈ বন্ধ কৰি বিজয়লৈ আশ্বৰ্যৰ দৃষ্টিৰে চালে৷\n“আকৌ সেই ৰ’বটৰ খেলা৷ তই ভাত খাই থাকোঁতে সিহঁত তোৰ কাষত ৰৈ থাকিবহি৷ ভাত খাই হোৱা মাত্ৰকেই ৰ’বটবোৰে আৰু বুজিছ পেটৰ ভিতৰৰপৰা ঝাৰুৰ দৰে কিবা মেচিন এটা উলিয়াই গোটেইখন একে শোহাতেই চাফা কৰি নিয়ে৷”\n“ৰ’বটবোৰ বৰ সাংঘাতিক বস্তু দেই৷ কৰিব নোৱৰা কাম একোৱেই নাই৷”\n“ট্ৰাম্পে দুটামান ৰ’বট মোক লগতে লৈ আহিবলৈ কৈছিল৷”\n“লৈ আনিব লাগিছিল৷ চাধাকণ মোহাৰিবলৈ ৰ’বট এটা লাগে৷ আমাৰ অনিলৰ দোকানতো মাল-চাল জুখিবলৈ ৰ’বট এটা আনিব পাৰিলিহেঁতেন৷” – মুকেশে অনিললৈ চাই ক’লে৷\n“পিছৰবাৰ গ’লে আনিম৷ এতিয়া মই যাওঁ দে৷ ঘৰত বহুত কাম আছে৷”\nশ্ৰদ্ধাৰ ৰাইজ, এনেকৈয়ে শ্ৰোতা সমাজক বিস্ময়ৰ সাগৰত ডুবাই বিজয়ে ঘৰৰ দিশে প্ৰস্থান কৰিলে৷\nবিজয়ে প্ৰস্থান কৰাৰ কেইটিমান মুহূৰ্তৰ পিছতে দুজন খাকী পোছাক পৰিহিত মানুহৰ সেইখিনিতে আৰ্ৱিভাৱ ঘটিল৷ অনিলৰ দোকানৰ সমুখত তেওঁলোকৰ বাইকখন ৰ’লহি৷\n“অলপ আগতে হাফ-পেণ্ট পিন্ধা মানুহ এটাক এইখিনিতে ৰৈ কথা পাতি থকা দেখিছিলোঁ৷ ক’লৈ গ’ল মানুহটো?” বাইকৰ পিছফালে বহি থকাজন নামি আহিল৷\n“কোন? অ’ বিজয়! সি ঘৰলৈ গ’ল৷” – অনিলে তামোল এটা দুফাল কৰিবলৈ ওলাইছিল৷ আৰক্ষী বাহিনীৰ লোক দুজন দেখি সি অলপ সচেতন হ’ল৷\n“কিয় বাৰু? সি কিবা কৰিলে নেকি?”- অৰুণে বৰ কোমল মাত এটা উলিয়াই সুধিলে ৷ কথাৰ গুৰিটো উদ্ধাৰ কৰিবলৈ নৰেন আৰু ৰতনো উৎসুক হৈ উঠিল৷\n“কিয় মানে! দহ-পোন্ধৰটামান বেংকৰপৰা টকা চুৰ কৰি পলাই ফুৰিছে৷ মস্ত দগাবাজ এটা সি!”\nপুলিচৰ কথা শুনি নৰেনহঁতৰ চকু কপালত উঠিল৷ যেন এইমাত্ৰ এইখিনিতে প্ৰচণ্ড জোৰত বজ্ৰপাতহে পৰিল৷\n“ব’ল৷ ব’ল৷ আজি তাৰ পিঠি দুফাল-ফাল কৰিম৷” বাইকত বহি থকা আনজন পুলিচে চকু ৰঙা কৰি ক’লে৷\n“আপোনালোকে ভুলকৈ ভাবিছে৷ সি বিদেশ ফুৰিবলৈহে গৈছিল৷ আমাৰ আগত সি তাকেই কৈ আছিল৷” – নৰেনৰ মাতত আটাইকেইজনে বাস্তৱলৈ ঘূৰি আহিল৷\n“বিদেশ ফুৰিবলৈ গৈছিল! ৰহ বেটা! তাক মই আচল বিদেশলৈ পঠিয়াই আছোঁ৷” – হাতত লৈ থকা লাঠিডালৰ গাটো এবাৰ পিহি পুলিচজনে চালকক বাইক চলাবলৈ ইংগিত দিলে৷\n“তহঁতৰ কোনোবা এটা আমাৰ লগত ব’ল৷ তাৰ ঘৰটো দেখুৱাই দিবি৷” – বাইকত বহি থকাজনে অৰুণলৈ চাই ক’লে৷\n“এজন নালাগে৷ আমি আটাইকেইজন যাম ৰ’ব৷” – দোকানৰ ভিতৰৰপৰা অনিলে মাত লগালে৷\n“সোনকাল কৰ৷ ইয়াৰ আজি হাড়-মূৰ ভাঙিম৷” – বিজয়ক গালি পাৰি পাৰি খাকী পোছাকধাৰীজনে বাইক ষ্টাৰ্ট্ দিলে৷ আনজনো গৈ পিছফালে বহি ল’লেগৈ৷\nঅৰুণ, নৰেন আৰু নৰেন বেঞ্চখনৰপৰা নামি তেওঁলোকৰ পিছে-পিছে গ’ল৷\nদোকানত তলা ওলমাই ইতিমধ্যে সিহঁতৰ লগ লগা অনিলে তেনেতে স্বগতোক্তি এটা কৰিলে-“বিজয় চাগে ৰ’বটত উঠি পুনৰ বিদেশেই পালেগৈ৷ ক’ত ধৰিব পাৰিব!”\nবহুত ভাল লাগিল। এনেকৈ মাজে মাজে বিদেশ ভ্ৰমণ কৰি থাকিব লাগে আক’ তেতিয়াহে।\nঅ আই ,মোকো এটা ৰবট লাগে।\nহাঃ হাঃ, পিচে বিজয় ধৰা খালে এবাৰ লণ্ডনত৷


e-SHRAM Portalত পঞ্জীয়নে ২ লাখ টকাৰ সুবিধা দিব ! সোনকালে পঞ্জীয়ন কৰক...– News18 assam\ne-SHRAM Portal: শীঘ্ৰেই এনেদৰে ইয়াত নাম পঞ্জীয়ন কৰক ! ই-শ্ৰমিক পৰ্টেলত পঞ্জীয়নে আপোনাক ২ লাখ টকাৰ সুবিধা দিব ! কি ক'লে কেন্দ্ৰীয় মন্ত্ৰী ৰামেশ্বৰ তেলীয়ে ?\nHow to Register for e-SHRAM Card: ই-শ্ৰমিক পৰ্টেলত পঞ্জীয়নৰ বাবে, প্ৰথমে https://www.eshram.gov.in/ যাব লাগিব। পঞ্জীয়নৰ বাবে আধাৰ (Aadhaar) নম্বৰ দাখিল কৰিব লাগিব।\nLast Updated : August 27, 2021, 16:41 IST\nRegister for e-SHRAM Card: কেন্দ্ৰীয় শ্ৰম মন্ত্ৰালয়ে বৃহস্পতিবাৰে দেশৰ অসংগঠিত শ্ৰমিকসকলৰ বাবে বিশেষভাৱে প্ৰস্তুত কৰা ই-শ্ৰম (e-SHRAM) নামৰ এটা পৰ্টেল উদ্বোধন কৰে। এই পৰ্টেলত পঞ্জীয়ন সমগ্ৰ দেশতে আৰম্ভ হৈছে। এই পৰ্টেলৰ সহায়ত, অসংগঠিত শ্ৰমিকৰ এক ৰাষ্ট্ৰীয় পৰ্যায়ৰ ডাটাবেচ সৃষ্টি কৰা হ'ব। কেন্দ্ৰই দাবী কৰিছে যে পঞ্জীয়নৰ পিছত প্ৰায় ৩৮ কোটি শ্ৰমিকক বিভিন্ন লাভালাভৰ অধীনলৈ আনিব পাৰি।\nই-শ্ৰমিক পৰ্টেলত পঞ্জীয়নৰ বাবে, প্ৰথমে https://www.eshram.gov.in/ যাব লাগিব। পঞ্জীয়নৰ বাবে আধাৰ (Aadhaar) নম্বৰ দাখিল কৰিব লাগিব। ইয়াৰ পিছত, প্ৰাক-ডাটাবেচ থকা অসংগঠিত শ্ৰমিকসকলৰ সকলো তথ্য স্বয়ংক্ৰিয়ভাৱে দেখা যাব। ইয়াৰ পিছত আপোনাৰ ম'বাইল নম্বৰসহ বেঙ্ক একাউণ্টৰ তথ্য আৰু অন্যান্য গুৰুত্বপূৰ্ণ তথ্য পূৰণ কৰা হ'ব। তথাপিও, যদি আপুনি কিবা আপডেট কৰিব বিচাৰে, সেইটো কৰিব পাৰি। পঞ্জীয়নৰ পিছত সংশ্লিষ্ট ব্যক্তিজনৰ সাৰ্বজনীন একাউণ্ট নম্বৰৰ সৈতে এক ই-শ্ৰমিক কাৰ্ড জাৰী কৰা হ'ব। অধিক বিৱৰণৰ বাবে ১৪৪৩৪ টা টোল ফ্ৰী নম্বৰ প্ৰৱৰ্তন কৰা হৈছে। আনকি বিভিন্ন ৰাজ্যৰ ৰাজ্য চৰকাৰেও তেওঁলোকৰ কৰ্মচাৰীসকলক পঞ্জীয়ন কৰিব পাৰে।\nকেন্দ্ৰীয় শ্ৰম মন্ত্ৰী ভূপেন্দ্ৰ যাদৱে (Bhupender Yadav) কয়, "এই পৰ্টেলৰ সহায়ত বহুঅসংগঠিত শ্ৰমিকক চৰকাৰী আঁচনিৰ সুবিধা প্ৰদান কৰা হ'ব। এইটো প্ৰথম বাৰৰ বাবে যে দেশখনে এনে এক ব্যৱস্থা প্ৰৱৰ্তন কৰিছে যিয়ে শ্ৰমিকসকলক কেন্দ্ৰীয় চৰকাৰৰ সৈতে পোনপটীয়াকৈ সংযোগ কৰিব"। জানিব পৰা গৈছে যে ই-শ্ৰমিক পৰ্টেলত পঞ্জীয়ন কৰা শ্ৰমিকসকলক ২ লাখ টকাৰ বীমা দিয়া হ'ব। যদি এজন শ্ৰমিক দুৰ্ঘটনাৰ ভুক্তভোগী হয়, যদি তেওঁৰ মৃত্যু হয় বা সম্পূৰ্ণৰূপে অক্ষম হয়, বীমা হিচাপে ২ লাখ টকা পৰিশোধ কৰা হ'ব। আৰু যদি দুৰ্ঘটনাটোত আংশিক অক্ষমতা হয়, বীমা হিচাপে ১ লাখ টকা পৰিশোধ কৰা হ'ব।\nকেন্দ্ৰীয় মন্ত্ৰী ৰামেশ্বৰ তেলীয়ে (Rameswar Teli) ই-শ্ৰমিক পৰ্টেলত অধিক অসংগঠিত শ্ৰমিকৰ পঞ্জীয়নৰ বাবে আবেদন কৰিছে। তেওঁ আজমেৰ, ডিব্ৰুগড়, চেন্নাই, বাৰাণসীৰ দৰে ডাঙৰ চহৰৰ অসংগঠিত শ্ৰমিকসকলৰ বিষয়ে আলোচনা কৰে। আঁচনিখনৰ লাভালাভবোৰ চৰ্চালৈ অনা হৈছে বুলি জানিব পৰা গৈছে। কেন্দ্ৰীয় চৰকাৰৰ পদক্ষেপে জীৱন বীমাৰ ক্ষেত্ৰত দেশৰ অসংগঠিত শ্ৰমিকসকলক বহুতো লাভালাভ প্ৰদান কৰিব বুলি আশা কৰা হৈছে।\nFirst published: August 27, 2021, 16:41 IST\nCentral GovtInsurance CoverRegistration


অনলাইন ক্লাছত অনুসূচীত জাতিৰ ছাত্ৰ-ছাত্ৰীক অশালীন গালি পাৰি চৰ্চাত এগৰাকী অধ্যাপিকা, ক'ত?\nঅনলাইন ক্লাছত অনুসূচীত জাতিৰ ছাত্ৰ-ছাত্ৰীক অশালীন গালি পাৰি চৰ্চাত এগৰাকী অধ্যাপিকা, ক’ত?\nApril 27, 2021 5:26 pm\nঅনলাইন ক্লাছত ছাত্ৰ-ছাত্ৰীক অকথ্য গালিগালাজ কৰি চৰ্চালৈ আহিছে এগৰাকী অধ্যাপিকা।\nসামাজিক মাধ্যমত সেই ভিডিঅ’টো ভাইৰেল হৈ পৰাৰ পাছতে অধ্যপিকাগৰাকীৰ ইস্তফাৰ দাবী উত্থাপন হৈছে।\nখড়গপুৰ আইআইটিত সংঘটিত হৈছে ঘটনাটো।\nদেওবাৰে ‘খড়গপুৰ আইআইটি কনফেশ্বনছ’ নামৰ ফেচবুক পেজটোত ভিডিঅ’টো পোষ্ট কৰা হয়।\nভিডিঅ’টোত শুনা গৈছে, অধ্যাপিকাগৰাকীয়ে ছাত্ৰ-ছাত্ৰীসকলক ‘ব্লাডি বাষ্টাৰ্ডছ’ বুলি গালিগালাজ কৰিছে।\nআনকি, ছাত্ৰ-ছাত্ৰীসকলক ক্লাছৰ পৰা বাহিৰ কৰি দিয়াৰ উপৰিও পৰীক্ষাত ফেইল কৰি দিয়াৰো ভাবুকি প্ৰদান কৰে তেওঁ।\nতদুপৰি, অধ্যাপিকাগৰাকীয়ে দাবী কৰিছে যে এই সংক্ৰান্তত নাৰী আৰু শিশু কল্যাণ মন্ত্ৰালয় অখবা অনুসূচীত জাতি-জনজাতি, সংখ্যালঘু উন্নয়ন মন্ত্ৰালয়ত তেওঁৰ বিৰুদ্ধে অভিযোগ জনালেও কোনো লাভ নহ’ভ, কোনো প্ৰকাৰে তেওঁৰ সিদ্ধান্ত সলনি কৰিব নোৱাৰে।\nA post shared by appsc (@appsc.iitb)\nউল্লেখ্যযোগ্য যে অনলাইন ক্লাছটোত অনুসূচিত জাতি-জনজাতি আৰু বিশেষভাৱে সক্ষম ছাত্ৰ-ছাত্ৰীসকলৰ ইংৰাজীৰ প্ৰিপেৰেটৰী ক্লাছ চলি আছিল।\nঅধ্যাপিকাগৰাকীয়ে ছাত্ৰ-ছাত্ৰীসকলক ‘ভাৰত মাতা কি জয়’ ধ্বনি দিয়াৰ বাবেও জোৰ কৰিছিল।\nঅভিযুক্ত অধ্যপিকাগৰাকীৰ নাম সীমা সিং।\nতেওঁ আইআইটি খড়গপুৰৰ ‘হিউমেনিটি এণ্ড চছিয়েল চাইন্স’ৰ সহকাৰী অধ্যপিকা।\nবৰ্তমানলৈকে অধ্যাপিকাগৰাকী অথবা আইআইটি খড়গপুৰ কৰ্তৃপক্ষই এই সংক্ৰান্তত কোনো মন্তব্য কৰা নাই।\nThere is no discrimination in premier institutes? This is what happens in IITs. IIT Kharagpur Prof. Seema Singh openly abuses freshers enrolled in Preparatory English Course for SC/ST/PD students and challenges them to complain.\nWill the government book her under PoA Act? pic.twitter.com/YvzOuxjmwm\n— Azhar (@lonelyredcurl) April 26, 2021\nআইআইটি বম্বেৰ এটা ছাত্ৰ সংগঠনৰ উপৰিও বহুকেইটা অনুসূচীত ছাত্ৰ সংগঠনে অধ্যাপিকাগৰাকীৰ বৰ্ণবাদী আৰু সংবিধানবিৰোধী মন্তব্যৰ বাবে ব্যৱস্থা ল’বলৈ কৰ্তৃপক্ষক দাবী জনাইছে।


Vegan or vegetarian diet should have these high protein foods আপুনি নিৰামিষভোজী? যদি হয় আহাৰত এনে খোৱা খাদ্য নিতান্তই ৰখাটো দৰকাৰী– News18 assam\nHome » photogallery » lifestyle »Vegetarian diet: আপুনি নিৰামিষভোজী? যদি হয় আহাৰত এনে খোৱা খাদ্য নাৰাখিলে বাঢ়িব পাৰে বিপদ\nVegetarian diet: আপুনি নিৰামিষভোজী? যদি হয় আহাৰত এনে খোৱা খাদ্য নাৰাখিলে বাঢ়িব পাৰে বিপদ\nনিৰামিষভোজীৰ প্ৰায়ে প্ৰ'টিনৰ অভাৱ হয়, সেয়েহে এনে কিছুমান খাদ্য নিৰামিষ আহাৰত ৰাখিব লাগে।\n| October 18, 2021, 22:44 IST\nআমাৰ শৰীৰৰ বাবে প্ৰ'টিন (Protein) অত্যাৱশ্যকীয়। কিন্তু নিৰামিষভোজীসকলৰ (Vegetarian) প্ৰায়ে প্ৰ'টিনৰ অভাৱ থাকে। সেয়েহে, কিছুমান খাদ্য নিৰামিষ আহাৰত ৰাখিব লাগে। যদি সেই খাদ্যবোৰ উচ্চ প্ৰ'টিনৰ উৎস নহয়, শৰীৰত প্ৰ'টিনৰ অভাৱ থাকি যাব পাৰে।\nপ্ৰ'টিনৰ এটা উৎস হৈছে কাবুলী বুট৷ যদি আপুনি নিৰামিষভোজী হয়, তেন্তে আহাৰত নিয়মীয়াকৈ কাবুলী বুট থাকিব লাগে। প্ৰতি ১০০ গ্ৰাম কাবুলী বুটত ১০ গ্ৰাম প্ৰ'টিন থাকে। লগতে, কাবুলী বুটত আঁহ, লো, ফলো, ফছফৰাছ, পটাছিয়াম আৰু মেঙ্গানিজ থাকে। ই হজম কাৰ্যকলাপ ভাল কৰাৰ লগতে ডায়েবেটিছ নিয়ন্ত্ৰণ আৰু অতিৰিক্ত ওজন হ্ৰাসত সহায় কৰে।\nশাৰীৰিক জটিলতা নাথাকিলে মচুৰ দাইল আৰু ৰহৰ দাইল আহাৰত ৰাখিব লাগে। প্ৰ'টিন আৰু আঁহেৰে ভৰ্তি মাহজাতীয় শস্য সামগ্ৰিকভাৱে শৰীৰৰ বাবে উপকাৰী।\nচয়াবিনৰ পৰা তৈয়াৰ কৰা টফু প্ৰ'টিনৰ অনবদ্য উৎস। ইয়াত ৯টা অত্যাৱশ্যকীয় এমিনো এচিড থাকে৷ আঁহৰ উপৰি ইয়াত কেলচিয়াম, লো, জিংক, তাম আৰু মেঙ্গানিজ থাকে৷\nপনীৰ কেলচিয়াম আৰু প্ৰ'টিনৰ উৎস। পনীৰে শৰীৰৰ ৰোগ প্ৰতিৰোধ প্ৰণালী আৰু হাড়ৰ গাঁথনি ভাল কৰে। নিৰামিষভোজীসকলে পনীৰক আহাৰত ৰখাটো নিতান্ত্যই প্ৰয়োজনীয়। একাপ পনীৰৰ পৰা ২৫ গ্ৰাম প্ৰ'টিন উপলব্ধ।\nদৰাচলতে লেটিন আমেৰিকাৰ খাদ্য কিনোৱা (Quinoa) এতিয়া ইয়াতো যথেষ্ট জনপ্ৰিয়। কিনোৱা ক'লা, হালধীয়া আৰু বগা তিনিটা ৰঙত পোৱা যায়। এই গোটেই শস্যৰ বহুমুখী গুণ আছে। নিৰামিষভোজীসকলে প্ৰ'টিনৰ সামঞ্জস্য বজাই ৰাখিবলৈ এই পুষ্টিকৰ, গ্লাটেন-মুক্ত, আঁহসমৃদ্ধ খাদ্য খাব পাৰে।


সদস্য বাৰ্তা:Thesaurabhsaha - অসমীয়া ৱিকিপিডিয়া\nআপোনাৰ প্ৰশ্ন ইয়াত লিখক?[সম্পাদনা কৰক]\nনমস্কাৰ Thesaurabhsaha (talk) 08:01,9January 2019 (ইউ.টি.চি.)\n"https://as.wikipedia.org/w/index.php?title=সদস্য_বাৰ্তা:Thesaurabhsaha&oldid=284362"ৰ পৰা অনা হৈছে


“সত্যৰ প্রতি থকা নিষ্ঠা আৰু প্রেমেই এজন প্রতিভাশীল ব্যক্তিৰ মূল বিশেষত্ব”\nজোহান ৱলফগাঙ ভ’ন,\nজার্মান নাট্যকাৰ /লেখক\nচিন্তন আৰু স্মৰণ সম্পর্কীয় ধাৰাবাহিক\nসমস্যাৰ সমাধানঃ সৃজনীমূলক সমাধানবোৰ\n“তুমি যদি প্রতিভাশালী নোহোৱাও, তথাপি তোমাৰ সৃষ্টিশীল মানসিক শক্তিৰ উত্তৰণৰ বাবে আৰু তোমাৰ ভৱিষ্যতক ভালকৈ চম্ভালি চলাবৰ বাবে বিখ্যাত মনীষী এৰিষ্টটল আৰু আইনস্টাইনৰ দৰে কৌশল ব্যৱহাৰ কৰিব পাৰা”\nতলত উল্লেখ কৰা কৌশলবোৰে পুনৰুৎপাদনৰ পৰিৱর্তে সমস্যা সমাধানক ফলপ্রসূ কৰাৰ ক্ষেত্রত তোমাৰ চিন্তা চর্চাক উৎসাহ উদ্দীপনা যোগাব। “ইতিহাসেও কয়, বিজ্ঞান, কলা আৰু শিল্প উদ্যোগ আদিত সৃজনশীল প্রতিভাধৰ ব্যক্তিসকলৰ ভবা-চিন্তাৰ কৌশলবোৰ সাধাৰণতে এইবোৰেই।”\nসমস্যাবোৰৰ সৃজনমূলক সমাধানৰ ন’টা উপায়ঃ\n১) পুনর্চিন্তন! আকৌ ভাবা! সমস্যাবোৰ বিভিন্নফালৰ পৰা চিন্তা কৰি চোৱা।\n২) দৃশ্যায়ন! কেৱল মনতে ভাবি নাথাকি চকুৰ আগলৈ আনি চোৱা। নক্সা আৰু চিত্রকল্পৰ সহায়ত তোমাৰ দোধোৰমোধোৰ অৱস্থাটো ব্যাখ্যা কৰা।\n৩) উপস্থাপন! কৰি দেখুওৱা। প্রতিভাধৰ ব্যক্তি উৎপাদনমুখী হয়।\n৪) সংযোজন! অভিনৱ ধৰণে চিন্তা আৰু কামৰ সংযোগ সাধন কৰা।\n৫)গঢ়া! সম্বন্ধ বা সম্পর্ক গঢ়ি তোলা।\n৬) বৈপরীত্য! বিপৰীত ধৰণেও ভাবিবা।\n৭) ৰূপক, উপমা! ৰূপক, উপমা আদিৰ সহায়ত তুলনাত্মক ভাৱে ব্যৱহাৰ কৰাৰ এক উদাহৰণ।\n৮)বিফলতা! তুমি কৰা ভুলবোৰৰ পৰা লোৱা শিকনিয়েই হ’ব বিফলতাক সদর্থক ভাবে ব্যৱহাৰ কৰাৰ এক উদাহৰণ।\n৯) ধৈর্য! অনুপ্রেৰণাক ভাব বা ধাৰণাবোৰৰ লগত খেলিমেলি কৰি বিবুদ্ধি নহ’বা।\nসমাধানৰ ন’টা উপায়ঃ\nআকৌ ভাবা! সমস্যাবোৰ বিভিন্নফালৰ পৰা চিন্তা কৰি চোৱা। আনে নভবা, নেচোৱা , নতুন ধৰণেৰে চাবলৈ চেষ্টা কৰা । এটা উদাহৰণ লোৱা। ধৰা, এটা চাকৰি বিচাৰিছা বা অন্তর্বিভাগত কাম কৰিবলৈ বিচাৰিছা।\nক) তোমাৰ বন্ধুবর্গ বা সহকর্মীক তেনে সম্ভাৱনাৰ খবৰ থাকিলে জনাবলৈ কোৱা।\nখ) নিজে চেষ্টা কৰা। তোমার কামৰ নমুনা বা তোমাৰ উপযুক্ততা প্রদর্শন কৰিব পৰা প্রমাণপত্র আদি এনে কাৰোবালৈ পঠোৱা যাৰ পৰা সঁহাৰি পোৱাৰ সম্ভাৱনা আছে। স্থানীয়ভাবে নিয়োগ বিনিময় কেন্দ্র বা শিক্ষানুষ্ঠানত থকা সংস্থাপন কোষ আদিৰ সহায় লোৱা।\nগ) তোমাৰ কথাৰে প্রভাৱান্বিত কৰিব পৰা লোকৰ সংখ্যা বৃদ্ধি কৰা। আন কোনবোৰ বিশেষ ক্ষেত্রলৈ যাব পৰাৰ দক্ষতা তোমাৰ আছে সেইটোও ভাবিবা।\nলিঅ’নার্ড ডা ভিন্সিয়ে বিশ্বাস কৰিছিল যে, সমস্যা একোটাৰ স্বৰূপ বা প্রকৃতিৰ বিষয়ে জানিবলৈ হ’লে কেনেকৈ বিভিন্ন ধৰণে সমস্যাটো পুনর্গঠন কৰি চাব পৰা যায়—তাৰ পৰা আৰম্ভ কৰিব লাগিব। তেওঁ অনুভব কৰিছিল যে প্রথমবাৰত তেওঁ সমস্যা এটা চাঁওতে অধিক পক্ষপাতমূলক হয় আৰু পাছলৈ, প্রায়ে সমস্যাটোৱে নিজেই মোৰ সলাই পুনর্গঠন হয় আৰু এটা নতুন ৰূপ লয়।\nনক্সা আৰু চিত্রকল্পৰ সহায়ত তোমাৰ দোধোৰমোধোৰ অৱস্থাটো ব্যাখ্যা কৰা।\nক) তোমাৰ অধ্যয়নত ছবি, গ্রাফ, আকৃতি ইত্যাদিক কেনেদৰে ব্যৱহাৰ কৰিব পাৰা?\nখ) মনত উদ্ভৱ হোৱা ধাৰণা,মনৰ-মানচিত্র (concept or mind maps), শব্দমালাৰ চিত্রায়ণ (picturing vocabulary,), ফ্লেশ্বকার্ড (flashcards) আদিৰ বিষয়ে থকা নির্দেশনা বা পৰামর্শবোৰ চোৱা।\nগ) এটা উদাহৰণ লিখি তাৰ লগত চিত্রকল্প ব্যৱহাৰ কৰি চোৱা আৰু ছপা ৰূপত তোমাৰ পঢ়া ঠাইত লগাই ৰখা।\nআইনষ্টাইনে যেতিয়া কোনো এটা সমস্যাৰ বিষয়ে ভবা চিন্তা কৰিছিল, তেতিয়া তেওঁ সদায় নক্সা ছবি আদিকে ধৰি সম্ভবপৰ উপায় সমূহ ব্যৱহাৰ কৰি বিষয়টোক সূত্রবদ্ধ কৰিছিল যে, এনেয়ে শব্দ আৰু সংখ্যাবোৰে তেওঁৰ চিন্তন প্রক্রিয়াত বিশেষ প্রভাৱশালী ভূমিকা ল’ব নোৱাৰে, সেয়ে তেওঁ সমাধানবোৰৰ দৃশ্যায়ন কৰিছিল।\nকৰি দেখুওৱা। প্রতিভাধৰ ব্যক্তি উৎপাদনমুখী হয়।\nক) মৌলিকতা মূল চাবি- কাঠী নহ’বও পাৰে, কিন্তু একেৰাহে কৰি থকা চিন্তা আৰু সঁজুলিবোৰৰ প্রয়োগেহে সমাধান একোটাত উপনীত কৰাব পাৰে ।\nখ) মৰণশীল মানৱ সামজত প্রতিভাধৰসকলেই সৌভাগ্যৱান, কাৰণ তেওঁলোকে যিটো কৰা বাঞ্ছনীয় সেইটোৰ লগত তেওঁলোক সাধাৰণতে কৰিবলৈ বিচৰাটোৰ অৱশ্যেই মিল থাকে। ডাবলিউ এইচ ও’ডেন ( ১৯০৭-১৯৭৩)এংল’-আমেৰিকান কবি\nগ) প্রতিভা আচলতে ধর্যৰ এক প্রধান সাঠন—জর্জ লুইচ বাফুন ( ১৭০৭-১৭৮৮) ফৰাছী প্রকৃতিবিদ।\nথমাছ আলভা এডিচনৰ দখলত ১,০৯৩টা কৃতিস্বত্ব আছিল। উৎপাদনশীলতাক তেওঁ বিভিন্ন ধৰণেৰে নিশ্চিত কৰিছিল। তাৰ বাবে ধ্যান—ধাৰণাক তেওঁ নিজৰ আৰু সহযোগীসকলৰ মাজত নির্দিষ্ট অংশ বিশেষত ভাগ কৰি লৈছিল। অর্থাৎ কোনো এটা বিষয় বা সমস্যাৰ বিশ্লেষণৰ বাবে কোনে কোন অংশৰ বিষয়ে ভবা-চিন্তা কৰিব সেইটো ভাগ কৰা থাকে। কেলিফর্ণিয়া বিশ্ববিদ্যালয়ৰ ডীন কেইথ চিনমন্টনে ইতিহাসৰ ২,০৩৬ জন বিজ্ঞানীৰ বিষয়ে ডেভিচত কৰা অধ্যয়ন এটাত প্রকাশ যে , সম্মানীয় সৰহ সংখ্যক বিজ্ঞানীয়ে কেৱল যে মহৎ কামেই কৰিছে এনে নহয়, ভালে সংখ্যক বেয়াও কৰিছে। সাফল্যৰ উচ্চ-স্তৰত আৰোহন কৰিবলৈ যাওঁতে মজলিয়া স্তৰৰ সফলতা বাহ একেবাৰে বিফল হ’লেও ভয় খোৱা নাছিল। কাৰণ তেওঁলোকে সেই পৰিস্থিতিক গুৰুত্ব সহকাৰে নলৈছিল। কৃতকার্যতাৰ গৌৰৱেৰে তেওঁলোকে অকৃতকার্যতাৰ গ্লানিক ঢাকি পেলাব পাৰিছিল।\nঅভিনৱ ধৰণেৰে চিন্তা আৰু কামৰ\tসংযোগ সাধন কৰা। ভাব-চিন্তা,ধাৰণা, ৰূপ বা আকৃতি এই সকলবোৰকে ইটো-সিটোৰ লগত ভিন ভিন ধৰণে সংযোজন কৰা। এনেকৈ সংযোগ সাধন কৰোতে সঙ্গত অসঙ্গত, খাপ-নোখোৱা আদি কথা ভাবিব নালাগে।\nগ্রেগো মেন্ডেল নামৰ অষ্ট্রিয়াৰ এজন সাধু ব্যক্তিয়ে অংক বিদ্যা আৰু জীৱবিদ্যাৰ সংযোজন কৰিছিল। তেওঁৰ উদ্দেশ্য আছিল বংশগতিৰ গুণ-দোষৰ অধ্যয়ন সম্পর্কীয় এবিধ নতুন বিজ্ঞান সৃষ্টি। আধুনিক বংশগতি বিজ্ঞান (genetics) তেওঁৰ এই আদর্শৰ ওপৰত প্রতিষ্ঠিত।\nসম্বন্ধ বা সম্পর্ক গঢ়ি তোলা। বিসদৃশ বস্তুৰ মাজত সম্পর্ক ঘটাবলৈ চেষ্টা কৰা।\nক) এই সম্পর্ক কেৱল বস্তুৰ মাজতহে সদায় হ’ব লাগে এনে নহয়; মানুহৰ লগতো সম্পর্ক গঢ়ি তোলা আৰু তেওঁলোকক প্রশ্ন কৰা।\nখ) তোমাৰ কাম- কাজৰ ক্ষেত্রখনৰ বা তাৰ কাষৰে-পাজৰে থকা মানুহৰ লগতো চা চিনাকি হোৱা; কাৰণ এনে ধৰণৰ সম্পর্কই আনতকৈ তোমাৰ পাৰগতা বৃদ্ধি কৰাত সাহায্য কৰিব ।\nগ) তুমি যোগাযোগ কৰিব পৰা এজন ব্যক্তিৰ নামৰ লগতে তেওঁনো তোমাক কিয় আৰু কেনেকৈ সহায় কৰিব পাৰে বুলি ভাবিলা সেই কথা লিখি বা ছপা কৰি ভালকৈ ৰাখি থোৱা যাতে প্রসঙ্গ ক্রমত তোমাৰ সহায় হয়।\nলিঅ’নার্ড’ ডা ভিন্সিয়ে ঘণ্টাৰ শব্দ আৰু পানীলৈ শিল দলিয়াওঁতে হোৱা প্রতিক্রিয়াৰ মাজত জোৰকৈ সম্বন্ধ স্থাপন কৰি চাইছিল। যিটো সম্পর্কই তেওঁক শব্দৰ তৰঙ্গ গতিৰ বিষয়ে ধাৰনা জন্মাইছিল। ঘোঁৰাৰে ডাক অনা নিয়া কৰাৰ বাবে থকা ‘ৰিলে-ষ্টেশ্যন’ লক্ষ্য কৰি চামুয়েল ম’র্চ-এ বিজুলী ডাকৰ (telegraphic) সংকেতৰ বাবে ‘ৰিলে ষ্টশ্যন’ আৱিষ্কাৰ কৰিছিল।\nবিপৰীত ধৰণেও ভাবিবা। ওলাই থকা সমাধানবোৰক খামুচি ধৰি নাথাকিবা। আৰামদায়ক স্থানৰ পৰা বাহিৰলৈ ওলাই আহিবলৈ চোৱা ।\nক) ‘বিপৰীত’ শব্দটোৱে যিকোনো এটা অৱস্থাক দুটা দিশৰ পৰা চাব পৰাটো বুজায়। কিন্তু দুটাৰ মাজতো মৌলিক সাদৃশ্য এটা আছে। অর্থাৎ ‘সোঁ’ আৰু ‘বাওঁ’-দুইটা শব্দ দুটা দিশৰ নির্দেশক। ইটো সিটোৰ বিপৰীত –কিন্তু কোনটো সঠিক?\nখ) দূৰদর্শনৰ ‘Sesame Street Muppet’-ৰ এলম’ নামৰ চৰিত্রটোৱে শিশুসকলক বিপরীত ধাৰণা সম্পর্কে ভাল শিক্ষা দিয়ে।\nপদার্থবিজ্ঞানী নেইলচ বোৰে বিশ্বাস কৰিছিল যদি তুমি বিপৰীতক একেলগে কৰিব পাৰা তেতিয়া তোমাৰ চিন্তন প্রক্রিয়া সাময়িক ভাবে স্থগিত হ’ব আৰু তোমাৰ মনটো নতুন চিন্তাৰ স্তৰলৈ গতি কৰিব। পোহৰক একেলগতে কণা আৰু তৰঙ্গ এই দুয়ো ধৰণে কল্পনা কৰিব পৰা ক্ষমতাই পদার্থবিজ্ঞানী গৰাকীক পৰিপূৰকতাৰ নীতি (the principle of complementarity ) সম্পর্কীয় ধাৰনাৰ ফালে লৈ যায়। গতিশীল চিন্তা প্রক্রিয়াৰ সাময়িক স্থগিত কৰণে তোমাৰ মনটো নতুন ৰূপৰ সৃষ্টিৰ বাবে উৎসাহী কৰিব।\n৭) ৰূপক, উপমা!\nৰূপক, উপমা আদিৰ সহায়ত তুলনাত্মক ভাৱে ব্যৱহাৰ কৰাৰ এক উদাহৰণ।\nৰূপক হইছে সাধাৰণতে মিল নথকা দুটা\nক) বস্তুৰ মাজত তুলনাত্মক সংযোগ সাধন, যিটো কল্পনা কৰাটো বৰ সহজ নহয়।\nযেনেঃ দুখ সাগৰ, অশ্রুবন্যা, শোকাগ্নি, চেনেহ কুসুম ইত্যাদি ।\nখ) ‘উপমা’ও এবিধ তুলনাধর্মী সংযোগ। দুটা ভিন্ন বিষয় বা বস্তুর মাজত সম্পর্ক বুজাবলৈ নিচিনা, দৰে, যেনে , যেনেকৈ-তেনেকৈ আদি অব্যয় শব্দ ব্যৱহাৰ কৰা হয়। যেনে –\nগ) “মোৰ এই হিয়াখনি জেয়ুকা পাতৰ দৰে\nসেউজীয়া বননিৰ বৰণেৰে ঢকা।”\nনাইবা, “ঘৰতো নবহে মন সমনীয়া\nপথাৰতো নবহে মন।\nতেনেকৈ উৰিবৰ মন।”\nএৰিষ্টটলে এই ৰূপককে প্রতিভাৰ চিহ্ন বুলি মানিছিল। তেওঁ বিশ্বাস কৰিছিল যে পৰস্পৰ মিল নথকা ভিন্ন ক্ষেত্রৰ দুটা স্বতন্ত্র বিষয়ৰ মাজত সাদৃশ্য বিচাৰ কৰি দুয়োটাৰে সংযোগ সাধন কৰিব পৰাৰ ক্ষমতা যি ব্যক্তিৰ থাকে, তেওঁ প্রকৃততেই অসাধাৰণ প্রতিভাৰ গৰাকী ।\nতুমি কৰা ভুলবোৰৰ পৰা লোৱা শিকনিয়েই হ’ব বিফলতাক সদর্থক ভাবে ব্যৱহাৰ কৰাৰ এক উদাহৰণ।\nক) আচৰিত যেন লাগিলেও মানুহৰ মগজুটো বিফলতাৰ যন্ত্রঃ ই বাস্তৱ আদর্শৰ ৰূপবোৰ তৈয়াৰ কৰে, সেইবোৰৰ ওপৰত ক্রিয়াকলাপ চলাই ঠিক-ঠাক কৰে, নতুবা বিফলতা বা ব্যর্থতাৰ ভেটিত সফল ভাবে নতুন আদর্শৰ সৃষ্টি কৰে।\nখ) ডানিয়েল কোয়েলৰ দি টেলেন্ট কোড সম্পর্কে আডাম ব্রায়াণ্টে লোৱা সাপ্তাহিক সাপ্তাহিক সাক্ষাৎকাৰত কৈছে, “ প্রত্যেকজন চি ই ও-ৰ (CEO) একে ধৰণৰ জ্ঞান বা বিচাৰ-বিবেচনা, বোধ শকতি থাকে। ভুলবোৰে শিক্ষা লাভৰ ক্ষেত্রত এনে এটা তীব্রবেগী অসাধাৰণ অৱস্থাৰ সৃষ্টি কৰে যে তাৰ লগত তুলনামূলক ভাবে স্থিৰ আৰু ‘সফল’ পৰিস্থিতিবোৰে ফেৰ মাৰিব নোৱাৰে।”\nযেতিয়া আমি কিবা এটা কাম কৰিবলৈ বিফল হওঁ, তেতিয়া আমি সেইটো তেনে অৱস্থাত এৰি থৈ আন এটাত লাগো। সেইটোৱেই হ’ল ‘সৃষ্টিশীল দুর্ঘটনা’ৰ ( creative accident) প্রথম নীতি। বিফলতাক আমি উৎপাদনশীল পর্যায়লৈ লৈ যাব পাৰো বুলি নাভাবো। তাৰ সলনি সমগ্র প্রক্রিয়াটোক , ইয়াৰ উপকৰণ বিলাক বিচাৰ –বিশ্লেষণ কৰি কেনেকৈ সিদ্ধান্তত উপনীত হ’ব পৰা অৱস্থালৈ পৰিৱর্তন কৰিব পৰা যায়, তাৰ হে চেষ্টা কৰিব লাগে। ‘মই কিয় বিফল হ’লো’—এনেকৈ ভবাতকৈ ‘মই নো কি কৰিলো’ সেইটোৱে ভাবিব লাগে।\nঅনুপ্রেৰণাক ভাব বা ধাৰণাবোৰৰ লগত খেলিমেলি কৰি বিবুদ্ধি নহ’বা।\nতোমাৰ ভাব-চিন্তাবোৰ ধৈর্যেৰে প্রয়োগ কৰা যাতে প্রাপ্য মর্যাদাৰে পুৰস্কৃত হ’ব পাৰা।\nপ’ল চিজান ( ১৮৩৯-১৯০৬) উনিশ শতিকাৰ এজন মহান চিত্রশিল্পীৰূপে স্বীকৃত। তেওঁক আধুনিক চিত্রকলাৰ পিতৃপুৰুষ বুলিও কোৱা হয়। ‘ইম্প্রেশ্যনিষ্ট’ আৰু ‘কিউবিষ্ট’ সকলৰ মাজত তেওঁ যেন এখন সেতু । চিত্রকলাত আকাৰ আৰু গঢ় বা ৰূপৰ ক্ষেত্রত নতুনত্বৰ সূচনা কৰোঁতা হিচাপে যদিও তেওঁ পৰৱর্তী শিল্পী সকলৰ ওপৰত প্রভাৱ বিস্তাৰ কৰিছিল তথাপি তেওঁ তেওঁৰ জীৱনৰ শেষ পর্যায়লৈকে তেওঁৰ প্রতিভা প্রমাণিত হোৱা নাছিল। ২২ বছৰ বয়সত তেওঁ Ecole des Beaux-Arts নামৰ বিখ্যাত অনুষ্ঠানটোত ছাত্র হিচাপে নাম ভর্তি কৰিবলৈ অনুমতি পোৱা নাছিল। তেওঁৰ একক প্রদর্শনীখন অনুষ্ঠিত হইছিল ৫৬ বছৰ বয়সত। ধর্যের সৈতে বহু বছৰ জুৰি কৰা অভ্যাস আৰু সংস্কাৰাত্মক পৰীক্ষা নিৰীক্ষাৰ পৰিণাম স্বৰূপেহে তেওঁ প্রতিভা সম্পন্ন চিত্রশিল্পী ৰূপে পিছলৈ খ্যাতি লাভ কৰিছিল।


কি ভুল কৰিলে ৰকিবুল হুছেইনে? APCCৰ তত্ত্বাৱধায়কৰ ধমকত এতিয়া হেৰাইছে থৰকাছুটি!rockybul-hussain-did-huge-mistake-tvbiju– News18 Assam\nকি ভুল কৰিলে ৰকিবুল হুছেইনে? APCCৰ তত্ত্বাৱধায়কৰ ধমকত এতিয়া হেৰাইছে থৰকাছুটি!\nUpdated:October 28, 2020, 9:43 PM IST\nLast Updated: October 28, 2020, 9:43 PM IST\nAPCCৰ নতুন তত্ত্বাৱধায়ক জীতেন্দ্ৰ সিঙৰ কঠোৰ নিৰ্দেশনা পোৱাৰ পিছত থৰকাছুটি হেৰুৱালে প্ৰাক্তন মন্ত্ৰী তথা জ্যেষ্ঠ কংগ্ৰেছ নেতা ৰকিবুল হুছেইনে ৷ এই সন্দৰ্ভত মঙলবাৰে News18ত বাতৰি সম্প্ৰচাৰ হোৱাৰ পিছতে বুধবাৰে সুৰ সলনি কৰিলে ৰকিবুল হুছেইনে৷ দলীয় নীতি উলংঘাৰ অভিযোগ ৰকিবুলৰ বিৰুদ্ধে উত্থাপিত হৈছিল৷\nএই সন্দৰ্ভত মঙলবাৰে News18ত সম্প্ৰচাৰিত হৈছিল এটা বাতৰি ৷ বাতৰিত ৰাহুল গান্ধীৰ বন্ধু তথা অসম প্ৰদেশ কংগ্ৰেছৰ নতুন তত্ত্বাৱধায়ক জীতেন্দ্ৰ সিঙে এক নিৰ্দেশনা জাৰি কৰা বুলি সম্প্ৰচাৰ হৈছিল ৷ দলীয় স্বাৰ্থৰ বিপৰীতে নিজৰ স্বাৰ্থ পূৰণৰ বাবে একাংশ জ্যেষ্ঠ নেতাই গোপনে কাম কৰা বুলি জীতেন্দ্ৰ সিঙে জাৰি কৰিছিল নিৰ্দেশনা ৷ লগতে ব্ল'ক কংগ্ৰেছ, জিলা কংগ্ৰেছ কমিটী আৰু ৰাজ্যিক কংগ্ৰেছ কমিটীৰ অনুমোদন অবিহনে কোনেও সভা-সমিতি আয়োজন কৰিব নোৱাৰিব বুলি কঠোৰ নিৰ্দেশনাক বিগত ২৫ অক্টোবৰত জাৰি কৰিছিল জীতেন্দ্ৰ সিঙে ৷\nনতুন তত্ত্বাৱধায়ক সিঙৰ এই নিৰ্দেশনাৰ পিছতে থৰকাছুটি হেৰুৱাইছে ৰকিবুল হুছেইনৰ ৷ বুধবাৰে দিলে স্পষ্টীকৰণ ৷ ৰকিবুল হুছেইনে ক'লে- “এয়া সৰ্বভাৰতীয় পৰ্যায়ত দিয়া নিৰ্দেশনা ৷ এই নিৰ্দেশনা কেৱল অসমৰ বাবে দিয়া নিৰ্দেশনা নহয় ৷”\nআত্মপক্ষৰ সমৰ্থনত জীতেন্দ্ৰ সিঙৰ ৰোক্ষত পৰা ৰকিবুলে ক'লে- “আজি পুৱা মই তত্ত্বাৱধায়কৰ সৈতে কথা পাতিছো ৷ সভা-সমিতি পতাত তেওঁ বেয়া পোৱা নাই ৷ ভালহে পাইছে বুলি মোক জনালে ৷”\nইপিনে বুধবাৰে প্ৰাক্তন মুখ্যমন্ত্ৰী তৰুণ গগৈৰ স্বাস্থ্যৰ বুজ লৈ মহাজোঁট বন্ধন আৰু আসন্ন বিধানসভাৰ নিৰ্বাচনকলৈ নিজা মতামত প্ৰকাশ কৰে ৷ ৰকিবুলে ক'লে- “কংগ্ৰেছৰ নেতৃত্বত মহাজোঁটে লাভ কৰিব সৰ্বোচ্চ আসন ৷ মহাজোঁটত কোন কোন থাকিব সময়ত নিৰ্ধাৰণ হ'ব আৰু আসন ভাগ কৰিবলৈ আৰু ২/৩ মাহ লাগিব ৷ উজনিত কংগ্ৰেছৰ স্থিতি যথেষ্ট ভাল ৷ মহাজোঁটত চামিল হ'বলৈ নতুন আঞ্চলিক ৰাজনৈতিক দলক আমি আহ্বান জনাইছো ৷ আমি তেওঁলোকৰ বাবে শেষ মুহুৰ্তলৈ অপেক্ষা কৰিম ৷”\nতত্ত্বাৱধায়ক জীতেন্দ্ৰ সিঙৰ ৰোষত পৰা ৰকিবুল হুছেইনে এতিয়া জীতেন্দ্ৰ সিঙক সন্তুষ্ট কৰিবলৈ আন এক কৌশল অৱলম্বন কৰিবলৈ আগবাঢ়িছে বুলি জানিব পৰা যায় ৷\nFirst published: October 28, 2020, 9:43 PM IST


মাজুলীত নিষিদ্ধ পৰিবহণ মন্ত্ৰী চন্দ্ৰমোহন পাটোৱাৰী ! - The Cross Current\nBy দ্য ক্ৰছকাৰেণ্ট ষ্টাফ\t On Sep 11, 2021\nবুধবাৰে সংঘটিত হোৱা ভয়ানক নাওঁ দুৰ্ঘটনাৰ পাছৰে পৰা প্ৰতিবাদত উত্তাল হৈ আছে মাজুলী। মাজুলী জিলা ছাত্ৰ সন্থায়ে মাজুলীত নিষিদ্ধ কৰে পৰিবহণ মন্ত্ৰী চন্দ্ৰমোহন পাটোৱাৰীক। মাজুলীবাসীক ক্ষমা নোখোজা পৰ্যন্ত মাজুলীত প্ৰবেশ কৰাত বাধা প্ৰদান কৰে মাজুলী জিলা ছাত্ৰ সন্থাই। লগতে মাজুলীবাসীৰ জীৱনক লৈ হেতালি খেলাৰ অভিযোগ উত্থাপন কৰে পাটোৱাৰীৰ বিৰুদ্ধে আৰু মন্ত্ৰী জনক গ্ৰেপ্তাৰ কৰিব লাগে বুলিও মত প্ৰকাশ কৰে আছুয়ে। মাজুলী জিলা ছাত্ৰ সন্থাৰ পোনপটীয়া প্ৰশ্ন বিভাগীয় মন্ত্ৰী গৰাকীয়ে কিয় পৰ্যাপ্ত ব্যৱস্থা সমূহ লোৱাত হেমাহি কৰিলে। আছুৰ তৰফৰ পৰা স্পষ্টভাবে কয় যে কেইজনমান বিভাগীয় কৰ্মচাৰীক নিলম্বন কৰিয়েই দায়িত্ব সামৰিছে বিভাগীয় মন্ত্ৰী গৰাকীয়ে।\nমোদীৰ গুজৰাটত বিজেপিৰ অথন্তৰ! পদত্যাগ কৰিলে মুখ্যমন্ত্ৰী বিজয় ৰূপানিয়ে\n“আজি জীৱনৰএটা বহুদিনীয়া সপোন সঁচা হ’ল” কিয় ক’লে নীৰজ চোপ্ৰাই


Anya Ek Dristikonere Sahityarathi Lakshminath Bezbaroa অন্য এক দৃষ্টিকোণেৰে সাহিত্যৰথী লক্ষ্মীনাথ বেজবৰুৱা সংকলন আৰু সম্পাদনা : সূৰ্য্য হাজৰিকা প্ৰকাশক : এছ. এইছ. শৈক্ষিক ন্যাস ( বাণী মন্দিৰ) - SCIENTIA BOOK SHOP\nHome / Assamese Book Publications অসমীয়া কিতাপ প্ৰকাশন / Bani Mandir / Anya Ek Dristikonere Sahityarathi Lakshminath Bezbaroa অন্য এক দৃষ্টিকোণেৰে সাহিত্যৰথী লক্ষ্মীনাথ বেজবৰুৱা সংকলন আৰু সম্পাদনা : সূৰ্য্য হাজৰিকা প্ৰকাশক : এছ. এইছ. শৈক্ষিক ন্যাস ( বাণী মন্দিৰ)â€¹Return to Previous Page\nProduct code: 4667 Category: Bani Mandir\nঅন্য এক দৃষ্টিকোণেৰে সাহিত্যৰথী লক্ষ্মীনাথ বেজবৰুৱা\nসংকলন আৰু সম্পাদনা : সূৰ্য্য হাজৰিকা\nপ্ৰকাশক : এছ. এইছ. শৈক্ষিক ন্যাস ( বাণী মন্দিৰ)\nপ্ৰথম প্ৰকাশ : 2019\nRegular Price Rs. 1000 Sale Price Rs. 900\nAnya Ek Dristikonere Sahityarathi Lakshminath Bezbaroa অন্য এক দৃষ্টিকোণেৰে সাহিত্যৰথী লক্ষ্মীনাথ বেজবৰুৱা সংকলন আৰু সম্পাদনা : সূৰ্য্য হাজৰিকা প্ৰকাশক : এছ. এইছ. শৈক্ষিক ন্যাস ( বাণী মন্দিৰ) quantity\nTag: Anya Ek Dristikonere Sahityarathi Lakshminath Bezbaroa\nISBN : 978-93-82149-50-7\nAnya Ek Dristikonere Sahityarathi Lakshminath Bezbaroa : A book alongwith Illustrious photographs of Sahityarathi Lakshminath Bezbaroa, compiled and Edited by Sri Surjya Hazarika\nPublished by : S. H. Educational Trust (Bani Mandir )\n1st Edition : 2019\nANYA AKASHAR CHNA অন্য আকাশৰ ছাঁ : জ্যোতিপ্ৰসাদ শইকীয়া (BANALATA)\nKakadeuta Aru Nati Lora ককাদেউতা আৰু নাতিল’ৰা : লক্ষ্মীনাথ বেজবৰুৱা (BANALATA)\nযুগস্ৰষ্টা শ্ৰীমন্ত শঙ্কৰদেৱ-মাধৱদেৱ পৰিকল্পনা-সংকলন-সম্পাদনা : ড° সঞ্জীৱ কুমাৰ বৰকাকতী প্ৰকাশক : বাণী মন্দিৰ প্ৰথম প্ৰকাশ : 2015 Regular Price Rs. 250 Sale Price Rs. 225\nTourism in Assam Trend and Potentialities BY: Prasanta Bhattacharya (Bani Mandir)\nTourism in Assam Trend and Potentialities Prasanta Bhattacharya ISBN : 978-93-81064-13-9 Published by : Bani Mandir 2nd Edition : 2011 Regular Price Rs. 600 Sale Price Rs. 540\n600.00 540.00 Add to cart\nKinkinir Kalanka কিঙ্কিণীৰ কলঙ্ক : কুমাৰ কিশোৰ প্ৰকাশক : বাণী মন্দিৰ\nকিঙ্কিণীৰ কলঙ্ক কুমাৰ কিশোৰ প্ৰকাশক : বাণী মন্দিৰ বাণী মন্দিৰ প্ৰকাশ : 2004 মূল্য : 40


Tizalide in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tizalide ar byavahar, ppali, parshwakriya, upkaar, kriya-pratikriya aaru satarkatabani\nTizalide ৰ মূল্য আৰু পেকৰ চাইজ - Tizalide Price and Pack Size in Assamese - Tizalide ar mulya aaru pakor size\nTizalide की जानकारी\nTizalide ৰ লাভ আৰু ব্যৱহাৰসমূহ- Tizalide Benefits & Uses in Assamese- Tizalide ar laabh aaru byavaharsamuh\nTizalide ৰ পালি আৰু সেয়া কেনেদৰে ল'ব- Tizalide Dosage & How to Take in Assamese - Tizalide ar paali aaru xeya kenedore lobo\nTizalide ৰ পাৰ্শ্চক্ৰিয়াসমূহ- Tizalide Side Effects in Assamese- Tizalide ar parshwakriyasamuh\nTizalide সংক্ৰান্ত সতৰ্কতাবাণীসমূহ- Tizalide Related Warnings in Assamese- Tizalide xonkranta xatarkatabanisamuh\nঅইন দৰৱৰ সৈতে Tizalideৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tizalide with Other Drugs in Assamese- Oinor xoite Tizalide ar gurutor kriya-pratikriya\nTizalide মতভেদসমূহ- Tizalide Contraindications in Assamese- Tizalide nishedhsamuh\nTizalide ৰ বিষয়ে সততে সোধা প্ৰশ্নসমূহ- Frequently asked Questions about Tizalide in Assamese- Tizalide ar bikhoye satate xodha prashnasamuh\nখাদ্য আৰু মদৰ সৈতে Tizalide ক্ৰিয়া-প্ৰতিক্ৰিয়া- Tizalide Interactions with Food and Alcohol in Assamese- khadya aaru modor xoite Tizalide kriya-pratikriya\nTizalide ৰ লাভ আৰু ব্যৱহাৰসমূহ - Tizalide Benefits & Uses in Assamese - Tizalide ar laabh aaru byavaharsamuh\nTizalide তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTizalide ৰ পালি আৰু সেয়া কেনেদৰে ল'ব - Tizalide Dosage & How to Take in Assamese - Tizalide ar paali aaru xeya kenedore lobo\nTizalide-ৰ উপাদানসমূহ - Tizalide Active Ingredients in Assamese - Tizalide-ar upadaansamuh\nTizalide ৰ পাৰ্শ্চক্ৰিয়াসমূহ - Tizalide Side Effects in Assamese - Tizalide ar parshwakriyasamuh\nগৱেষণাৰ ভিত্তিত, Tizalide ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTizalide সংক্ৰান্ত সতৰ্কতাবাণীসমূহ - Tizalide Related Warnings in Assamese - Tizalide xonkranta xatarkatabanisamuh\nTizalide-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTizalide ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nTizalide-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Tizalide এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Tizalide কি প্ৰভাৱ দেখা গৈছে?\nTizalide গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Tizalide কি প্ৰভাৱ দেখা গৈছে?\nTizalideৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Tizalide ৰ কি প্ৰভাৱ দেখা গৈছে?\nTizalideৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Tizalideৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tizalide with Other Drugs in Assamese - Oinor xoite Tizalide ar gurutor kriya-pratikriya\nTizalide তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTizalide মতভেদসমূহ - Tizalide Contraindications in Assamese - Tizalide nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tizalide লোৱা অনুচিত যাতে -\nTizalide ৰ বিষয়ে সততে সোধা প্ৰশ্নসমূহ - Frequently asked Questions about Tizalide in Assamese - Tizalide ar bikhoye satate xodha prashnasamuh\nএই Tizalide-এ অভ্য়াস বা নিচাৰ সৃষ্টি কৰে নেকি?\nনহয়, Tizalide আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Tizalide লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, চিকিত্সা পৰামৰ্শ অনুসাৰেহে Tizalide লওক।\nTizalide য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Tizalide ক্ৰিয়া-প্ৰতিক্ৰিয়া - Tizalide Interactions with Food and Alcohol in Assamese - khadya aaru modor xoite Tizalide kriya-pratikriya\nখাদ্য আৰু Tizalideৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Tizalide আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Tizalideৰ মাজৰ প্ৰতিক্ৰিয়া\nগৱেষণাৰ অভাৱত, Tizalide লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nTizalide ৰ অনুকল্প - Substitutes for Tizalide in Assamese\nআপুনি বা আপোনাৰ পৰিয়ালৰ কোনোবাই Tizalide লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tizalide ব্যৱহাৰ কৰিছিল নেকি?\nআপুনি কিমান পৰিমাণে Tizalide সেৱন কৰিছিল?\nআপুনি Tizalide ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tizalide সেৱন কৰে?


দিয়াচলাই : মনালিছা – ফটাঢোল\nদিয়াচলাই : মনালিছা\nবৰাই নতুন কেমেৰা ল’লে৷ DSLR যে সেইটো৷ ফটো উঠাবলৈ টাউনত শিকিও আহিলগৈ এক মাহ মান৷ লৈছে যেতিয়া দুটকামান ইনকাম কৰাও ভাল৷ বিশেষ একো নাই৷ যাক ফটো উঠাব তেওঁৰ মাইণ্ডটো চেট কৰিব পাৰিব লাগিব৷ যেনে- আপুনি কিন্তু বৰ ধুনীয়া৷ হাঁহি এটা মাৰি দিলে আৰু ভাল লাগিব, অলপ আৰু অকণমান চাইদ হৈ দিয়কচোন, মূৰটো অলপ আৰু অলপ পোন কৰি দিয়ক৷এইবোৰ কৰি কৰি বৰাই হাত খৰচ উলিয়ালে দেই অলপ চলপ৷ বৰানীয়েও বোলে মোক ভালকৈ দুকপিমান উঠাই দিয়া দেই ফেবুত দিওঁ ’জ্বলক অলপ পায়িজাত আৰু অৰ্চনাহঁত৷’\nবৰানীক উঠাওঁতেও বৰাই সেই প্ৰফেচনেল দাইলগ কেইটা মাৰিবলৈহে পালে৷ চাওঁ মূৰটো পোনাই দিয়া, হাঁহি দিয়া…বৰানীৰ ধমক খাই ৰৈ যায়গৈ বৰা৷ সিদিনা অকস্মাতে বৰানীৰ দেউতাক, মানে বৰাৰ শহুৰ ঢুকাই থাকিল নহয়৷ বৰানী কান্দি-কাটি ব্যাকুল৷ সকলো কাম পেলাই বৰা ওলাল বৰানীক লৈ৷ ৰাস্তাত যাওঁতে বৰানীয়ে কান্দি কান্দি আপদেতো দি গৈছে,”দেউতা এক্সপায়াৰ্ড ফিলিং হেভি দুখ৷” এক্টিভিটী- “কান্দি কান্দি ময়ি যাওঁ”\n১০০ লাইক আৰু ৭০ ৰিপ কমেণ্ট দেই বিছ মিনিটত৷ দুজনীমানে হঁহা ৰিয়েক্টো দিলে দুখতে৷বাৰু গৈ পালেগৈ দুয়ো৷ পাইয়েই চোতালত উলিয়াই থোৱা দেউতাকক দেখি বৰানীৰ হিয়ালি জিয়ালি কৈ কান্দোন৷ কোনোবাই ধৰি মেলি নিলে বৰানীক ভিতৰলৈ৷ পৰিস্থিতি গহীন৷ সকলো দুখতে নিমাত৷ তেনেতে বৰাৰ জেঠেৰিয়ে বোলে হেৰি নহয় জোঁৱাই৷ কেমেৰাটো আনিছা যদি দেউতাৰ ফটোকে উঠাই থোৱা৷ স্মৃতিগ্ৰন্থ উলিয়াম তাত দিবলৈ লাগিব৷ দুখ লাগিলেও দেউতাৰ শেষ ফটো হিচাপে উঠোৱা আৰু৷\nআই ঔ! বৰাৰ প্ৰফেচনেলিজম জাগি উঠে হাতত কেমেৰা ল’লেই৷ওহহহহহ! চোতালত বগা কাপোৰেৰ শুৱাই থোৱা শহুৰেকক উদেশ্যি বৰাই হাতত কেমেৰা লৈ চুৰু- “দেউতা, চাওঁ মুখখন অলপ উলিয়াওক৷ হাঁহি দিয়কচোন দেউতা৷ অক্কণমান চকুদুটা বহল কৈ দিয়ক দেউতা নহ’লে স্মৃতিগ্ৰন্থখন ভাল নালাগিব নহয়৷”\nবৰাৰ কাম দেখি বৰানীয়ে কান্দিবলৈ পাহৰি বোলে- “অসুৰটো এইটো৷ আজি ব’ল ঘৰলৈ৷ সেইটো দিয়াচলাই নে কি তাক যদি আজি ভাঙিব নোৱাৰোঁ চাই থাক তই৷\n« হালি- নিৰ্মালী বৰমুদৈ\nকণপিতৌৰ সমস্যা- বেদব্ৰত বৰা »\nহাঃহাঃ দিয়াচলাইৰ উৎপাতত থাকিব নোৱৰা অৱস্থা সঁ‌চাকৈ\nদিয়াচলাই পঢ়ি হাঁহিলো দেই\nময়ো এটা দিয়াচলাই কিনিম৷\nদিয়াচলাই এটা ময়ো লৈ লব লাগিব । বৰ ভাল লাগিল ।\nহাঃ হাঃ বঢ়িয়া।


অমৰ্ত্য সেন - অসমীয়া ৱিকিপিডিয়া\nঅমৰ্ত্য সেন (ইংৰাজী: Amartya Sen; ১৯৩৩ - বৰ্তমান) এগৰকী বিশিষ্ট ভাৰতীয় অৰ্থনীতিবিদ। ১৯৯৮ চনত অৰ্থনীতি বিষয়ত পৃথিৱীৰ সৰ্ব্বোচ্চ সন্মান ন'বেল বঁটা লাভ কৰে। তেওঁৰ জীৱন জোৰা সাধনা আৰু গৱেষণাই অৰ্থনীতিৰ প্ৰচলিত ধাৰণাৰে কুঁৱলি ফালি বিশ্বৰ কল্যাণকামী অৰ্থনীতিৰ ক্ষেত্ৰত এক নতুন তত্ত্ব দাঙি ধৰিবলৈ সক্ষম হয়। তেওঁৰ এই তত্ত্বত পৃথিৱীৰ দৰিদ্ৰ আৰু দুৰ্ভিক্ষসকলৰ কল্যাণ উন্নয়নৰ সুগম পথৰ সন্ধান পোৱা যায়। ১৯৯৯ চনত ভাৰত চৰকাৰে তেওঁক ভাৰতৰ শ্ৰেষ্ঠ সন্মান ভাৰত-ৰত্ন সন্মানেৰে সন্মানিত কৰে। ইয়াৰ উপৰিও তেওঁ মহলানবিশ বঁটা, দেশীকোত্তম সন্মান, জিন মায়েৰ গ্ল'বেল চিটিজেনশ্বিপ এৱাৰ্ড, এছিয়াটিক ছ'চাইটিৰ ইন্দিৰা গান্ধী সোণৰ পদক, এডিনবাৰ্গ পদক, নৱম কাটালোনিয়া ইণ্টাৰনেশ্যনেল প্ৰাইজ, ৰাজনীতি আৰু অৰ্থনীতিৰ চেইডমান বঁটা, ই ৰেংক, ডিউভেলী এগনেলী ইণ্টাৰনেশ্যনেল প্ৰাইজ, আলান শ্বন ফেইনষ্টেইন ৱল্ড হাংগাৰ এৱাৰ্ড আদি সন্মান লাভ কৰিবলৈ সক্ষম হয়।\n১১ নৱেম্বৰ, ১৯৩৩ (৮৮ বছৰ)\nশান্তিনিকেতন, বেংগল প্ৰেছিডেঞ্চী, ব্ৰিটিছ ভাৰত (বৰ্তমানৰ পশ্চিমবংগ, ভাৰত)\nনৱনীতা দেৱ সেন, ইভা ক'লোৰণি, এমা ৰ'থশ্বিল্ড\n4 পুৰস্কাৰ প্ৰাপ্ত বঁটা আৰু সন্মান\n5 গ্ৰন্থ সংকলন\nঅমৰ্ত্য সেনৰ জন্ম হয় ১৯৩৩ চনৰ ১১ নৱেম্বৰত, প্ৰথম ভাৰতীয় ন'বেল বঁটা বিজয়ী বিশ্বকবি ৰবীন্দ্ৰনাথ ঠাকুৰৰ মানসকুঞ্জ পশ্চিমবংগৰ শান্তিনিকেতনত। তেওঁৰ পিতৃৰ নাম আশুতোষ সেন আৰু মাতৃ অমৃতা সেন। অমৰ্ত্য সেন এই নামটো ৰাখিছিল কবিগুৰু ৰবীন্দ্ৰনাথ ঠাকুৰে। এই নামটো ৰাখি তেওঁ পৰিয়ালৰ লোকক কৈছিল এইটো এটা অসাধাৰণ নাম। সৰুতে তেওঁৰ ঘৰত মতা নাম আছিলবাবলু। তেওঁৰ দাম্পত্য জীৱনত তিনি গৰাকী নাৰীক জীৱন সঙ্গী হিচাপে পাইছিল, তেওঁলোক যথাক্ৰমে নৱনীতা দেৱ সেন, ইভা ক'লোৰণিআৰুএমা ৰ'থশ্বিল্ড। প্ৰথমা গৰাকী পত্নীৰ ফালৰ সন্তান আছিল অন্তৰা আৰু নন্দিনী। দ্বিতীয় গৰাকীৰ ফালৰ সন্তান আছিল ইন্দ্ৰাণী আৰু কবীৰ।\nঅমৰ্ত্য সেনে তেওঁৰ শৈশৱ আৰু কৈশোৰ শান্তিনিকেতনতে অতি সাধাৰণভাবে অতিবাহিত কৰে। তেওঁ আছিল মাকৰ প্ৰথম সন্তান। শৈশৱতে ন'বেল বঁটা বিজয়ী ৰবীন্দ্ৰনাথৰ আদৰ্শ আৰু সান্নিধ্যই জীৱনত তেওঁক বিশেষ ৰেখাপাত কৰিছিল। অমৰ্ত্য সেন মেধাশক্তি সম্পন্ন আছিল, সেয়ে যিকোনো কথা এবাৰ শুনি বা পঢ়ি আয়ত্ত কৰিব পাৰিছিল। তদুপৰি যিকোনো কথাতে আছিল তেওঁৰ একাগ্ৰতা আৰু নিষ্ঠা। তেওঁৰ পৰ্যবেক্ষণ ক্ষমতাও প্ৰখৰ আছিল। লগৰীয়াৰ লগতো সমানে মিলিব পাৰিছিল, বন্ধুবৰ্গৰ লগত তেওঁ আলাপ কৰাৰ উদ্দেশ্য আছিল যাতে তেওঁলোকৰ পৰা নতুন কিবা কথা শিকিব পাৰে। সৰুতে অমৰ্ত্য সেন বন্দুক চলাই মেলাত দৰ্শকক স্তম্ভিত কৰিব পাৰিছিল। স্কুলীয়া জীৱনত তেওঁ এজন ভাল তাৰ্কিক ৰূপেও প্ৰতিষ্ঠা লাভ কৰিছিল। অমৰ্ত্য সেনে ইণ্টাৰমিডিয়েট স্তৰলৈকে শান্তিনিকেতনতেই পঢ়িছিল। কিশোৰ অমৰ্ত্য সেনে শান্তিনিকেতনৰ দাঁতি-কাষৰীয়া অঞ্চললৈ চাওঁতাল গাঁওবোৰলৈ গৈ গাঁৱৰ দুখীয়া লোকসকলক এমুঠি অন্ন দান কৰিবলৈ ঘৰে ঘৰে ঘূৰি মুষ্ঠি ভিক্ষা কৰিছিল।\n১৯৫১ চনত তেওঁ শান্তিনিকেতনত বিজ্ঞান বিষয়ত ইণ্টাৰমিডিয়েট পৰীক্ষাত পাছ কৰে। আই এছ চি পঢ়ালৈকে, তেওঁ পৰীক্ষাত উত্তীৰ্ণ হৱ নে নাই সেই বিষয়ে পৰিয়ালৰ লোকৰ চিন্তাৰ কাৰণ হৈছিল। কিন্তু ভবাতকৈ তেওঁৰ পৰীক্ষাৰ খৱৰ বহু ভাল হৈছিল। তেওঁ প্ৰথম শ্ৰেণীৰ প্ৰথম হৈ পৰীক্ষাত উত্তীৰ্ণ হৈছিল। তথাপি পৰিয়ালৰ চিন্তাই লগ এৰা দিয়া নাছিল, সেয়ে এইবাৰ তেওঁক বিজ্ঞান শাখাৰ সলনি কলা শাখাত নাম ভৰ্তি কৰিবলৈ দিহা দিলে। তাৰ পিছত তেওঁ কলকাতাৰ প্ৰেছিডেন্সি কলেজত ভৰ্তি হয়। তেওঁ কলেজত অৰ্থনীতি বিষয়ত মনোযোগেৰে পঢ়িবলৈ ধৰিলে। প্ৰেছিডেন্সি কলেজৰ অধ্যাপক ভৱতোষ দত্তৰ তেওঁ বিশেষ সান্নিধ্য লাভ কৰিবলৈ সক্ষম হল। ১৯৫৩ চনত তেওঁ অৰ্থনীতি বিষয়ৰ অনাৰ্ছত প্ৰথম শ্ৰেণীৰ প্ৰথম স্থান লাভ কৰি স্নাতক উপাধি লাভ কৰিবলৈ সক্ষম হয়। স্নাতক উপাধি লাভ কৰাৰ সময়ত তেওঁ মাত্ৰ ১৯ বছৰীয়া আছিল আৰু এই সময়ছোৱাতেই তেওঁ কৰ্কট ৰোগত আক্ৰান্ত হয়। পৰিয়ালে তেওঁৰ স্বাস্থ্যৰ প্ৰতি লক্ষ্য ৰাখিয়েই তেওঁক ইংলেণ্ডত পঢ়ুৱাবলৈকে ঠিক কৰিলে যাতে পঢ়া আৰু চিকিৎসা দুয়োটা সমানে চলাব পাৰে। সেয়ে তেওঁক ইংলেণ্ডৰ কেম্ব্ৰিজ বিশ্ববিদ্যালয়ৰ অধীনত ট্ৰিনিটি কলেজত নাম লগাই দিলে। কিছুদিন পিছত তেওঁ আৰোগ্য হল। ১৯৫৯ চনত তেওঁ এই কলেজৰ পৰা অৰ্থনীতি বিষয়ত স্নাতকোত্তৰ উপাধি লাভ কৰে। তেওঁ এই পৰীক্ষাত কৃতিত্ব দেখুওৱাৰ বাবে আডাম স্মিথ বঁটা লাভ কৰিবলৈও সক্ষম হয়। তাৰ পিছত তেওঁ পি. এইচ. ডি উপাধি লাভ কৰে। পি. এইচ.ডিত তেওঁৰ গৱেষণাৰ বিষয় বস্তু আছিল The Choice of Technique.\n১৯৫৬ চনত অমৰ্ত্য সেন ইংলেণ্ডৰ পৰা ভাৰতলৈ উভতি আহে আৰু কৰ্ম জীৱনৰ পাতনি মেলে। তেওঁ কৰ্মজীৱনত অধ্যাপনা আৰু গৱেষণাকে জীৱনৰ ব্ৰত হিচাপে গ্ৰহণ কৰে। তেওঁ পোনতে যাদৱপুৰ বিশ্ববিদ্যালয়ত অধ্যাপনা কৰিবলৈ লয়। তেতিয়া তেওঁৰ বয়স আছিল মাত্ৰ ২৪ বছৰ। যাদৱপুৰৰ পিছত তেওঁ কলকাতা আৰু দিল্লীৰ স্কুলছ অব ইকনমিক্সত অধ্যাপনা কৰে। তেওঁ সুদীৰ্ঘ দিন ধৰি ইংলেণ্ড আৰু আমেৰিকাৰ বিভিন্ন উচ্চ শিক্ষাৰ প্ৰতিষ্ঠানৰ লগতো জড়িত হৈ পৰে। এগৰাকী শিক্ষক হিচাপে তেওঁ ছাত্ৰ সমাজৰ মাজত বিশেষ সুনাম অৰ্জন কৰিবলৈ সক্ষম হৈছিল। অৰ্থনীতিৰ দৰে এটি জটিল আৰু নীৰস বিষয়কো ছাত্ৰ সমাজৰ হৃদয় চুই যোৱাকৈ তেওঁ ব্যাখ্যা কৰিব পাৰিছিল। কেণ্টিনত বহি টিচু কাগজত অৰ্থনীতিৰ লেখচিত্ৰ অংকন কৰি থকা সময়তো যিকোনো ছাত্ৰ-ছাত্ৰীয়ে তেওঁক লগ পাব পাৰিছিল। তেওঁ ছাত্ৰ সমাজৰ লগত এনেদৰে সম্পৰ্ক গঢ়ি তুলিছিল যে কেতিয়াবা খোৱাৰ মেজৰ পৰাও ছাত্ৰৰ প্ৰশ্নৰ উত্তৰ দিছিল।\nএই বিশ্ব বৰেণ্য শিক্ষকগৰাকী ১৯৫৭ চনত কেম্ব্ৰিজ বিশ্ববিদ্যালয়ৰ ফেল নিৰ্বাচন হয়। ষাঠিৰ দশকত তেওঁ আমেৰিকাৰ কেইবাখনো বিখ্যাত বিশ্ববিদ্যালয় আৰু এম. আই. টিত ভিজিটিং প্ৰফেছাৰ নিযুক্ত হয়। ১৯৭১ চনত তেওঁ লণ্ডন স্কুল অব্ ইকনমিক্সত অধ্যাপনা কৰে। তাৰ পিছত ১৯৭৭চনৰ পৰা তিনি বছৰ ধৰি অক্সফ'ৰ্ডৰ নাফিল্ড কলেজত আৰু ১৯৮০ চনৰ পৰা ১৯৮৭ চনলৈ অক্সফ'ৰ্ডত অধ্যপনা কৰে। ১৯৮৭ চনৰ পৰা ১৯৯৮ চনলৈ হাৰ্ভাৰ্ডত তেওঁ অৰ্থনীতি কলেজত মাষ্টাৰ (আচাৰ্য্য) পদ লাভ কৰে। তদুপৰি আমেৰিকাৰ হাৰ্ভাৰ্ড বিশ্ববিদ্যালয়ত লেমণ্ট এমেৰিটাছ প্ৰফেছাৰ ৰূপেও কাৰ্য-নিৰ্বাহ কৰে। তেওঁ বিশ্ব বেংক উপদেষ্টা পৰিষদৰো এগৰাকী সদস্য আছিল।\n১৯৪৩ চনত বংগত দুৰ্ভিক্ষত প্ৰায় ৩০ লাখ মানুহৰ মৃত্যু ঘটিছিল। ইয়াৰ পিছত ৭০ৰ দশকত বংগদেশত দেখা দিয়া দুৰ্ভিক্ষ আৰু পুষ্টিহীনতাৰ মূল কাৰণবোৰ অমৰ্ত্য সেনে নিজে গৈ ওচৰৰ পৰা অধ্যয়ন কৰিছিল। একে সময়তে ব্ৰাজিল আৰু আফ্ৰিকা আদিৰ উপৰি আন কেইখনমান দেশত দেখা দিয়া দুৰ্ভিক্ষ আৰু পুষ্টিহীনতাৰ কাৰণবোৰ প্ৰত্যক্ষ কৰিছিল। এই গৰীৱ জনসাধাৰণক কেনেকৈ এমুঠি ভাত দিব পৰা যায় আৰু লিংগ-বৈষম্য আঁতৰ কৰিব পৰা যায়, সেয়ে হল তেওঁৰ জীৱনৰ সাধনা, গৱেষণা। পিছত ইয়াক উত্তৰণ ঘটাই তেওঁৰ চিন্তা-চৰ্চা হল, কল্যাণ অৰ্থনীতি।\nপুৰস্কাৰ প্ৰাপ্ত বঁটা আৰু সন্মানসম্পাদনা কৰক\nন'বেল বঁটা, (১৯৯৮)\nজিন মায়েৰ গ্ল'বেল চিটিজেনশ্বিপ এৱাৰ্ড,\nএছিয়াটি ছ'চাইটিৰ ইন্দিৰা গান্ধী সোণৰ পদক,\nনৱম কাটালোনিয়া ইণ্টাৰনেশ্যনেল প্ৰাইজ,\nৰাজনীতি আৰু অৰ্থনীতিৰ চেইডমান বঁটা,\nডিউভেলী এগনেলী ইণ্টানেশ্যনেল প্ৰাইজ,\nআলান শ্বন ফেইনষ্টেইন ৱল্ড হাংগাৰ এৱাৰ্ড।\nগ্ৰন্থ সংকলনসম্পাদনা কৰক\nদি ষ্টেণ্ডাৰ্ড অব্ লিভিং, (১৯৩৩)\nগ্ৰ'থ ইক'নমিক্ছ, (১৯৬০)\nচয়েচ অব্ টেকনিক, (১৯৬৯)\nঅন ইক'নমিক ইন ইকুৱেলিটি, (১৯৭৩)\nএমপ্লয়মেণ্ট টেকন'লজি এণ্ড ডেভেলপমেণ্ট এণ্ড ডিপ্ৰাইভেছন, (১৯৮১)\nচয়েচ ওৱেলফেয়াৰ এণ্ড মেজাৰমেণ্ট, (১৯৮২)\nহাংগাৰ এণ্ড পাবলিক একছন, (১৯৮৯)\nইনইকুৱেলিটি ৰিয়েক্ট জামিন্দ, (১৯৯২)\nমাৰ্কেট এণ্ড ফ্ৰিডম,\nইণ্ডিয়াঃইক'নমিক ডেভেলপমেণ্ট এণ্ড ছ'চিয়েল অপৰ্ছ্যুনিটি (১৯৯৫, সেন আৰু জাঁ ড্ৰেজ)\nইণ্ডিয়া ডেভেলপমেণ্টঃচিলেকটেড ৰিজ'নেল পাৰ্ছপেকটিং (জাঁ ড্ৰেজ আৰু সেন)\nছুইডিছ অকাডেমি অব্ ছাইন্সেজ ( ন'বেল বঁটা), (১৯৯৮)\n↑ 1.0 1.1 1.2 1.3 1.4 1.5 1.6 সমীন কলিতা. ভাৰত-ৰত্ন. অজয় কুমাৰ দত্ত, ষ্টুডেণ্টচ্ ষ্ট'ৰচ্. পৃষ্ঠা. ১৩৮, ১৩৯, ১৪০, ১৪১, ১৪২, ১৪৩.\nৱিকিমিডিয়া কমন্সত অমৰ্ত্য সেন সম্পৰ্কীয় মিডিয়া ফাইল আছে।\nAmartya Sen at Harvard University\nThe Possibility of Social Choice 1998 lecture at NobelPrize.org\nঅমৰ্ত্য সেন at Econlib\nAmartya Sen collected news and commentary at Stanford University\nঅমৰ্ত্য সেন সম্পৰ্কে সংগ্ৰহিত বাতৰি আৰু মন্তৱ্য দ্যা নিউয়ৰ্ক টাইমছৰ সৌজন্যত\nঅমৰ্ত্য সেন সংগ্ৰহিত বাতৰি আৰু মন্তৱ্য দ্যা গাৰ্জেনত\nঅমৰ্ত্য সেন সম্পৰ্কে সংগ্ৰহিত বাতৰি আৰু মন্তব্য আল জাজিৰা ইংলিছত\nAmartya Sen collected news and commentary at The Times of India\nWorks by or about অমৰ্ত্য সেন in libraries (WorldCat catalog)\nআমেৰিকা যুক্তৰাষ্ট্ৰৰ C-SPAN-ৰ তথ্যভঁৰালত -ৰ বিষয়ে তথ্য\nঅমৰ্ত্য সেন ছাৰ্লি ৰ’জত\nঅমৰ্ত্য সেন সম্পৰ্কে ইণ্টাৰনেট মুভি ডাটাবেছত থকা তথ্য।\nWorks by অমৰ্ত্য সেন on Open Library at the Internet Archive\nঅমৰ্ত্য সেন at the Notable Names Database\nInterview at The Commonwealth Club, November 2007\n"https://as.wikipedia.org/w/index.php?title=অমৰ্ত্য_সেন&oldid=303771"ৰ পৰা অনা হৈছে\nশেষ সম্পাদনা কৰা হৈছে 13 October 2021 তাৰিখে 06:04 বজাত\nএই পৃষ্ঠাখন ১৩ অক্টোবৰ, ২০২১ তাৰিখে ১১:৩৪ বজাত অন্তিম সংশোধন কৰা হৈছিল।


১৫০ ভাৰতীয় তালিবানৰ কৱলত, সহস্ৰাধিকৰ জীৱনলৈ শংকা -\nHomeআন্তঃৰাষ্ট্ৰীয়১৫০ ভাৰতীয় তালিবানৰ কৱলত, সহস্ৰাধিকৰ জীৱনলৈ শংকা\n১৫০ ভাৰতীয় তালিবানৰ কৱলত, সহস্ৰাধিকৰ জীৱনলৈ শংকা\nনতুন দিল্লী : তালিবান অধ্যুষিত আফগানিস্তানত বিপদৰ সন্মুখীন হৈছে একাংশ ভাৰতীয় নাগৰিক। সহস্ৰাধিক ভাৰতীয় নাগৰিক আফগানিস্তানত আবদ্ধ হৈ থকা বুলি জানিব পৰা গৈছে। এইসকলৰ লোকক তাৰ পৰা দেশলৈ ঘূৰাই আনিবলৈ চেষ্টা কৰি থকা হৈছে যদিও তালিবানৰ বাধাই এই প্ৰক্ৰিয়াত ব্যাঘাত জন্মাইছে। আজি পুৱাৰ ভাগত স্বদেশলৈ উভতিবলৈ কাবুল এয়াৰপ’ৰ্ট অভিমুখে আহি থকা অৱস্থাত ১৫০জনকৈ ভাৰতীয়ক আটক কৰে তালিবান সন্ত্ৰাসবাদীয়ে।\nকাবুল বিমানবন্দৰত বিমানৰ বাবে অপেক্ষা কৰি থকা সময়ত তেওঁলোকক আটক কৰি থানালৈ লৈ যায় তালিবানে। তাতে তালিবানে তেওঁলোকক সোধা-পোচা কৰাৰ লগতে তেওঁলোকৰ ভ্ৰমণৰ নথি-পত্ৰও পৰীক্ষা কৰে। অৱশ্যে, ইয়াৰ পাছত তেওঁলোকক মুকলি কৰি দিয়া হয়। তেওঁলোকক তাৎক্ষণিকভাৱে বিমানেৰে দেশলৈ ঘূৰাই অনা হ’ব বুলি চৰকাৰৰ এটা সূত্ৰই প্ৰকাশ কৰিছে।\nউল্লেখ্য যে, বিভিন্ন চহৰত আবদ্ধ হৈ পৰা ভাৰতীয় নাগৰিকসকলক দেশলৈ সুকলমে ঘূৰাই অনাত প্ৰতিকূলতাৰ সৃষ্টি হৈছে। কাবুল এয়াৰপ’ৰ্টলৈ অহাৰ বাটত তালিবানে বিভিন্ন তালাচী চকী স্থাপন কৰি বিভিন্ন লোকক হাৰাশাস্তি কৰাৰ বাবে শংকাৰ সৃষ্টি হৈছে। ইয়াৰ মাজতে অৱশ্যে ভাৰতৰ আবদ্ধ লোকক উদ্ধাৰ অভিযান চলি আছে।\nPrevious article‘এক ৰাষ্ট্র, এক ৰেচন কাৰ্ড’ আঁচনিত অসমৰ নাম\nNext articleঘোঁৰাৰ পিঠিতো বিজেপি! গোচৰ তৰিলে মেনকা গান্ধীৰ সংস্থাই\nচিন্তাৰ অৱকাশ ! ৫-১১ বছৰীয়া শিশুৱে ল’ব পাৰিব ক’ভিড প্ৰতিষেধক\nঅৱশেষত UNESCO ৰ সতৰ্কবাণী তালিবানলৈ


অসমৰ ঠাইৰ নাম সলনিৰ সিদ্ধান্ত; যোগীক দেখি উঠিল গা শৰ্মাই বোলে মোকো চা!\nচৰকাৰে গ্ৰহণ কৰিছে ঠাই-গাঁও-নগৰৰ নাম সলনিৰ সিদ্ধান্ত।\nনাম সলনি কৰিবৰ বাবে পৰ্টেলো মুকলি কৰিব হিমন্ত নেতৃত্বাধীন বিজেপি চৰকাৰে।\nকালাপাহাৰ, কুকুৰমুটা, চাৰাবভাটি ইত্যাদি নাম পছন্দ নকে মুখ্যমন্ত্ৰীয়ে!\nকিন্তু কিয় নাম সলাব বিচাৰিছে হিমন্ত বিশ্ব শৰ্মাই?\nএখন ঠাইৰ নাম সলনি কৰাৰ প্ৰয়োজনীয়তা কি?\nইয়াক লৈ ব্যাপক চৰ্চা চলিছে ছ’চিয়েল মিডিয়াত। এইটো মুখ্যমন্ত্ৰী ড০ হিমন্ত বিশ্ব শৰ্মাই দিয়া ফেচবুক পোষ্ট। যাৰ জৰিয়তে গাওঁ, চহৰ নগৰৰ নাম সলনি কৰিব বিচৰাৰ কথা উল্লেখ কৰিছে মুখ্যমন্ত্ৰীগৰাকীয়ে।\nএই পোষ্টৰ তলৰ কমেন্ট কৰি বহুতেই মুখ্যমন্ত্ৰীৰ এই পদক্ষেপৰ বিৰোধিতা কৰিছে। কিন্তু তাৰ মাজতে একাংশ বিজেপি কৰ্মীয়ে মুখ্যমন্ত্ৰীৰ এই পদক্ষেপৰ শলাগ লৈছে।\nপংকজ দাস নামৰ এজনে মুখ্যমন্ত্ৰীৰ ফেচবুক পোষ্টৰ তলত কমেন্ট কৰি লিখিছে ‘হিমন্ত বিশ্ব শৰ্মাই যোগী আদিত্য নাথৰ আৰ্হিৰে শাসন আৰম্ভ কৰিছে। যোগীৰ দৰে হিমন্ত বিশ্ব শৰ্মাইয়ো ভাৱে যে ঠাইৰ নাম নদীৰ নাম সলালেই উন্নয়ন হয়।\nএইখিনিতে উল্লেখ কৰিব লাগিব যে সঁচাকৈয়ে উত্তৰ প্ৰদেশৰ আৰ্হি গ্ৰহণ কৰিছে নেকি মুখ্যমন্ত্ৰী ড০ শৰ্মাই? যোগী আদিত্যনাথৰ আদৰ্শ লম্ভিছে নেকি মুখ্যমন্ত্ৰী ড০ শৰ্মাৰ গাত? কিয়নো ২০১৭ চনত শাসনলৈ আহি ২০১৮ চনত মোগলচৰাই ৰেলৱে জংচনৰ নাম সলনি কৰি দীনদয়াল উপাধ্যায় ৰেলৱে জংচন কৰিছিল যোগী আদিত্যনাথে।\nঠিক সেইদৰে এলাহাবাদৰ নাম সলনি কৰি কৰিলে প্ৰয়াগৰাজ। ইয়াৰোপৰি, ১৯৯৮ চনত গোৰখপুৰৰ সাংসদ হৈ থকা অৱস্থাত যোগী আদিত্যনাথে কেইবাখনো চহৰৰ নাম সলাইছিল যোগী আদিত্যনাথে। উৰ্দু বজাৰৰ নাম সলাই কৰিছিল হিন্দী বজাৰ।আলীনগৰৰ নাম কৰিছিল আৰ্য্য নগৰ, মিয়াবজাৰ হৈছিল মায়াবজাৰ, ইছলামপুৰ হৈছিল ঈশ্বৰপুৰ।\nএতিয়া যোগী আদিত্য নাথৰ আৰ্হিৰে বাট বুলি অসমৰ গাওঁ-নগৰ চহৰৰ নাম সলাব বিচাৰিছে মুখ্যমন্ত্ৰী ড০ হিমন্ত বিশ্ব শৰ্মাই।\nইপিনে, অলাগতিয়াল কথাৰে ৰাইজক ব্যস্ত ৰখাৰ কৌশল নেকি এয়া?\nএই সন্দৰ্ভত মুখ্যমন্ত্ৰীৰ ফেচবুক পোষ্টৰ তলত ছফিউৰ ৰহমান খানে লিখিছে…. যোগী আদিত্য নাথৰ পৰাই পৰামৰ্শ লোৱা বুলি অনুভৱ হৈছে! ক’ৰণা গ’ল যেতিয়া এতিয়া ৰাইজক আকৌ ব্যস্ত কৰিবলৈ নতুন কৌশল।\nশিৱপ্ৰসাদ জকাইচুকীয়াই ইতিকিংসূচকভাৱত লিখিছে…. এই প্ৰশংসনীয় পদক্ষেপৰে নিবনুৱা যুৱকসকলক ব্যস্ত কৰাৰ ভাল সুযোগ দিছে।\nঠিক সেইদৰে প্ৰবাল বশিষ্ঠই লিখিছে … বেলেগ কাম নাই নেকি আপোনাৰ চাৰ। যদি পাৰে NRF ৰে’লৱেৰ চাকৰিত উত্তৰ-পূৰ্বাঞ্চলৰ যুৱক-যুৱতীয়ে যে চাকৰি নাপাই সেই কথাত গুৰুত্ব দিব।\nএনেদৰেই এতিয়া মুখ্যমন্ত্ৰীৰ ঘোষণাৰ পাছতে তীব্ৰ প্ৰতিক্ৰিয়াৰ সৃষ্টি হৈছে ছ’চিয়েল মিডিয়াত।\nপ্ৰশ্ন হৈছে… নাম সলনি কৰিলে ঠাইখনৰ সকলো সমস্যা সমাধান হ’ব নে? বেলেগ উন্নয়নমূলক কাম শেষ হ’ল নেকি হিমন্তৰ ৯ মহীয়া চৰকাৰৰ? যি সময়ত নিবনুৱা সমস্যা, অঞ্চল বিশেষে বিদ্যুতৰ সমস্যা, মুল্যবৃদ্ধি, বানপানী-গৰাখহনীয়াত সৰ্বশ্ৰান্ত ৰাজ্যৰ জনতা সেই সময়ত অনাহক তথা অৰ্থহীন বিতৰ্কৰ সূচনা মুখ্যমন্ত্ৰীৰ।\nউল্লেখ কৰিব লাগিব একোখন ঠাইৰ নামৰ লগত একোটা ইতিহাস বিজৰিত হৈ থাকে তথা নিশ্চয়কৈ ইয়াৰ অৰ্থ প্ৰসংগ বা পটভূমি থাকে। পৰিৱৰ্তনৰ শ্লোগান দিয়া বিজেপি চৰকাৰে এতিয়া ঠাইৰ নামৰহে পৰিৱৰ্তন কৰিব বিচাৰিছে। তেনেক্ষেত্ৰত চৰকাৰ গঠন হোৱাৰ পাছত চলিত বৰ্ষৰ মাৰ্চ মাহত গণি গণি এক লাখ নিবনুৱাক সংস্থাপন দিয়াৰ প্ৰতিশ্ৰুতি উনুকিয়াই দিলে চৰকাৰী পৰক্ষৰহে ৰোষত পৰিব।\nঅতদিনে, ঠাইসমূহৰ নাম মানুহৰ মুখে মুখে চলি আহিছে…. স্থানীয় লোকেও সেই ঠিকনাৰে চৰকাৰী কাম-কাজ, চৰকাৰী কাৰ্য্যালয়ৰ কাম-কাজত আনকি নিজৰ ঠিকনাৰ ক্ষেত্ৰতো ব্যৱহাৰ কৰি আহিছিল। কোনো লোকে এইক্ষেত্ৰত নিশ্চয়কৈ অসুবিধাতো পৰা নাই বা কোনেও আপত্তিও কৰা নাই। কিন্তু কিছু ঠাইৰ নামে বাৰুকৈয়ে অস্বস্তিত পেলালে মুখ্যমন্ত্ৰী ড০ হিমন্ত বিশ্ব শৰ্মাক। সেয়েহে হয়তো জনতাৰ মূৰত নতুন পোক সুমুৱাই ঠাইৰ নাম সলনিৰ প্ৰয়োজন অনুভৱ কৰিলে মুখ্যমন্ত্ৰী ড০ হিমন্ত বিশ্ব শৰ্মাই।


দাঁতৰ আলুৰপৰা তেজ কিয় উলায়? অন্য কোনো ৰোগৰ সংকেত নহয়টো! What is bleeding gumsasign of?-in assamese - fitassam\n‣এটি ভাল আৰু সুষম ডায়েট গ্ৰহন কৰক\n← আপুনি জানেনে খং ৰ ফলত কিমান বেমাৰৰ সৃষ্টি হয়? আঁহক জানো খং উঠিলে কি কৰিব? How can control your anger? In assamese\nপাল্স অক্সিমিটাৰ-Pulse oximeter কিয় প্ৰয়োজন? ঘৰতে বহি কৰক নিজকে পৰীক্ষণ… →\nকিডনী স্টন বা পাথৰত কিছু ঘৰুৱা প্ৰতিকাৰ/ Kidney Stone Home Remedies in Assamese\n07/06/2020 Mitali Saikia 0


আচৰিত - ৰিমঝিম বৰঠাকুৰ - সাহিত্য ডট অৰ্গ\n’’মই তাইক মাৰি পেলালোঁ৷ এইয়া চা, এই দুখন হাতেৰে মই তাইক মাৰি পেলালোঁ৷ মই কিয় মাৰিলোঁ বাৰু তাইক? মাত্ৰ এটা সৰু কথাতে মই তাইক মাৰি পেলালোঁ। মানুহে মানুহক এনেকৈও মাৰি পেলাব পাৰে নে ৰাজীৱ? ’ কনিষ্ঠ আৰু মধ্যমা আঙুলিৰ সোঁমাজত সোমাই থকা চিগাৰেটটো চেণ্টাৰ টেবুলখনত থকা এষ্ট্ৰেটোত থৈ অভিনৱে দুয়োখন হাতেৰে নিজৰ মুখখন ঢাকি হুকহুকাই কান্দি উঠিল৷\nঅলপ সময়ৰ আগতে তাৰ ৰূম আহি পাইছো মই৷ কালি ৰাতিৰপৰা কেইবাবাৰো ফোন কৰি নাপাই অলপ আগতে নিজেই তাৰ ৰূমলৈ বুলি পোনাই দিলোঁ৷ তাৰ কথা মই জানো সেয়ে দিনটোত খবৰ এটা নাপালে শান্তি নাপাওঁ৷ আগৰকেইদিন ফেচবুক, হুৱাটচএপত অনলাইন দেখি আছিলোঁ কাৰণে চিন্তা কৰা নাছিলোঁ৷ কিন্তু কালি দিনটো নেদেখি চিন্তাত পৰি ৰাতিলৈ ফোন লগালোঁ৷ ফোনটো নাপাইহে চিন্তা বাঢ়ি গৈছিল৷ আহি পায়েই তাৰ ঘৰৰ অৱস্থা, তাৰ নিজৰ অৱস্থা দেখি কি কৰিম ভাবি পোৱা নাই৷ সোমাই আহিয়ে ৰূমটোত থকা চকীখনত বহি লৈ তাক এই অৱস্থাৰ কথা কুটুৰি কুটুৰি সুধি থকাৰ পিছত এসময়ত সি মোক আচৰিত কৰি স্বাগতাক মাৰি পেলোৱাৰ কথা কান্দি কান্দি কয়৷ তাৰ কথাবোৰ শুনি মোৰ ভৰিৰ তলৰপৰা মাটিখিনি হঠাতে নোহোৱা হৈ যোৱা যেন লাগিল৷ কিনো নোহোৱা-নোপোজা কথা কৈছ বুলি তাক দুথাপৰ লগাবলৈও মন গ’ল৷\nআজি এই এসপ্তাহতে ল’ৰাটো দেখোন সাংঘাতিক সলনি হৈ গ’ল৷ মদ খাই খাই ৰঙা হৈ উখহি পৰা চকু, কেইবাদিনৰো নকটা দাড়ি, জধলা চুলি হয়তো গাটো নুধুৱাও এসপ্তাহমানেই হৈ গ’ল কিজানি৷ তাক এই অৱস্থাত দেখিলে কোনে ক’ব এখন কলেজৰ সি যে পদাৰ্থ বিজ্ঞানৰ এজন লেকচাৰাৰ৷ কি যে কৰি পেলাইছে নিজকে৷ কাষৰ ৰূমটোলৈ যাবই নোৱাৰি মদৰ বটলৰ ভেকেটাভেকেট গোন্ধ লগতে কেইবাদিনৰো আগৰ পিজ্জা আৰু তন্দুৰী চিকেনৰ টুকুৰাবোৰ৷ সেইকেইটা সেইদিনা চাগে মই থাকোঁতেই অৰ্ডাৰ কৰি অনা শেষৰখিনি৷ এইবোৰকে লৈ ঘৰটোত থকা নিগনি, পৰুৱা, পইতাচোৰাবোৰে ৰাজভোগ কৰিছে৷\nএতিয়া আমি যিটো আন্ধাৰ-মুন্ধাৰ কোঠাত বহি আছোঁ তাত থকা চেণ্টাৰ টেবুলখনত কেইবাটাও খালী গল্ড ফ্লেকৰ বাকচ আৰু এষ্ট্ৰেটোত জমা হৈ পৰা আধা পুৰি পেলাই থোৱা চিগাৰেটৰ টুকুৰাবোৰ৷ আজি এসপ্তাহৰ মূৰত মই অভিনৱৰ ৰূমলৈ আহিছোঁ৷ আহিয়েই তাৰ এই অৱস্থা দেখি আচৰিত হোৱাৰ লগতে দুখো লাগিছে৷ মইতো তাক ডাক্তৰৰ ওচৰলৈ লৈ যোৱালৈকে ঠিকেই আছিল৷ কি, ক’ত, কেতিয়া, কেনেকৈ হৈ গ’ল একো গম পোৱা নাই৷ আগৰেপৰা তাৰ মদৰ প্ৰতি থকা দুৰ্বলতাৰ কথা গম পাওঁ৷ দুসপ্তাহৰ আগতে লগ পাই তাৰ যে মদে অৱস্থা বেয়া কৰি পেলাইছে সেইটোও গম পাইছিলোঁ৷ সেয়ে তাক জোৰ কৰিয়েই গুৱাহাটীৰে ভালৰো ভাল চাইকিয়াট্ৰিষ্ট এজনৰ ওচৰলৈ এসপ্তাহৰ আগতে লৈ গৈ দেখুৱাই আনিলোঁ৷ ইমানদিনে তাৰ মুখত শুনি অহা স্বাগতা তাৰ প্ৰেয়সীৰ কথাও ডাক্তৰৰ আগত অভিনৱে নিজেই ব্যক্ত কৰে৷ এইটোও কয় যে স্বাগতাৰ প্ৰেমেহে বোলে তাক মদৰ প্ৰতি বেছি আসক্ত কৰালে৷ যিদিনাই সি তাইৰ মৰমৰ পৰা বঞ্চিত হয় সেইদিনাই সি মদৰ গিলাচ হাতত তুলি লয়৷ ডাক্তৰে আৰু তাৰ লগত কি কথা পাতিছিল মই একো গম নাপালোঁ৷ কাৰণ তেওঁ অভিনৱৰ লগত অলপ সময় অকলে কটোৱাৰ কথা কৈছিল৷\nঅভিনৱৰ কথা শুনি মই বহি থকা চকীখনৰপৰা উঠি আহি মেইন দুৱাৰখনৰ ওচৰলৈ আহি সুধিলোঁ “কি কৈ আছ ভালকৈ কচোন৷”\nতাৰ নিজৰ মুখৰপৰাও একো ওলোৱা নাই সেইকেইটা কথা বাদ দি৷ ৰূমটোত আকৌ এবাৰ চকু ফুৰাই দেখোঁ কৰ্ণাৰ টেবুলখনৰ ওপৰতে আধা শেষ হোৱা অ’ল্ড মংকৰ বটল এটা৷ তাৰ সাঁফৰখন খুলি মজিয়াত পৰি আছে আৰু কাষতে আইনাৰ গিলাছ এটা বেঁকা হৈ পৰি আছে৷\nসাঁফৰখন তুলি বটলটোত লগাবলৈ উঠি যাওঁতে অভিনৱে মাত লগালে ’নাযাবি ৰাজীব, সেই চুকটোলৈ নাযাবি তাতে মই তাইক মাৰি পেলালোঁ৷ তাই মোক কৈছিল মদ কিয় খোৱা৷ মই তাইক বুজাবলৈ ধৰিছিলো এইবোৰ কেতিয়াবা এদিন খালে একো নহয়৷ কিন্তু মোৰ কথা শুনি তাই মোক বহুত গালি পাৰিলে৷ আৰু মই তাইক….” উশাহ নোলোৱাকৈ কৈ আধাতে ৰৈ যোৱা তাৰ কথা শুনি এইবাৰ মই সঁচাই আচৰিত নহৈ নোৱাৰিলোঁ৷\n“তোৰ হৈছে কি অভিনৱ? তই কাক মাৰিলি? মদে তোৰ ব্ৰেইনটো শেষ কৰি পেলালে৷”\nমই যেন কিবা নক’বলগীয়া কথা এটাহে ক’লোঁ৷ সি যিটো আটাহ মাৰি বেঁকাবেঁকি খোজেৰে উঠি আহি মোৰ চাৰ্টৰ কলাৰত ধৰিলেহি৷ সেই মুহূৰ্ততে মোৰ জীৱ ওলাই যোৱাৰ দৰে অৱস্থা হ’ল৷ ’চা, বিশ্বাস নকৰ নহয় মই এনেকৈয়ে স্বাগতাক টেটু চেপি মাৰ্ডাৰ কৰিলোঁ৷ ’ কথাকেইটা কৈয়ে চাৰ্টৰ কলাৰটো থেকেঁচা মাৰি থৈ সি পুনৰ বহি থকা বিছনাখনলৈ আগবাঢ়ি গৈ বহি পৰিল৷ অলপ আগতে টেবুলখনত আগটো ঠেকেচা মাৰি নুমুৱাই থৈ দিয়া চিগাৰেটটো আকৌ এবাৰ চেণ্টাৰ টেবুলখনৰ কাষতে লাং খাই পৰি থকা লাইটাৰটো উঠাই জ্বলাই ল’লে৷ হঠাৎ ইমান হিংস্ৰ হৈ পৰিল সি যে মই একো তৰ্কিবই নোৱাৰিলোঁ৷\nকি যে হৈ গৈছে দিনে দিনে অভিনৱটো৷ স্বাগতাৰ প্ৰেমৰ নিচাই আৰু মদৰ নিচাই তাক একেবাৰে শেষ কৰি পেলাইছে৷ আজিকালি কলেজলৈ যোৱাও বাদ দিছে৷ কলেজৰ পৰাও বহুত নটিছ জাৰী কৰিছে কিন্তু তাৰ সেইবোৰৰ প্ৰতি কোনো ভ্ৰূক্ষেপেই নাই৷\nতাৰ লগত মোৰ বন্ধুত্ব বহুদিনীয়া বুলিয়েই ক’ব পাৰি৷ যদিও কলেজকেইখন বেলেগ বেলেগ আছিল আমি আছিলোঁ একেলগে৷ হায়াৰ ছেকেণ্ডাৰীত একেটা হোষ্টেলত থাকি পিছত ডিগ্ৰীৰ সময়ত একেলগে গুৱাহাটীৰ শিলপুখুৰীত ভাড়াঘৰ লৈছিলোঁ আমি দুয়োটাই একেলগে৷ মই বি বৰুৱাৰ গণিত বিভাগৰ ছাত্ৰ আৰু সি কটনৰ পদাৰ্থ বিজ্ঞানৰ ছাত্ৰ আছিল৷ আমাৰ মাজত যিমান মিল আছিল এতিয়াও আছে সেইবোৰ দেখি সকলোৱে কেতিয়াবা আমাক বাল্যকালৰ বন্ধু বুলি ভুলেই কৰিছিল৷ মদ খোৱা অভ্যাসটোও তাৰ তেতিয়াৰে, খালী পৰিমাণটো কম আছিল৷ মানে হাতত পইছা কম আছিল৷ যেতিয়াৰপৰা হাতলৈ পইছা আহিবলৈ ধৰিলে সুৰাপানৰ পৰিমাণো বাঢ়ি গ’ল৷ বহুত চেষ্টা কৰিছিলোঁ এৰুৱাবলৈ কিন্তু নেৰিলে সি৷ বৰঞ্চ মোৰপৰা চিগাৰেট খোৱা অভ্যাসটোহে ল’লে৷ এতিয়াও আমাৰ বন্ধুত্ব আগৰ দৰেই আছে খালী থাকো আমি বেলেগে বেলেগে৷ আচলতে কৰ্মজীৱনে বহুত সলনি কৰি দিলে৷ মোৰ বেংকৰ চাকৰিটোৰ কাৰণে অকলে থাকিবলৈ সুবিধা৷ ৰাতি ঘৰ সোমাওঁতে প্ৰায়ে দেৰি হয় কাৰোবাৰ লগত থাকিলে এইবোৰ ক্ষেত্ৰত অলপ সমস্যাৰ সৃষ্টি হয়৷\nকলেজীয়া দিনত দেখাই-শুনাই সুঠাম সুন্দৰ অভিনৱক হিয়াখন দিবলৈ বহুত ছোৱালীয়ে হেতা-ওপৰা লগাইছিল৷ আৰু সকলোবোৰৰে পিয়ন হ’বলগীয়া হৈছিল মই ওৰফে অভিনৱৰ চামচা৷ যিটো নামেৰে মই এসময়ত জনাজাত হৈ পৰিছিলোঁ৷ কিন্তু কোনো ছোৱালীকে কেৰাহিকৈও নোচোৱা অভিনৱ আজি স্বাগতাৰ প্ৰেমত হাবুডুবু খাই এই অৱস্থা৷\n“ৰাজীৱ, ৰাজীৱ প্লিজ দুৱাৰখন নুখুলিবি৷ মোক বচা তই প্লিজ৷ মোক পুলিচে লৈ যাব এতিয়া প্লিজ দুৱাৰ নুখুলিবি৷” ৰূমটোলৈ অলপ বতাহ সোমাওক বুলিয়েই দুৱাৰখনৰ লগতে খিড়িকীবোৰো খুলি দিওঁ বুলি উঠি যাওঁতেই বিছনাত বহি থকা অভিনৱে চিঞৰি উঠিল৷ তাৰ চিঞৰত মই উচপ খাই উঠিলোঁ৷ কি কথা কয় ই!\n“তোৰ হৈছে কি? তই যদি তাইক মাৰি পেলালি তাইৰ ডেডব’ডীটো এতিয়া থৈছ ক’ত? উত্তৰ দে অভি৷” মই দুৱাৰ মুখৰপৰা উভতি আহি তাৰ গাত ধৰি জোকাৰি দিলোঁ৷ মোৰ কথা শুনি সি মোক সাৱটি ধৰি সৰু ল’ৰাৰ দৰে ফেঁকুৰি উঠিল৷\n’স্বাগতাই মোক মানা কৰিছিল মদ খাবলৈ৷ মই বোলে মদ খাই থাকিলে তাই মোক এৰি থৈ গুচি যাব৷ মই বোলে খুউব বেয়া৷ অকল নিজৰ কথা চিন্তা কৰা মানুহ মই৷ তাই মোক কৈছিল যে মোতকৈ তাই বহুত ভাল ল’ৰা পাব৷ মোৰ লগত থাকি তাইৰ জীৱনটো নষ্ট কৰিবলৈ মন নাই৷ সেইবোৰ কথা শুনি মোৰ খং দুগুণে বাঢ়ি গৈ আছিল৷”\n“তাৰপিছত তই কি কৰিলি?”\n’মই খঙত একো নাই হৈ আৰু মাত মাতিব নোৱাৰাকৈ তাইৰ টেটুত বহুত সময় চেপা মাৰি ধৰি আছিলোঁ৷ ভবাই নাছিলোঁ তাই যে মৰি থাকিব৷ ’\nতাৰ কথাবোৰ শুনি মই কঁপি উঠিছিলোঁ৷ মুহূৰ্ততে মোৰ হাতটো মোৰ চাৰ্টৰ কলাৰটোলৈ গ’ল৷ এনেকুৱা লাগিছে মই এতিয়া যদি কিবা এটা কওঁ সি মোক অথনি ধৰাৰ দৰে চেপা মাৰি ধৰিব৷ কিন্তু অভিয়ে কথাবোৰ যেনেদৰে কৈ গৈ আছিল কাৰোবাক মাৰি পেলোৱাটো যেন খুব সাধাৰণ কথা৷ অভি ইমান শান্ত প্ৰকৃতিৰ ল’ৰাটোৱে কেনেকৈ এই কাম কৰিব পাৰিব৷ অৱশ্যে তাৰ এতিয়া যিটো ৰূপ হৈ আছে সেই ৰূপ দেখিলে মানুহে তাৰ কথা বিশ্বাস নকৰাকৈ নাথাকিব৷\nমোক সাৱটি ধৰি থকা অভিনৱৰ হাতখন মই লাহেকৈ এৰুৱাই দি তাক বিছনাখনত শুৱাই দিলোঁ৷ পানীৰ বটল এটা বিচাৰি পাকঘৰলৈ গৈ ফ্ৰীজৰ দুৱাৰখন খুলি দিওঁতে তীব্ৰ অকটা গোন্ধ এটা আহি মোৰ নাকটো সোপা মাৰি ধৰিলেহি৷ লগে লগে দুৱাৰখন বন্ধ কৰি দি কোনোমতে মুখেৰে ওলাই আহিবলৈ ধৰা ওকালিটো ৰখাই তাৰ ওচৰলৈ লৰালৰিকৈ আহিলোঁ৷\n“তই মোক আজিক অনুভৱ কোন এই স্বাগতা? তিনিমাহমানৰপৰা তোৰ মুখত শুনি আহিছোঁ৷ কিন্তু সুধিলে অকল তোৰ গাৰ্লফ্ৰেইণ্ড বুলি কৈ থৈ দিয়াৰ বাদে বাকী একো নকৱ৷ আজি তই ক’বই লাগিব অভি৷” বুলি শুই থকা অভিনৱক টানি একেচাটে উঠাই দিলোঁ৷\n“চাওঁ তাইৰ ফটো মোক দেখুৱা৷ ফটো দেখুৱালেহে তোক পুলিচৰপৰা বচাব পাৰিম৷” শোৱাৰপৰা উঠি বিছনাত বহি পৰা অভিনৱক আকৌ এবাৰ গাত ধৰি জোকাৰি দিলোঁ৷ মোৰ কথা শুনি সি উচুপি উঠিল ’মোৰ হাতত তাইৰ ফটো নাই৷ তাই মোৰ লগত ফটো উঠি বেয়া পাইছিল৷ দুখনমান আছিল কাজিয়া লাগোতে তাই ডিলিট কৰি দিলে মোবাইলৰপৰা কিন্তু মই যে তাইক মাৰি পেলালোঁ এতিয়া কি হ’ব? ’\nএইবাৰ তাৰ কথা শুনি মই অকণো আচৰিত নহ’লো৷ বৰঞ্চ দুখহে লাগিল৷ কি অভিনৱ কি হৈ গ’ল৷ সেইদিনা ডাক্তৰৰ ওচৰলৈ লৈ যোৱা অভিনৱক ডাক্তৰে কথা পাতি ঠিকেই গম পাইছিল৷ সেয়ে মোকো এই বিষয়ে অলপ জ্ঞান দি থৈছিল৷ কিন্তু মোৰ ডাক্তৰৰ সকলোবোৰ কথা বিশ্বাস কৰিবলৈ টান লাগিছিল৷ কাৰণ কেতিয়াও কোনো ছোৱালীক নমতা, কাৰো প্ৰেমত নপৰা চিৰিয়াছ ল’ৰাটো যেতিয়া কোনো ছোৱালীৰ প্ৰেমত পৰি প্ৰতাৰণা হ’লে এনেকুৱা হ’ব পাৰে৷ কিন্তু ডাক্তৰে কোৱাৰ দৰে স্বাগতা নামৰ কোনো ছোৱালী নথকা কথাটোত আচৰিত হৈছিলোঁ৷ ডাক্তৰে অভিনৱৰ লগত গোটেই দিনটো কি কথা পাতিলে নাজানো কিন্তু অভিনৱৰ প্ৰতি দিয়া মন্তব্যত মই সমূলি সুখী নাছিলোঁ৷\nঅভিনৱে স্বাগতাৰ কথা যিদৰে মোক কৈছিল তাইক এবাৰৰ হ’লেও লগ পাবলৈ মোৰো মন গৈছিল৷ যেতিয়া তাক সেই কথা কওঁ সময়ত লগ কৰাই দিম বুলি কথাটো সিমানতে সামৰি থৈ দিয়ে৷ ময়ো বৰ বিশেষ চিন্তা নকৰোঁ৷ অভিনৱৰ মুখত স্নাগতাৰ কথা শুনি মই তাইক নেদেখিলেও তাইৰ সকলো কথাই গম পোৱা হৈ গৈছিলোঁ৷ আইচক্ৰীম ভালপোৱা ছোৱালীজনী, বৰষুণত ভিজি, আইনা চাই ভালপোৱা ছোৱালীজনীৰ কথা শুনি মনতে ভাবিছিলোঁ যি হ’লেও অভিনৱে অৱশেষত ভাল ছোৱালী এজনী পালে৷ অহা বহাগতে বিয়া পাতিম বুলি কোৱা অভিনৱৰ সুখৰ কাৰণে ভগৱানৰ ওচৰতো ভাবিছিলো৷ কিন্তু আজি মোক নিজকে পাগল পাগল লাগিছে ইমান দিনে শুনি থকা সাধুকথাবোৰ মনত পৰি৷ ডাক্তৰে কোৱাৰ দৰে অভিনৱৰ যদি মাল্টিপল পাৰ্ছনেলিটী ডিচ’ৰডাৰ আছে! যাৰ কাৰণে স্বাগতাক তাৰ প্ৰেমিকা বুলি আজি তিনিমাহৰপৰা ভাবি আহিছে৷ যাৰ প্ৰেমত সি উটি-ভাঁহি গৈছে৷ স্বাগতাজনী মানে তাৰ কল্পনাৰহে প্ৰেমিকা৷ তাইৰ লগতে ইমানদিনে সি কথা পাতে৷ পৰিকল্পনা কৰে ভৱিষ্যতৰ সেইবোৰ কৈ আকৌ মোৰ লগত হাঁহি ধেমালি কৰে৷ তাৰ স্বাগতাৰ কথা কৈ সি শেষ কৰিব নোৱাৰে৷ যেতিয়াই লগ পাওঁ মাথোঁ তাইৰ কথাকে কয়৷ আজি আকৌ বোলে অভিনৱে স্বাগতাক মাৰি পেলালে টেঁটু চেপি৷ সি নিজৰ কল্পনাৰ শক্তিয়ে যি দেখে তাকেই মানে ইমানদিনে মোক শুনাই আছিল৷ এনেকুৱা বেমাৰো থাকিব পাৰে নে! কথাবোৰ ভাবি মই উচপ খাই উঠিলোঁ৷ মোৰ সৰ্বশৰীৰ কঁপি উঠিল৷\nহঠাৎ দৌৰ মাৰি পাকঘৰ পালোগৈ৷ তাৰ দুৱাৰ-খিড়িকীবোৰ খুলি দি মোৰ ঘৰত কাম কৰা মানুহজনীক মাতিবলৈ ফোনটো লগালো৷ ঘৰটোৰ যি অৱস্থা কৰি থৈছে সেইয়া যে মই অকলে চাফা কৰিব নোৱাৰোঁ সেইটো খাটাং৷ পাকঘৰৰপৰা ওলাই আহি দেখিলোঁ অভিনৱ আকৌ শুই আছে৷ এইবাৰ পূৰা টোপনি৷ চেগ বুজি তাৰ মোবাইলটো চেক কৰিলোঁ৷ ক’তো স্বাগতাৰ মেছেজ অথবা কল লগত ফোন কৰা চিন নেদেখিলো৷ এইবাৰ ফোন লিষ্ট চালোঁ তাত দেখিলোঁ স্বাগতাৰ নামটো, লগে লগে নম্বৰটো চাই দেখিলোঁ তিনিটা নম্বৰৰ এটা ইনভেলিড নাম্বাৰ৷ এইবাৰ গেলেৰী গ’লো ফটো উঠি বেয়া পোৱা ল’ৰাটোৰ গেলাৰী খালী৷ ৱাটছএপচত অহা ফটোবোৰ বাদ দি৷ মানে কথাটো সঁচা ডাক্তৰে কোৱাৰ দৰেই৷ তাৰ ঘৰটো গোটেই পিটপিটাই ঘূৰিলো কিন্তু স্বাগতা নামৰ ছোৱালীৰ কোনো ক্লু নাপালোঁ৷\nহে ভগৱান, আঠবছৰ একেলগে থকা ল’ৰা এটা যে এনেকুৱা হ’ব পাৰে ভাবিবলৈকে টান লাগিছে৷ সি আগৰ পৰাই গহীন-গম্ভীৰ বাকীবোৰতকৈ অলপ বেলেগ ধৰণৰ৷ কিন্তু এনেকুৱা হ’ব বুলি কোনে ভাবিব পাৰে৷ মোৰ৷ বুকুখন মোচৰ খাই গ’ল৷ কথাবোৰ তাৰ ঘৰত জনোৱাটো উচিত হ’ব নে নাই ভাবি পোৱা নাই৷ তাৰ ঘৰত মই ডাইৰেক্ট ক’ব নোৱাৰিম কিন্তু মইতো মোৰ মাৰ আগত ক’ব পাৰিম৷ মাক ক’লে অন্তত মায়ে ৰাজীৱক মাকক কিবা এটা উপায়েৰে জনাব পাৰিব৷ দুইঘৰৰে আগতে চিনাকি নাছিল যদিও আমাৰ বন্ধুত্বৰ পৰাই ঘৰ দুখনৰো চিনাকি হ’ল৷ চকুকেইটা মোহাৰি মোৰ পকেটৰপৰা মোবাইলটো উলিয়াই মোৰ মাক ফোন কৰিবলৈ ধৰোঁতেই মাৰ ফোন আহিল\n’অ বাবা, ক’ত আছা? ’\n’মই মা তোমাক ফোন কৰিবলৈ ল’বলৈ ওলাইছিলোৱেই৷ শুনাচোন অভিনৱৰ গা অত্যন্ত বেয়া হৈ আহিছে দিনে দিনে৷ মই এতিয়া তাৰ ঘৰতে আছোঁ৷\n’কোন অভিনৱ বাবা? তুমি আকৌ দৰৱ খোৱা বন্ধ কৰিলা নেকি বাবা? ’\nমাৰ কথাত আচৰিত হৈ গ’লো মই আকৌ কিয় দৰৱ খাব লাগে৷ মোৰতো একো হোৱা নাই অভিনৱৰহে গা বেয়া৷ মই মাক বুজাবলৈ লওঁতেই মায়ে ক’লে\n’বাবা দেউতা আৰু মই গৈ আছোঁ৷ তুমি এতিয়া ক’তো ওলাই নাযাবা৷ তিনি চাৰিঘণ্টাত আমি পামগৈয়ে৷ প্লিজ আমাৰ কথা শুনিবা৷ ’\nমাৰ কথাত মোৰ মূৰটো আচন্দ্ৰাই গ’ল৷ মায়ে কি কথা কৈছে এইবোৰ৷ দৌৰ মাৰি অভিনৱৰ ওচৰলৈ যাব নোৱাৰিলোঁ দেখোন৷ গাটো ইমান গধুৰ আৰু ভৰিকেইটাও অচল হৈ পৰা যেন লাগিছে৷ মোৰ কি হৈছে একো ধৰিব পৰা নাই৷ কোনোমতে পাকঘৰৰপৰা ওলাই আহি অভিনৱ শুই থকা বিছনাখনতে শুই পৰিলোঁ৷ কিমান সময় শুলো গম নাপাওঁ৷ কোনোবা মানুহৰ গুণগুণতিতহে সাৰ পালোঁ৷ তাকো গাটো ইমান গধুৰ লাগিছে উঠি আহোঁ বুলিও উঠি আহিব নোৱাৰিলোঁ৷ চকুকেইটা কোনোমতে মেলি দেখিলোঁ ইটো ৰূমত মা, দেউতা আৰু লগত মানুহ এজন৷ মানুহজনক কৰবাত দেখা যেন লাগিছে কিন্তু ক’ত দেখিছিলোঁ মনত পেলাব পৰা নাই৷ মাৰ মুখখন চিন্তাত ক’লা পৰি থকা যেন লাগিছে৷ দেউতায়ো চিৰিয়াছ হৈ মানুহজনৰ লগত কিবা কথা পাতি আছে৷ ইঁহত আহিল কেতিয়া! কিনো কথা পাতিছে অলপ উঠি আহি দুৱাৰখনৰ ওচৰতে ৰৈ দিলোঁ৷ দেউতাই মানুহজনক কিবা সুধিছিল নেকি গম নাপাওঁ৷ তেওঁ দেউতাক বুজাই আছে\n’চাওক আপোনালোকক মই এই বেমাৰটোৰ কথা আগতেই কৈছিলোঁ সেয়ে দিল্লীলৈ লৈ যোৱাৰ কথা কৈছিলো৷ কিন্তু আপোনালোকে গুৰুত্বই নিদিলে মোৰ কথাত৷ আৰু ৰাখিছেও এনে বেমাৰী এজনক অকলে৷ এতিয়া গম পালে নহয় অভিনৱ, স্বাগতা বুলি কোনো নাই৷ এইবোৰ তেওঁৰ ইমাজিনেৰী কেৰেক্টাৰ হয়৷ সোনকালে তেওঁক লৈ যোৱাৰ ব্যৱস্থা কৰক, নহ’লে এই বেমাৰ বেছি হৈ গ’লে দিগদাৰ হ’ব৷ মাল্টিপল পাৰ্ছনেলিটী ডিজৰডাৰ বুলি মই আপোনালোকক আগতেই কৈছিলোঁ আৰু এইটোও কৈছিলোঁ যে এই বেমাৰ সম্পূৰ্ণৰূপে কিউৰ নহয়৷ কিন্তু আপোনালোকে মোক বিশ্বাসত নল’লে৷ ৰাজীৱৰ কথাতহে বিশ্বাস কৰিলে৷ ….”\nমানে মানুহজন ডাক্তৰ৷ তেওঁ আৰু কি কৈ আছিল মোৰ মূৰত নোসোমাল৷ মোৰ কেনেকৈ এইটো বেমাৰ হ’ব৷ মোৰ বন্ধু অভিনৱৰহে আছে৷ কথাবোৰে কিবা মোক পাগল কৰি তুলিলে, আচৰিত হ’লো ডাক্তৰৰ কথাত৷ এনেকুৱা লাগিছে মই যেন এতিয়াই পলাই কৰবালৈ গুচি যাম৷ ■■\nকমল নেওগ , তেজপুৰ।\nভাল লাগিল তোমাৰচুটিগল্পটো।


গৱেষণা - অসমীয়া ৱিকিপিডিয়া\nগৱেষণা শব্দটোৰ ইংৰাজী প্ৰতিশব্দ হ’ল Research। Research শব্দটোৰ প্ৰথম ব্যৱহাৰ হৈছিল ১৫৭৭ চনত। গৱেষণা মানে সত্যক আৱিষ্কাৰ কৰা আৰু সত্যৰ অনুসন্ধান কৰা।\n1 গৱেষণাৰ সংজ্ঞা\n2 গৱেষণাৰ লক্ষ্য/উদ্দেশ্য\n3 গৱেষণাৰ প্ৰকাৰ\n4 গৱেষণাৰ বৈশিষ্ট্য\nগৱেষণাৰ সংজ্ঞা[সম্পাদনা কৰক]\nগৱেষণা শব্দটোৰ অৰ্থ হ’ল বিচৰা বা অনুসন্ধান কৰা। এই অৰ্থত এই সংস্কৃত শব্দটোৰ ব্যৱহাৰ ‘ঋকবেদ’ৰ সময়ৰ পৰা পোৱা গৈছে। শব্দটো গৱ (গৌ শব্দৰ পৰা হোৱা গো- শব্দৰ লগত যুক্ত) শব্দৰ পৰা উদ্ভূত। \nগৱেষণা হ’ল জ্ঞানৰ সমৃদ্ধিৰ বাবে কৰা পদ্ধতিগত অনুসন্ধান। \nডি শ্লাৰিংগাৰ আৰু এম্ ষ্টিফেনচনৰ মতে- ‘‘ গৱেষণা হ’ল জ্ঞানৰ শুদ্ধতা অথবা জ্ঞান বৃদ্ধিৰ উদ্দেশ্যে হোৱা বিষয়, বস্তু অথবা প্ৰতীক আদিৰ এনে প্ৰয়োগ, য’ত গৱেষণাই কোনো নতুন তত্ত্ব প্ৰণয়ন কৰে অথবা নতুন কলাৰ অনুশীলন কৰে। \nজে. ফ্ৰেন্সিছ ৰুমেলৰ মতে গৱেষণা হ’ল এনে এক প্ৰকাৰৰ প্ৰচেষ্টা, যাৰ জৰিয়তে জ্ঞানৰ আৱিষ্কাৰ, জ্ঞানৰ বিকাশ আৰু জ্ঞানৰ সত্য প্ৰতিপন্ন কৰা হয়। উদ্দেশ্য আৰু গঠনৰ দিশৰ পৰা গৱেষণাৰ গোটেই প্ৰক্ৰিয়াটোৱেই হ’ল সত্যান্বেষণৰ প্ৰক্ৰিয়া। \nগৱেষণাৰ লক্ষ্য/উদ্দেশ্য[সম্পাদনা কৰক]\nগৱেষণাৰ প্ৰাথমিক উদ্দেশ্যবোৰ হৈছে মানৱ জ্ঞানৰ উন্নতিৰ বাবে পদ্ধতি আৰু প্ৰণালীৰ নথিপত্ৰ, আৱিষ্কাৰ, ব্যাখ্যা, আৰু বিকাশ। বহুতো গৱেষক সন্মত যে বৈজ্ঞানিক গৱেষণাৰ লক্ষ্যবোৰ হৈছে: বিৱৰণ, পূৰ্বানুমান, ব্যাখ্যা, আৰু প্ৰয়োগ। কিছুমান ব্যক্তিয়ে লক্ষ্যৰ তালিকাত নিয়ন্ত্ৰণ আৰু প্ৰয়োগো যোগ দিয়ে।\nগৱেষণাৰ প্ৰকাৰ[সম্পাদনা কৰক]\nমূল গৱেষণা, যাক প্ৰাথমিক গৱেষণা বুলিও কোৱা হয়, হৈছে গৱেষণা যি কেৱল গৱেষণাৰ বিষয়ত আগৰ প্ৰকাশনৰ সাৰাংশ, সমীক্ষা বা সংশ্লেষণৰ ওপৰত আধাৰিত নহয়। এই সামগ্ৰীটো প্ৰাথমিক-উৎস চৰিত্ৰৰ। মূল গৱেষণাৰ উদ্দেশ্য হৈছে চলিত জ্ঞানক এক নতুন ৰূপত উপস্থাপন কৰাৰ সলনি নতুন জ্ঞান প্ৰস্তুত কৰা।  মূল গৱেষণাই কেইবাটাও ৰূপ ল'ব পাৰে, ই বিষয় বা ক্ষেত্ৰৰ ওপৰত নিৰ্ভৰ কৰে। পৰীক্ষামূলক কামত সাধাৰণতে প্ৰত্যক্ষ বা পৰোক্ষ পৰ্যৱেক্ষণ অন্তৰ্ভুক্ত কৰা হয়। যেনে পৰীক্ষাগাৰত পৰীক্ষা বা পৰীক্ষাৰ সংহতিৰ পদ্ধতি, ফলাফল, আৰু উপসংহাৰ নথিভুক্ত কৰে, বা পূৰ্বৱৰ্তী ফলাফলবোৰৰ এক নতুন ব্যাখ্যা প্ৰদান কৰে। বিশ্লেষণাত্মক কামত, সাধাৰণতে কিছুমান নতুন (উদাহৰণ স্বৰূপে) গাণিতিক ফলাফল উৎপন্ন হয়, বা চলিত সমস্যা এটাৰ সমাধান বিছাৰিবলৈ এক নতুন উপায় ওলিওৱা হয়।। কিছুমান বিষয়ত যʼত এনে ধৰণৰ পৰীক্ষা-নিৰীক্ষা বা বিশ্লেষণ নাথাকে,এজন গৱেষকৰ কামৰ ফলাফলৰ ওপৰত নিৰ্ভৰ কৰি সাম্প্ৰতিক পৰিস্থিতিক পুনৰ ব্যাখ্যা কৰা হয়। এটা গৱেষণাৰ মৌলিকতাৰ পৰিমাণ আৰু সাধাৰণতে সহকৰ্মী সমীক্ষাৰ (peer review) জৰিয়তে বৈজ্ঞানিক আলোচনীত প্ৰবন্ধবোৰৰ প্ৰকাশ হয়।\nবৈজ্ঞানিক গৱেষণা হৈছে তথ্য সংগ্ৰহ কৰা আৰু কৌতূহল গুছোৱাৰ এক প্ৰণালীবদ্ধ উপায়। এই গৱেষণাই পৃথিৱীত ঘটি থকাকিছু প্ৰকৃতি আৰু গুণাগুণৰ ব্যাখ্যাৰ বাবে বৈজ্ঞানিক তথ্য আৰু তত্ত্ব প্ৰদান কৰে। বৈজ্ঞানিক গৱেষণা ৰাজহুৱা কৰ্তৃপক্ষ বা সংগঠন বা আৰু ব্যক্তিগত গোটৰ দ্বাৰা পুঁজি যোগান ধৰা হয়, যাৰ ভিতৰত আছে বহুতো কোম্পানী। বৈজ্ঞানিক গৱেষণাক তেওঁলোকৰ শৈক্ষিক আৰু প্ৰয়োগ শাখা অনুসৰি বিভিন্ন শ্ৰেণীবিভাজনত বিভক্ত কৰিব পাৰি।\nগৱেষণাৰ বৈশিষ্ট্য[সম্পাদনা কৰক]\n↑ গৱেষণাৰ পদ্ধতি পৰিচয়, নগেন শইকীয়া, কৌস্তুভ প্ৰকাশন,চতুৰ্থ সংস্কৰণ, ২০১০, পৃষ্ঠা-১\n↑ Monier-Monier Willams, A Sanskrit English Dictionary, 1979 Print, p.3\n↑ গৱেষণাৰ পদ্ধতি বিজ্ঞান, পল্লৱী ডেকা বুজৰবৰুৱা, বনলতা, প্ৰথম সংস্কৰণ, ২০১৭, পৃষ্ঠা-১২\n↑ Methodology of Research in Education, Sidhu, Kulbir Sing, Sterling Publishars Pvt. Ltd. pp.2-3\n↑ MANUAL ON GOOD PRACTICES IN EXTENSION RESEARCH & EVALUATION, file:///Users/Jonali/Downloads/MANUAL-GoodPracticesinExtnResEvln-L.pdf\n↑ "What is Original Research? Original research is consideredaprimary source". Thomas G. Carpenter Library, University of North Florida. http://www.unf.edu/library/guides/originalresearch.html। আহৰণ কৰা হৈছে:9August 2014.\n↑ Rozakis, Laurie (2007). Schaum's Quick Guide to Writing Great Research Papers. McGraw Hill Professional. ISBN 978-0071511223. https://books.google.com/books?id=XlIH4R9Z_k8C&pg=PT75.\n↑ Singh, Michael; Li, Bingyi (6 October 2009). "Early career researcher originality: Engaging Richard Florida's international competition for creative workers". Centre for Educational Research, University of Western Sydney. পৃষ্ঠা: 2. http://www.aare.edu.au/09pap/li091380.pdf। আহৰণ কৰা হৈছে: 12 January 2012.\n↑ Callaham, Michael; Wears, Robert; Weber, Ellen L. (2002). "Journal Prestige, Publication Bias, and Other Characteristics Associated With Citation of Published Studies in Peer-Reviewed Journals". JAMA খণ্ড 287 (21): 2847–50. doi:10.1001/jama.287.21.2847. PMID 12038930.\n"https://as.wikipedia.org/w/index.php?title=গৱেষণা&oldid=282749"ৰ পৰা অনা হৈছে\nএই পৃষ্ঠাখন ১৯ জুন, ২০২১ তাৰিখে ০৭:১৬ বজাত অন্তিম সংশোধন কৰা হৈছিল।


চৌদিশে কেৱল মানুহ! বৰপেটাত কংগ্ৰেছৰ শক্তি প্ৰদৰ্শন, দিলে বিজেপিক উৎখাত কৰাৰ হুংকাৰ huge-public-rally-by-congress-at-sorukhetri-consituency-tvniranjan-barpeta– News18 assam\nচৌদিশে কেৱল মানুহ! বৰপেটাত কংগ্ৰেছৰ শক্তি প্ৰদৰ্শন, দিলে বিজেপিক উৎখাত কৰাৰ হুংকাৰ\n২০২১ৰ নিৰ্বাচন সমাগত। আগন্তুক নিৰ্বাচনৰ প্ৰতি লক্ষ্য ৰাখি সোমবাৰে বৰপেটাৰ সৰুক্ষেত্ৰী সমষ্টিৰ কয়াকুছিত কংগ্ৰেছ দলে প্ৰদৰ্শন কৰে নিজৰ শক্তি ৷\nLast Updated : January 11, 2021, 22:15 IST\n২০২১ৰ নিৰ্বাচন সমাগত। আগন্তুক নিৰ্বাচনৰ প্ৰতি লক্ষ্য ৰাখি সোমবাৰে বৰপেটাৰ সৰুক্ষেত্ৰী সমষ্টিৰ কয়াকুছিত কংগ্ৰেছ দলে প্ৰদৰ্শন কৰে নিজৰ শক্তি ৷ নিখিল ভাৰত কংগ্ৰেছ কমিটীৰ সাধাৰণ সম্পাদক জিতেন্দ্ৰ সিং, প্ৰদেশ কংগ্ৰেছৰ সভাপতি ৰিপুণ বৰাৰ উপস্থিতিত বুথ সন্মিলনত দেখা গ'ল অভাৱনীয় ভীৰ ৷\nহাজাৰ হাজাৰ কংগ্ৰেছ কৰ্মীৰ লগতে সন্মিলনখনত বৰপেটাৰ সাংসদ আব্দুল খালেক, নগাওঁৰ সাংসদ প্ৰদ্যৎ বৰদলৈ, সাংসদ গৌৰৱ গগৈ, বিধায়ক দেৱব্ৰত শইকীয়া, ৰকিবুল হুছেইন, শুকুৰ আলী আহমেদ, অসম প্ৰদেশ মহিলা কংগ্ৰেছৰ সভানেত্ৰী তথা বিধায়িকা নন্দিতা দাস, ৰেকিবুদ্দিন আহমেদ, এ কে ৰশিদ আলম চৌধুৰীকে আদি কৰি কংগ্ৰেছৰ একাধিক নেতা ,বিধায়কে অংশগ্ৰহণ কৰে ৷\nসৰুক্ষেত্ৰীৰ বিধায়ক জাকিৰ হুছেইন শিকদাৰে ২১ৰ নিৰ্বাচনৰ পূৰ্বে নিজৰ শক্তি প্ৰদৰ্শন কৰা বুথ সন্মিলনখনত কংগ্ৰেছ নেতাসকলে ভাষণ প্ৰদান কৰি বিজেপি চৰকাৰক তীব্ৰ সমালোচনা কৰি ২০২১ত ৰাজ্যত কংগ্ৰেছ চৰকাৰ নিশ্চিত বুলি দাবী কৰে ৷ বুথ সন্মিলনখনত বাবু বৰুৱা, অজয় ফুকন আদি শিল্পীসকলে অংশগ্ৰহণ কৰি গীত পৰিবেশন কৰে ৷ বুথ সন্মিলনত অংশগ্ৰহণ কৰি সাংবাদিকৰ আগত নগাওঁ সমষ্টিৰ সাংসদ প্ৰদ্যুৎ বৰদলৈয়ে বৰপেটাৰ সৰুক্ষ্ত্ৰীৰ পৰাই কংগ্ৰেছে ২০২১ৰ নিৰ্বাচনৰ ৰণডংকা বজোৱা বুলি মন্তব্য কৰে ৷\nইপিনে সৰুক্ষেত্ৰীৰ পিছত অহা এটা মাহ ধৰি সকলো সমষ্টিতে বুথ সন্মিলন অনুষ্ঠিত কৰা হ'ব বুলি প্ৰদেশ কংগ্ৰেছৰ সভাপতি ৰিপুণ বৰাই ঘোষণা কৰে ৷ বুথ সন্মিলনৰ জৰিয়তে বিজেপি চৰকাৰৰ অপশাসন, মিথ্যাচাৰ, প্ৰতাৰণা আৰু অসম বিৰোধী কাৰ্যকলাপ প্ৰতিখন গাঁৱৰ, প্ৰতিঘৰলৈ লৈ যোৱা হ'ব বুলিও সদৰি কৰে ৰিপুণ বৰাই।\nসন্মিলনখনত অংশগ্ৰহণ কৰি বিধায়ক দেৱব্ৰত শইকীয়াই অসমৰ ৰাইজে প্ৰধান শত্ৰুক চিনাক্ত কৰিবলৈ কা বিৰোধী শক্তিক একত্ৰিত হ'বলৈ আহ্বান জনায় ৷ আনহাতে অসম জাতীয় পৰিষদে ৰাষ্ট্ৰীয় দলৰ সৈতে মিত্ৰতা নকৰাৰ সিদ্ধান্তৰ প্ৰতিক্ৰিয়া প্ৰকাশ কৰি কা' বিৰোধী আন্দোলনৰ সময়ত কংগ্ৰেছে কৰা সহায়ৰ কথা ভাবি চাবলৈ লুৰিণজ্যোতি গগৈক আহ্বান জনাই দেৱব্ৰত শইকীয়াৰ ৷\nFirst published: January 11, 2021, 22:15 IST


মিচা ক'লে কি ডাল হব! - অসমীয়াৰ সুখ-দুখ\nHome Unlabelled মিচা ক'লে কি ডাল হব!\nxukhdukh.com May 05, 2014\nযুঁজ-বাগৰ, বিতৰ্ক বিসৰ্জনেই নমঃ\nবহুত দিনৰ পৰা ভাবি আছিলো... এইবোৰ কৰি মানে যুঁজ-বাগৰ কৰি একো লাভ নাই... অদৰকাৰত নিজ স্বাভিমান আৰু সন্মানত আঘাট লাগে... সেয়ে বহাগ মাহৰ ১ তাৰিখটোকে বাছি ললো, যদিও তাৰ বহু আগৰ পৰাই মনে মনে প্ৰ্চেষ্টা চলাই আছিলো.... আমাৰ নিজৰ বছৰটোৰ আৰম্ভণিতে সংকল্প (ইংৰাজী নৱবৰ্ষত লোৱা ৰিজলিউচনটোৰ লেখিয়া..) লৈয়েই ললো ...\nনা খবৰ কাগজ, না টিভি একো মেলিবই নোৱাৰাই হলো... নিৰ্বাচনৰ নামত সকলোতে যিহে ব'ম্বাৰ্ডমেৰ্ন্ট (উপযুক্ত অসমীয়া শব্দটো মই বিচাৰি পোৱা নাই, বোমাবৰ্ষণ, বিস্ফোৰণ আদি শব্দবোৰ পচন্দ হোৱা নাই...!!)... চাৰিওফালে 'বিশেষজ্ঞ' সকলৰ বিশ্লেষণ। তাৰ মাজতে আকৌ জুবিন-পাপনৰ সমৰ্থক-বিৰোধীসকলৰ হিন্দী, অসমীয়া গীত গোৱাকলৈ যিহে নৰম-গৰম আলোচনা, ফৰ্মুতি দলিওৱা-দলি। কোনোবা দুস্কৃতিকাৰিয়ে তাৰ মাজতে দিলে পাপনলৈ শিল গুটি মাৰি...!! আমাৰ ইয়াত নিৰ্বাচন শেষ হ'ল কি নহ'ল, বিটিএডিত হিংসাৰ দাবানল আৰম্ভ হৈ গ'ল। মুঠতে অতি বিৰক্তিকৰ, ঘৄণনীয় ব্ৰেকীং নিউজৰ যেন অন্ত নপৰিবই...। ইপিনে এই সকলোৰে অলক্ষিতে গড়ে দৈনিক এটাকৈ গড় কাজিৰঙাত মৰিয়েই আছে।\nকোনো কথা নাই, কাৰো কোনো ভ্ৰুক্ষেপ নাই। আমি আমাৰ চিৰাচৰিত জাতীয় চৰিত্ৰবোধৰ অকনো হেৰফেৰ হ'বলৈ নিদিয়াকৈ পূৱা ৬ বজালৈকে তিনি-চাৰিদিনীয়া কাৰ্য্যসূচৰে 'বিহু' পাতিয়েই আছো। নামী-বেনামী গায়ক-গায়িকাই (শিল্পী বুলি কৈ শিল্পী শব্দটোক উপলুঙা নকৰো) বেসুৰা সুৰত এজাক সুৰামত্ত যুৱ্কৰ (এইসকল ঠিক নৱপ্ৰ্জন্ম হয় নে নহয় নাজানো) তাণ্ডৱ নৃত্যৰ তালে তালে নিজৰ ভিন্ন-ভাষিক সৃষ্টিৰ ঢল বোৱাইছে!! বাহঃ বাহঃ লোৱাৰ লগতে দাবী-ধমকি-হুমকিৰে উদ্যোক্তাসকলে সংগ্ৰহ (ডকাইতি বুলিবও পাৰি কিজানি) কৰা ধনৰ পৰা শকত মাননী লৈ নিজকে ধন্য মানিছে...। এই ফেচবুকতে দেখা পাওঁ এইসকল 'স্বনামধন্য' গায়ক-গায়িকাৰ বিনা পইচাৰ বিজ্ঞাপন.. মই আজি অমুক ঠাইত. কালিলৈ তমুক ঠাইত...!! কতো এনে ব্ৰেকীং নিউজ এতিয়ালৈকে দেখা নাই যে এনে এগৰাকী, মাথো এগৰাকীয়ে কৈছে "মই অহাকালিৰ পৰা সংঘৰ্ষ জৰ্জৰিত ঠাইলৈ যাম... মোৰ শক্তিৰে মই কিবা এটা কৰিবলৈ চেষ্টা কৰিম..." আপোনালোকে দেখিছেনে বাৰু? অৱশ্যে ইয়াতো এধানি বিতৰ্কৰ অৱকাশ নথকা নহয়, যেনে ধৰক, কিবা বোলেনে এই গায়ক-গায়িকাসকলেহে এই কামটো কৰাৰ ঠিকা লৈ থৈছে নেকি? বাকী আমাৰ দৰে নিকম্মা সকলে কি কৰি আছো? বছ বিতৰ্ক আৰম্ভ .... গতিকে কৰি থাকক ৰাইজ... আপুনি আপোনাৰ কাম কৰক, মই মোৰ কাম কৰো....!! কি দৰকাৰ মিছামিছি বিতৰ্কত সোমাই পৰা...!!\nহয়, মোৰ সংকল্পটো সেইটোৱেই... বহাগৰ এক তাৰিখৰ পৰা অতি কষ্টেৰে এই সংকল্পটো লৈছো... অদৰকাৰি কোনো বিতৰ্কত নোসোমাও... কি দৰকাৰ হে? মোডী জিকক বা হাৰক, ৰাহুলৰ চিন-মোকাম নাইকিয়া হওক বা নহওক, তৰুন গগৈৰ গাদী থাকক বা নাথাকক মোৰ কি আহে যায়.... জুবিনে হিন্দী গাওক, অসমীয়া গাওক, নেপালী গাওক, ইংৰাজী গাওক মোৰ কি আহে যায়... পাপনে গানতকে লেকচাৰ বেচি মাৰি থাকক, মোৰ কি আহে যায়... সুৰত গায়, বেসুৰাকে গায় গাওক না... মোৰ কি আহে যায়... মোৰ মন গলে শুনিম, মন নগ'লে নুশুনো আকৌ...বিটিএডিত হাগ্ৰামাই নে কংগ্ৰেছে নে এনডিএফবিয়ে জুই লগাইছে তাত মোৰ কি আহে যায়... মানুহ ক'ত নমৰে নো !!?\nৰকিবুলে গঁড়কিটা ৰক্ষা কৰিব নোৱাৰি এতিয়াও বাচি থকা জীয়া গঁড়কেইটাৰ খৰ্গটোকে কাটি পেলোৱাৰ পোষকতা কৰিছে, মোৰ তাতেনো কি আহে যায় হে... এই কাপোৰ কানি পিন্ধা দুঠেঙীয়া পেটেলা গঁড়টোৱে এতিয়া 'অনাঅসমীয়া পমূৱা মুছলমান' (অবৈধ বাংলাদেশী বুলি ক'লে আকৌ বিতৰ্কৰ সুত্ৰপাত হোৱাৰ ভয়) সকলক আত্মৰক্ষাৰ বাবে অস্ত্ৰ দিয়াৰো কথা কৈছে...বেচ কথা.... চাওক ৰাইজ, কথাষাৰ ঠিক কৈছে নে নাই.... অন্তত অকৰ্মন্য চৰকাৰ এখনৰ অকৰ্মন্যতাৰ কথাকৈই পাকে প্ৰ্কাৰে দোহাৰিছে... চোৰ-ডকাইতৰে গিজ-গিজাই থকা আমাৰ নগৰ চহৰবোৰৰ নাগৰিক সকলকো দেখোন একো একোটা পিষ্টল বা একে চিৰিজৰ বন্দুক দি দিলেই হয়... চোৰ-ডকাইতৰ পৰা আত্মৰক্ষা আমি নিজেই কৰিম.... তেতিয়া আমাৰ সমগ্ৰ পুলিচ বাহিনীটোৱেই নিচিন্ত মনে হাইৱেত ট্ৰাক ৰখাই ৰখাই চান্দা তুলি থাকিব পাৰিব দেখোন..\nযি কি নহওক, এই বোৰত মোৰ একো নাহে নাযায়..!! মোৰ বন্ধুসকল, আপোনালোকৰ কেইবাজনেও মোৰ ব্যক্তিগত বাৰ্তাবাকচত মোলৈ বাৰ্তা পঠিয়াই অভিযোগ কৰিছে যে মই হেনো বহুদিন একো লেখা-মেলা নাই কৰা.... মোৰ ভয় তাতেই.... কোনোমতে মোৰ লিকলিকাই থকা মনটোক সম্বৰণ কৰিছো, জানোচা কিবা এটা লেখিলেই বিতৰ্ক হৈ যায়....!! আৰু লেখিমনো কি? মই যিকোনো 'লিখকৰ' সংজ্ঞাৰ শাৰিতেই নপৰো... মাত্ৰ মাজে মাজে মনত খুন্দিয়াই থকা চিন্তা-ভাৱনাবোৰ শব্দৰ আকাৰ দিবলৈ চেষ্টা কৰো... কিন্তু 'লিখক', না না। সেয়ে মই এই বহাগতে সংকল্প লৈছো, এতিয়াৰ পৰা যিকোনো বিতৰ্ক হ'ব পৰা বা তেনেজাতীয় প'ষ্ট বা মন্তব্যৰ পৰা যৎপৰোনাষ্টি আতঁৰি থাকিম; যদিহে কোনোৱে মোৰ গাত লাগি যোৱাকৈ কিবা 'বিতৰ্কিত' কথা কৈ মোক বাধ্য নকৰে....!!!\nআপুনি বাৰু কি সংকল্প ল'লে? নে হেপ্পী নিউ ইয়েৰলৈ পিছুৱাই থৈছে?\nBy xukhdukh.com on May 05, 2014


লাহৰী/পঞ্চম আধ্যা - ৱিকিউৎস\nঅময়া প্ৰেমৰ আভাস।\nকমলক উদ্ধাৰ কৰা যিটি মানুহৰ কথা কৈ অহা হৈছে, সেই মানুহটি আদহীয়া। মানুহটিৰ কথা-বাৰ্ত্তা, ভাব-গতি, আচৰণ আদিলৈ চাই, তেওঁ কোনোবা ভাল মানুহ বা ভাল মানুহৰ সংসৰ্গত থকা মানুহ যেন অনুমান হয়। কিন্তু, তেওঁৰ সাজ-পাৰ আদিলৈ চালে, তেওঁক কোনোবা গাঁৱৰ ভাল মানুহৰ ওচৰত থকা সাধাৰণ মানুহ যেন হে লাগে। যেই হওক, [ ৩১ ] আজি কমলৰ মানত তেওঁ এজন মহৎ উপকাৰী লোক। আজি কমলৰ মানত তেওঁ এই সংসাৰত পিতৃতুল্য পূজনীয় লোক। ইমান দিনে কমলে নিজৰ দেউতাকৰ সমান জগতৰ ভিতৰত ডাঙৰ আৰু পুজনীয় মানুহ নাই বুলি ভাবি আহিছিল; আজি তেওঁ তেওঁৰ দেউতাকৰ সমনীয়া এজন লোক দেখা পালে। বামলৈ নুঠালৈকে মানুহটিয়ে কমলক একোকে সোধা নাছিল; পাৰত উঠি কাপোৰ-কানি চেপি আকৌ পিন্ধাই দি, বননিতে দুয়ো বহি, হৈ যোৱা ঘটনা সম্বন্ধে কথা-বাৰ্ত্তা পাতিবলৈ ধৰিলে। কমলে নিজৰ ঘৰৰ কথাৰেপৰা সেই বৰ্ত্তমান অৱস্থালৈকে, যিমানলৈকে পাৰিলে সিমানলৈকে বৰ্ণাই কৈ ফেঁকুৰি ফেঁকুৰি কান্দিবলৈ ধৰিলে। সোঁৱৰণীৰ চোকা শোক-ৰোলে আহি কমলৰ কোমল হিয়া থকা-সৰকা কৰিবলৈ ধৰিলে৷ মানুহটিয়ে কমলৰ মৰ্মান্তিক বেদনা বুজিব পাৰি, কমলক কোলাত তুলি ললে। তেওঁ সহবেদনাত কাতৰ হৈ চুমা খাওঁতে কমলৰ সৰিয়হৰ ফুল যেন গাল দুখনি তেওঁৰ চকুলোৱে ঢৌৱাই পেলালে। হাঁয়, সেই সময়ত সেই দুটি প্ৰাণীৰ নিমাত ভাৱৰ বিননি দেখিলে বনৰ চৰাই-চিৰিকতিৰো মুখৰ টোপ্ সৰি পৰে। অহঃ এনে সামান্য পুৰুষৰ বেশ ধৰি ইজন নো কোন দয়াশীল মহাপুৰুষ? তেওঁ যদি কোনোবা ছদ্মবেশী মহাত্মা নহয়, তেন্তে সামান্য মানুহৰ অন্তৰতো এনে দয়া, এনে চেনেহ! সামান্য মানুহৰ হিয়াও ইমান কোমল, ইমান সহজে পমে! তেন্তে যি দুৰাচাৰে মানুহক উপদ্ৰৱ কৰিবলৈকে বৰমানুহ হয়, সম্পত্তিশালী হয়, যি পাষণ্ডই মৰাক মাৰি তৰিবলৈকে বিষয়া হৈ ক্ষমতা লাভ কৰে, তাৰ জীৱনত ধিক্! তাৰ জীৱন-লীলা পাশৱ ক্ৰীড়াৰ পাপত জাহ যাওক। এই পুৰুষজন সঁচাকৈয়ে আগৰ এজন ডাঙৰ মানুহ। তেওঁ আগেয়ে চন্দ্ৰকান্তসিংহ স্বৰ্গদেৱৰ দেউতাকৰ দিনত এজন বৰ ডাঙৰ বিষয়া হৈ থাকোঁতে প্ৰজাক অনেক সুখ-শান্তিৰ উপায় কৰি দিছিল। সদৌশেহত, প্ৰজাৰ উপকাৰ কৰা বাবেই তেওঁ ৰজাক [ ৩২ ] অপ্ৰিয় হৈ উঠে; আৰু অন্তত নিজৰ গাৰ ফালে টনাটনি দেখি, লৰা-তিৰোতা আদিৰে সৈতে উত্তৰ পাৰলৈ ভাগি আহি, তেজপুৰৰ ওচৰৰ এখন গাৱঁত বাস কৰে। তেওঁ সেই দিনধৰি ছদ্মবেশী। তেওঁৰ লৰা-ছোৱালী যি দুটি আছিল, সিও সেই গাৱঁতে অন্ত পৰিল। সেই কাৰণে, তাৰপৰাও ভাগি এতিয়া আমাৰ ন-ভগনীয়া বিষয়াসকলে পতা পামপুৰতে আছেহি। পামপুৰলৈ আহিও তেওঁ বিষয়াসকলক নিজৰ আচল পৰিচয় নিদিলে। কিন্তু, বিষয়াসকলে তেওঁক আন ইতৰ মানুহৰ দৰে ব্যৱহাৰ নকৰিছিল। ঘৰত তেওঁৰ গৃহিণীৰ বাহিৰে আৰু কেওঁ নাই। তেওঁৰ নাম কৃষ্ণৰাম বৰগোহাঞি। কোনো বিশেষ কাৰণত তেওঁ দিনচাৰেক গুৱাহাটীত আছিলগৈ; আজি ঘৰলৈ উলটি পাৰ হওঁতে কমলক উদ্ধাৰ কৰিবলৈ পালে। তাৰ পাচত, অনেক কথা-বাৰ্ত্তা সুধি, কমলক লগত লৈ, তেওঁ ঘৰৰ ফালে খোজ ললে; এখনমান তামোল খাবৰ পৰত দুয়ো ঘৰ পালেহি।\nকৃষ্ণৰাম গোহাঞিৰ ঘৰত তোলনীয়া পুত্ৰ হৈ বছৰদিন কমলে কটালে। এতিয়া কমলৰ বয়স ন-বছৰত সোমালেহি। ইমান দিনে কমলে দেউতাক আৰু আইতাকলৈ পাহৰিলে নে? ⸺অহঃ, যি কমলে মৰমৰ দেউতাক আৰু আইতাকৰ আশাতে প্ৰাণ ধৰি বৰনৈৰ মাজত গা এৰি দিছিল, সেই কমলে বছৰদিয়েক হে নালাগে, জীয়াই থাকেমানে সিবিলাকক পাহৰিব পাৰে নে? কৃষ্ণৰাম বৰগোহাঞি আৰু তেওঁৰ গৃহিণীৰ যত্ন আৰুমৰমে মাজে মাজে পাহৰাই ৰাখে যদিও, তেওঁবিলাকৰ ওচৰৰপৰা আঁতৰ হলেই, কমলক সোঁৱৰণীৰ শোকে হেঁচি ধৰেহি,তেওঁ সংসাৰ একেবাৰে আন্ধাৰ দেখে! বয়সৰ লগে লগে কমলৰ বেজাৰ দিনক-দিনে বাঢ়িবলৈ ধৰিলে। পামপুৰলৈ অহা দিনচাৰেকৰ পাচতে, কৃষ্ণৰাম বৰগোহাঞিয়ে কমলক পঢ়াশালিত নাম লগাই দিলে। তেতিয়াৰেপৰা কমলে এদিনো পঢ়াশালিলৈ যোৱা খতি কৰা নাই। পঢ়াশালিলৈ যাওঁতে [ ৩৩ ] কীৰ্ত্তিনাথ গোহাঞিৰ ঘৰৰ আগে দি যাব লাগে। গতিকে, স্কুললৈ যোৱা-অহা কৰোঁতে কমলে লাহৰীক সদায় দেখে। কিন্তু, দেখে আৰু চায়, ইমানেই হে; তাত বাজে কমলৰ অন্তৰত আন একো ভাব নাই। পঢ়াশালিত থকা সময়ত বাজে, কমলক তেওঁৰ দেউতাক আৰু আইতাকৰ চিন্তাই বিমোৰ কৰি থয়; আন কথাই তেওঁৰ মনত অলপো ঠাই নাপায়। লাহৰীয়েও কমলক সদায় দেখে। কিন্তু, পঢ়া-লৰা পঢ়িবলৈ যায়, ইমানকে মাথোন কমলৰ বিষয়ে লাহৰীৰ মনত ঠাই পায়। লাহৰী কমলৰে সৈতে অলাপ-পৰিচয়ো নাই। কাৰণ, কমলে আন লৰাৰ দৰে লাহৰীহঁতৰ পুখুৰীপাৰত ফুৰিবলৈকো নাহে। তথাপি, কেতিয়াবা কমল পঢ়াশালিলৈ যাওঁতে, বা তাৰপৰা আহোঁতে পদূলিমূৰত বা ভঁৰালৰ আগত দুইৰো দেখাদেখি হলে, মাত-বোল নহয় যদিও, দুইকো দুয়ো একেঠৰে অলপ পৰলৈ চাই নাথাকি নোৱাৰে। এই দৰেই ভালেমান দিন পাৰ হল, তথাপি কমল আৰু লাহৰীৰ মাজত মাত-বোল নাই। কিন্তু, পাচলৈ স্বভাৱতে দুইকো দুয়ো অলপ হেঁপাহৰ চকুৰে চোৱাচুই কৰা হল; চকুৱেচকুৱে চাই থাকোঁতে দুয়ো কেতিয়াবা চঁক্ পাই উঠা যেন হল। এতিয়া লাহৰীৰ বয়স ৯ বছৰ আৰু কমলৰ বয়স ১৪ বছৰ। এনে কোমল বয়সত এই দুটি প্ৰাণীৰ অন্তৰত কিবা প্ৰণয় বা প্ৰেমৰ ভাব উপজিছিল নে? উপজিছিল যদি, সি নো কি প্ৰণয়? কেনে প্ৰেম? লাহৰীৰ সাদৰী-প্ৰেম নে, কমলৰ কোমল-প্ৰেম? প্ৰকৃতপক্ষে ই প্ৰেম হলেও, প্ৰণয় নহয়; —অময়া প্ৰেমৰ আভাস মাখোন। এই আভাসত স্বাৰ্থৰ ছয়াটিও নাই, আছে মাথোন এটি স্বভাৱৰ মিলন-টান৷ লাহৰীক নো লাগিছে কি? তেওঁৰ কি নাই, তাতে তেওঁ কমলৰপৰা কিবা আশা কৰিব? আৰু, কমলেও আইতাক দেউতাকক হেৰুৱালে বুলিও, কৃষ্ণৰাম গোহাঞি জীয়াই থাকোঁতে তেওঁৰ কিহৰ নাটনি পৰিছে যে, লাহৰীৰপৰা কিবা পাবলৈ তেওঁ আশা কৰিব!কিন্তু,তাৰ [ ৩৪ ] ভিতৰতো এফেৰি স্বাৰ্থ আছে। সেই স্বাৰ্থ নো কি?—সেই স্বাৰ্থ ইটিয়ে সিটিক হেঁপাহেৰে চাবলৈ আশা কৰা নিস্পৃহ আসক্তি। সেই স্বাভাৱিক ভাব এতিয়া ইচ্ছাত পৰিণত হবলৈ ধৰিছে। সেই ইচ্ছাৰ সোঁতত গা এৰি দি, ইটিয়ে সিটিক চাই থাকিবলৈ ভাল পায় কাৰণে, দুয়ো সদায় চায় আৰু যায়। ইচ্ছাটি দিনে দিনে বলৱতী হৈ আহিল। পাছলৈ কমল পঢ়াশালিলৈ আহিবৰ সময় হলেই লাহৰীয়ে পদূলিত বা ভঁৰালৰ আগত থিয় দি বাটলৈ চাই থাকেগৈ। কমলেও আগৰ শোক-বেজাৰ পাহৰি বাটত লাহৰীক দেখিবলৈ পোৱাৰ আশাতে পঢ়াশালিলৈ উলাহিত হৈ আহে; আৰু পঢ়াশালিৰপৰা যাওঁতেও উৰুলীকৃত হৈ সেই ঠাই পায়গৈ। কিন্তু, এতিয়াও লাহৰী-কমলৰ ভিতৰত মাত-বোল হোৱা নাই। মাতিবলৈ আন্তৰিক ইচ্ছা দুইৰো প্ৰৱল; দুইৰো প্ৰাণত ভাবৰ উগুল-থুগুল, কিন্তু মুখত কথা ফুটি নোলায়!\nএই দৰে অলপ দিন যোৱাৰ পাচত, এদিন কীৰ্ত্তিনাথ গোহাঞিদেৱে আজৰি পাই পঢ়াশালি চাবৰ মন কৰিলে। পিচে, সাজ-পাৰ পিন্ধি ওলাই আহোঁতেই বাটতে পাই লাহৰীয়েও লগ ধৰিলে। বাপেক-জীয়েক দুয়ো হাতত ধৰাধৰিকৈ পঢ়াশালি সোমালগৈ। পঢ়াশালিত সোমোৱা মাত্ৰকে প্ৰথমেই লাহৰী আৰু কমলে দুয়ো এবাৰ চকু-চোৱাচুই কৰি ততালিকে আকৌ দুয়ো দুফালে চকু ঘূৰালে। এই কথা লাহৰী আৰু কমলৰ ভিতৰত হে যি জনাজনি হল, আন কেৱে তাৰ তৎ ধৰিব নোৱাৰিলে। তাৰ পাচত, লাহৰীৰ দেউতাকে এটা-এটাকৈ লৰাবিলাকৰ পঢ়া লবলৈ ধৰিলে। সেই দৰে ছটা কি সাতোটামান লৰাৰ পঢ়া লৈ এঁতাই কমললৈ তেওঁৰ চকু পৰিল। কমললৈ চাই তেওঁ অলপমান পৰ ঠমক্ খাই ৰৈ আছিল। তাৰ পাচত, কমলক কিতাপে সৈতে ওচৰলৈ চাপি আহিবলৈ কোৱাত,কমলে ততালিকে তেওঁৰ আগত থিয় দিলেহি। দেউতাকৰ বাওঁহাতেই লাহৰীও [ ৩৫ ] থিয় দি আছিল। লাহৰীৰ সমুখত কমলৰ পৰীক্ষা হল। পঢ়িবলৈ কোৱা মাত্ৰকে কমলে এনে খল্‌খলাই পঢ়িবলৈ ধৰিলে যে, কীৰ্ত্তিনাথ গোহাঞিয়ে শুনি বৰ সন্তোষ পালে; আৰু পণ্ডিত, ছাতৰ সকলোৰে আগত কমলক নথৈ শলাগিবলৈ ধৰিলে। তাৰ পাচত, কমলৰ নাম সোধাত, তেওঁৰ হৈ পণ্ডিত কৈ দিলে। তাৰ পাচে, কমলৰ ঘৰ-বাৰীৰ কথা সোধাত, হঠাত কমলৰ শলাগনিত ফুলি উঠা মুখখনি ম্লান পৰি গল। তথাপি, সেই কথা দুনাই সোধাত, কমলে কৃষ্ণৰাম গোহাঞিৰ ঘৰৰ কথাকে কৈ থলে। কীৰ্ত্তিনাথ গোহাঞিয়ে কমলৰ গঢ়-গতি, কথা-বাৰ্ত্তা সকলো গুৰিৰেপৰা মন কৰি আছিল ৷ তেওঁ কমলৰ সম্বন্ধে পাচেকৈ কৃষ্ণৰাম গােহাঞিক মাতি আনি সুধিবলৈ মনে মনে স্থিৰ কৰি, ঘৰলৈ আহিবলৈ উঠিল; আৰু আহিবৰ সময়ত কমলক ঘৰলৈ উলটি যাওঁতে,তেওঁৰ ঘৰত সােমাই যাবলৈ কৈ আহিল।\nলাহৰীয়ে পঢ়াশালিত কমলৰ বিষয়ে হোৱা কথা-বাৰ্ত্তালৈ মন কৰি আছিল। ঘৰলৈ আহি আৰু সেই দিনা তেওঁ দেউতাকৰ লগ নেৰিলে। কীৰ্ত্তিনাথ গোহাঞিয়ে চ'ৰাঘৰতে লাহৰীক কোলাত লৈ বহি আছে, এনেতে কমল ওলালহি। দেউতাকতকৈ আগেয়েই কমল লাহৰীৰ চকুত পৰিল; দেখিয়েই লাহৰীয়ে লাহেকৈ কোলাৰপৰা নামি দেউতাকৰ বাওঁফালে খিয় দি ৰল। কমলক সুধিব লগীয়া কথা বিশেষ একো নাছিল; কিন্তু কীৰ্ত্তিনাথ গােহাঞিয়ে যেই-সেই লৰা-ছোৱালীৰ স্বভাৱ-চৰিত্ৰ ভাল দেখিয়েই তেওঁৰ ঘৰলৈ মাতি আনি সেই দৰে মৰম কৰে । কমল আহি থিয় হলত,তেওঁক দুই-চাইটা মৰম-লগা কথা সুধি, কীৰ্ত্তিনাথ গােহাঞিয়ে লাহৰীক কলে, “আই, কমলক আইতাকৰ ওচৰলৈ লৈ যােৱাঁ, জলপান খাবলৈ দিয়াগৈ।” লাহৰীলৈ ইয়াতকৈ আৰু আনন্দৰ বিষয় কি হব পাৰে! লাহৰীয়ে দেউতাকৰ অনুমতি পােৱা মাত্ৰকে আগ বাঢ়ি গৈ কমলৰ হাতত ধৰি, “আঁহা কমল” বুলি ভিতৰলৈ মাতি লৈ গল। কমলে [ ৩৬ ] আজিলৈকে আনৰ ঘৰত কেতিয়াও একো খোৱা নাছিল। এতিয়াও নাখাওঁ বুলিবৰ, বা আন কিবা কাৰণ দেখুৱাবৰ ইচ্ছা আছিল; কিন্তু লাহৰী-লতাৰ কৰবান্ধনত তেওঁ বন্দী হল। লাহৰীয়ে হাতত ধৰা মাত্ৰকে কমল অপোন-পাহৰা হৈ পমি যোৱা যেন হল। নাখাওঁ বুলিবলৈ তেওঁ সত নোযোৱা হল। তাৰ পাচত, ভিতৰলৈ নি আইতাকৰ ওচৰত জলপান খুৱাই, লাহৰীয়ে আকৌ কমলক হাতত ধৰি পুখুৰীৰ পাৰত ফুৰিবলৈ লৈ গল। কমলে আগেয়ে, আগৰ ঘৰত থাকোঁতেও, এনে ধুনীয়া ফুলনিপৰীয়া পুখুৰী দেখা নাছিল। আজি কীৰ্ত্তিনাথ গোহাঞিৰ পুখুৰীপাৰৰ ফুলনিত সোমাই কমলৰ মনত আনন্দে নধৰা হল। কিন্তু, অকল সেই ফুলনি দেখিয়েই কমলে মনে মনে এনে সুখ অনুভৱ কৰিছিল নে? —নহয়,আজি কমলে তেওঁৰ চেনেহৰ বস্তু, সেই ফুলনিৰ ফুলকুৱঁৰী লাহৰীৰ হাতত ধৰি ফুলনিৰ মাজে মাজে ফুৰিবলৈ পাই হে সেই সুখত আপোন-পাহৰা হৈছে ৷ তেওঁৰ মানত এই দুখৰ পৃথিবীকে সুখৰ স্বৰ্গ যেন লাগিছে। এই ভাৱে হাতত ধৰাধৰিকৈ লৰালি কথা-বাৰ্ত্তাৰে সৈতে দুয়ো পুখুৰীৰ চাৰিও পাৰে ফুৰিবলৈ ধৰিলে। এনে জক্‌মকীয়া ফুলনিত এই দুটি প্ৰাণীক এনেকৈ হাতত ধৰাধৰিকৈ ফুৰি থাকোঁতে দেখিলে, বাটৰ বাটৰুৱায়ো বাট বুলিবলৈ পাহৰি যায়! যেয়ে এবাৰ চায়, তেওঁ আৰু সতকাই চকু ঘূৰাব নোৱাৰে। এই দৰে ফুৰি থাকোঁতেই সদায় ফুৰিবলৈ অহা গাঁৱৰ আন লৰা-ছোৱালীবিলাকো আহি পুখুৰীপাৰৰ ফুলনি ভৰি পৰিল। তাৰ পাচত, লাহৰীয়ে কমলৰ হাতত ধৰি পুখুৰীৰ চাৰিও পাৰে আকৌ এবাৰ ফুৰি, প্ৰত্যেক জুপিৰে এপাহী-দুপাহীকৈ ফুল তুলি লৈ, দুয়ো পাণৰ মাহী আদিৰে বেৰি থোৱা সুন্দৰ জোপা এটিৰ মাজত বহি মালা গাঁথিবলৈ ধৰিলে। তললৈ মূৰ কৰি দুই হাতে মালা গাঁথি থাকোঁতে লাহৰীয়ে এবাৰ দেখিলে যে, কমলে নিটাল মাৰি একেঠৰে মালা গঁথাকে চাই [ ৩৭ ] আছে। তেতিয়াই লাহৰীৰ মনত কি যে এটা ভাব আহিল, তেওঁ হাতৰপৰা আধা-গঁথা মালা মাটিত থৈ কমলৰ হাতখনি দুই হাতৰ মাজত লৈ মোহাৰি মোহাৰি কবলৈ ধৰিলে,“কমল! তুমি কি ভাবিছাঁ? চোৱাচোন, সৌবিলাক লৰা-ছোৱালী ইয়াত ফুৰিবলৈ সদায় আহে; তুমি হে নাহাঁ।" কমলে কি উত্তৰ দিব ! — কমল যে কমলত নাই। লাহৰীৰ কোমল হাতৰ মাজত হাত ৰাখিবলৈ পাই কমলৰ কোমল প্ৰাণ যে পমি গৈছে! পিচে, কি কব, কি নকব, একো স্থিৰ কৰিব নোৱাৰি কাঠৰ পুতলাটিৰ দৰে একে ঠৰে তেওঁ লাহৰীৰ মুখলৈ চায়ে ৰল! তাৰ পাচত, সংজ্ঞা পোৱা দি পাই কমলে চঁক্ খাই উঠি কবলৈ ধৰিলে,“লাহৰি, মই নো কি ভাবিছোঁ, কি ক'ম? এই সময়ত কি ভাবিছিলোঁ কব নোৱাৰোঁ যদিও, আন সময়ত কি ভাবি থাকোঁ, সেই কথা কবলৈ বহুত পৰ লাগিব। আজিলৈ আৰু সেইবোৰ একো নকওঁ। লাহৰি, মই এনেই হে নহাকৈ আছিলোঁ; আজিৰপৰা বাৰু সদায় আহিম দেই।”\nলাহৰী ৷—সদায় আহিবা নে কমল! সদায় আহিবাঁ দেই। তুমি পঢ়াশালিৰপৰা আহিবৰ সময় হলে, মই সদায় জলপান সজাই থম দেই।\nকমল ৷—লাহৰি ৷ মোলৈ সদায় ইয়াত জলপান সজাই থৈ তুমি দুখ পাব নালাগে; মই পঢ়াশালিৰপৰা বাজে বাজে ঘৰলৈ গৈ জলপান খাই বেগতে ইয়ালৈ আহিমগৈ দেই। মোলৈ আইতাই ঘৰত জলপান সজাইত থয়; ঘৰত নাখালে আকৌ আইতাই বেজাৰ কৰিব নহয়। বেয়া নাপাবাঁ দেই !\nলাহৰী ৷—(মুখখনি অলপ আমোলাই) বেয়া নাপাওঁ বাৰু। তুমি সদায় আহিবা নে? সদায় আহিবাঁ দেই, কমল।”\nকমল ৷—অ,লাহৰি,তুমি বেয়া পাইছাঁ? মই সদায় নাখাওঁ হে বুলিছোঁ; মাজে মাজে ইয়াতো খামহি। আৰু,মই সদায় আহিম। লাহৰি। মই [ ৩৮ ] পঢ়াশালিৰপৰা আহোঁতে তোমাক সদায় দেখোঁ; মনতে মাতিম মাতিম যেন লাগে। আৰু, দুদিনমান মাতিবলৈ চিপিয়াইছিলোঁ, মাতিব হে নোৱাৰিলোঁ ।\nলাহৰী।—(হাঁহি হাঁহি) “এৰা, মোৰো সদায় মাতিম মাতিম যেন লাগে, পিচে মাতিব হে নোৱাৰোঁ! অ, আজি পিচে মতামতি হল নহয়!" এই বুলি দুয়ো ঢেক্‌ঢেকাই হাঁহিবলৈ ধৰিলে। তাৰ পাচত, গধূলি হোৱা যেন দেখি, লাহৰীয়ে আকৌ মালা গাঁথিবলৈ ধৰিলে। তেওঁ দুধাৰ মালা গাঁথি এধাৰ আপুনি পিন্ধিলে, ইধাৰ কমলৰ কণ্ঠত পিন্ধাই দিলে। অহঃ, কি যে মনমোহা দৃশ্য!—আজিয়েই কমলক লাহৰীয়ে মালা পিন্ধাই বৰিলে নে কি!—নহয়, আজি লাহৰীয়ে কমলৰ প্ৰাণত অময়া প্ৰেমৰ আবেগেৰে উলাহ হে লগালে! আজিৰপৰা কমল লাহৰীৰ মায়াত মেৰ খালে! আজিৰপৰা কমলে লাহৰীক পাই সকলো পাহৰিব পৰা হল ! তাৰ পাচত, দুয়ো হাতত ধৰাধৰিকৈ থিয় দিলে৷ অহঃ, কিনো মোহন যুগলমূৰ্ত্তি! গোপ-গোপিনীবিলাকে ইফালৰপৰা সিফাললৈ বিহাৰ কৰি ফুৰিছে; ৰাধা-কুঞ্জৰ মাজত ৰাধা-কৃষ্ণ !!\n"https://as.wikisource.org/w/index.php?title=লাহৰী/পঞ্চম_আধ্যা&oldid=26047"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২১ মে' ২০১৯ তাৰিখে ১১:৪৫ বজাত সলনি কৰা হৈছিল।


Dilkab in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dilkab ar byavahar, ppali, parshwakriya, upkaar, kriya-pratikriya aaru satarkatabani\nDilkab की जानकारी\nDilkab ৰ লাভ আৰু ব্যৱহাৰসমূহ- Dilkab Benefits & Uses in Assamese- Dilkab ar laabh aaru byavaharsamuh\nDilkab ৰ পালি আৰু সেয়া কেনেদৰে ল'ব- Dilkab Dosage & How to Take in Assamese - Dilkab ar paali aaru xeya kenedore lobo\nDilkab ৰ পাৰ্শ্চক্ৰিয়াসমূহ- Dilkab Side Effects in Assamese- Dilkab ar parshwakriyasamuh\nDilkab সংক্ৰান্ত সতৰ্কতাবাণীসমূহ- Dilkab Related Warnings in Assamese- Dilkab xonkranta xatarkatabanisamuh\nঅইন দৰৱৰ সৈতে Dilkabৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dilkab with Other Drugs in Assamese- Oinor xoite Dilkab ar gurutor kriya-pratikriya\nDilkab মতভেদসমূহ- Dilkab Contraindications in Assamese- Dilkab nishedhsamuh\nDilkab ৰ বিষয়ে সততে সোধা প্ৰশ্নসমূহ- Frequently asked Questions about Dilkab in Assamese- Dilkab ar bikhoye satate xodha prashnasamuh\nখাদ্য আৰু মদৰ সৈতে Dilkab ক্ৰিয়া-প্ৰতিক্ৰিয়া- Dilkab Interactions with Food and Alcohol in Assamese- khadya aaru modor xoite Dilkab kriya-pratikriya\nDilkab ৰ লাভ আৰু ব্যৱহাৰসমূহ - Dilkab Benefits & Uses in Assamese - Dilkab ar laabh aaru byavaharsamuh\nDilkab তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDilkab ৰ পালি আৰু সেয়া কেনেদৰে ল'ব - Dilkab Dosage & How to Take in Assamese - Dilkab ar paali aaru xeya kenedore lobo\nDilkab-ৰ উপাদানসমূহ - Dilkab Active Ingredients in Assamese - Dilkab-ar upadaansamuh\nDilkab ৰ পাৰ্শ্চক্ৰিয়াসমূহ - Dilkab Side Effects in Assamese - Dilkab ar parshwakriyasamuh\nগৱেষণাৰ ভিত্তিত, Dilkab ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDilkab সংক্ৰান্ত সতৰ্কতাবাণীসমূহ - Dilkab Related Warnings in Assamese - Dilkab xonkranta xatarkatabanisamuh\nDilkab-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Dilkabৰ পাৰ্শ্ব-প্ৰতিক্ৰিয়া অতি কম বা নায়েই।\nDilkab-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDilkab ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Dilkab কি প্ৰভাৱ দেখা গৈছে?\nবৃক্ক ৰ বাবে Dilkab ক্ষতিকাৰক নহয়।\nযকৃতত Dilkab কি প্ৰভাৱ দেখা গৈছে?\nকলিজা ৰ বাবে Dilkab কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Dilkab ৰ কি প্ৰভাৱ দেখা গৈছে?\nহৃদয় ৰ বাবে Dilkab কেতিয়াবাহে ক্ষতিকাৰক।\nঅইন দৰৱৰ সৈতে Dilkabৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dilkab with Other Drugs in Assamese - Oinor xoite Dilkab ar gurutor kriya-pratikriya\nDilkab তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDilkab মতভেদসমূহ - Dilkab Contraindications in Assamese - Dilkab nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dilkab লোৱা অনুচিত যাতে -\nDilkab ৰ বিষয়ে সততে সোধা প্ৰশ্নসমূহ - Frequently asked Questions about Dilkab in Assamese - Dilkab ar bikhoye satate xodha prashnasamuh\nএই Dilkab-এ অভ্য়াস বা নিচাৰ সৃষ্টি কৰে নেকি?\nনহয়, Dilkabয়ে অভ্যাসৰ সৃষ্টি নকৰে।\nনহয়, Dilkab লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Dilkab লোৱা উচিত।\nমানসিক ৰোগৰ চিকিত্সাৰ বাবে Dilkab লৈ কোনো লাভ নাই।\nখাদ্য আৰু মদৰ সৈতে Dilkab ক্ৰিয়া-প্ৰতিক্ৰিয়া - Dilkab Interactions with Food and Alcohol in Assamese - khadya aaru modor xoite Dilkab kriya-pratikriya\nখাদ্য আৰু Dilkabৰ ক্ৰিয়া-প্ৰতিক্ৰিয়া\nDilkab সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Dilkabৰ মাজৰ প্ৰতিক্ৰিয়া\nDilkab আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nDilkab ৰ অনুকল্প - Substitutes for Dilkab in Assamese\nআপুনি বা আপোনাৰ পৰিয়ালৰ কোনোবাই Dilkab লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dilkab ব্যৱহাৰ কৰিছিল নেকি?\nআপুনি কিমান পৰিমাণে Dilkab সেৱন কৰিছিল?\nআপুনি Dilkab ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dilkab সেৱন কৰে?


গণতন্ত্ৰৰ চতুৰ্থ স্তম্ভ, কেইজনমান সহৃদয় লোক আৰু মানৱতাৰ জয়গান | প্ৰথম খবৰ\nHome/ সাহিত্য/ নিবন্ধ/গণতন্ত্ৰৰ চতুৰ্থ স্তম্ভ, কেইজনমান সহৃদয় লোক আৰু মানৱতাৰ জয়গান\nগণতন্ত্ৰৰ চতুৰ্থ স্তম্ভ, কেইজনমান সহৃদয় লোক আৰু মানৱতাৰ জয়গান\n781 Less thanaminute\nগীতাশ্ৰী মুন কলিতা\nস্বাৰ্থপৰ অমানুহৰ পৃথিৱীখনত নিঃস্বাৰ্থ এচাম মানুহ আছে বাবেই পৃথিৱীখন ধুনীয়া। ক্ষণিকৰ জীৱনত আনক এটা সুস্থ জীৱন দিব পৰাটো আনৰ কামত আহিব পৰাটোৱেই জীৱনৰ পৰম সফলতা, মোৰ দৃষ্টিত। এচামে সদায়েই মানৱীয় কামৰ যোগেৰে জীৱনৰ জেউতি হেৰুওৱা মানুহৰ জীৱনলৈ জেউতি আনিছে। সুলভ দুখবোৰ দুৰ্লভ কৰি তুলিছে।\nকালি আসাম টকছত সম্প্ৰচাৰ হোৱা গুৱাহাটীস্থিত এটা অতি বৰ দুৰ্ভগীয়া পৰিয়াল দেখা পালোঁ। ঘৰখনৰ পাঁচোটি সদস্যই দীৰ্ঘদিন এক অতি জটিল অৱস্থাৰ মাজেৰে দিন পাৰ কৰি আহিছে। মাক বিচনাত। শৰীৰত ঘাঁ হৈ পোকে ধৰিছে। ৰিক্সাচালক দেউতাকৰ কঁকালত আঘাত। …আৰু সন্তান তিনিওটা বিশেষভাৱে সক্ষম! এই বিশেষভাৱে সক্ষম তিনিওটি সন্তান বাবলী, ৰাহুল আৰু ৰোহিতৰ কৰুণ মুখকেইখন দেখি বহু মানৱ দৰদী আগবাঢ়ি আহিছে সহায় কৰিবলৈ।\nসিহঁত তিনিওটাক আজি ডেষ্টিনেছন আশ্ৰয় গৃহলৈ লৈ যোৱা হ’ল। আশাকৰোঁ সিহঁত তাত কুশলে থাকিব। যোৱাৰ আগত দেউতাকে সন্তান কেউটিকে নিজ হাতেৰে অন্ন খুৱাই দিয়া দৃশ্যই হৃদয় চুই যায়!\nএতিয়া মাকৰো উন্নত চিকিৎসা হ’ব। সুখ আহিব ঘৰখনলৈ। এইবোৰ সম্ভৱ হৈছে কেৱল মানৱ দৰদী এচাম মানুহৰ বাবে। লগতে গণতন্ত্ৰৰ চতুৰ্থ স্তম্ভ সংবাদ মাধ্যমটো আৰু তাৰ কৰ্মকৰ্তাৰো অৰিহণা শলাগ ল’বলগীয়া। এনেদৰেই পোহৰলৈ আহক মানুহৰ দুখবোৰ। যাতে দুখবোৰ মচি আমি গাব পাৰোঁ মানুহৰ জয়গান। লগতে সফল হওঁক “মানুহে মানুহৰ বাবে…”ৰ দৰে অমৰ সৃষ্টিও।\nশিৱসাগৰ অসামৰিক চিকিৎসালয়ত অজাৰকতা: অান্ধাৰত ডুব গ'ল মেডিচিন বিভাগ\nবিদ্যুৎ বিভাগৰ গাফিলতিতে লখিমপুৰত বিদ্যুৎস্পৃষ্ট হৈ ছাত্ৰী নিহত\nঅসমীয়া মুছলিম কল্যাণ পৰিষদৰ সংবাদ মেল\nএণ্টাৰ্কটিকাত হিমৰাশিৰ মাজত জীৱনৰ নতুন ইনিংছ\nলংকাৰ কাকীত লোমহৰ্ষক হত্যাকাণ্ড,পুত্ৰৰ হাতত প্ৰাণ গ’ল পিতৃৰ\nকপিলীৰ বুকৱেদি বিপদ সংকুল নৌকা যাত্ৰা: দলং নিৰ্মানৰ দাবী